
„PETRU POANTĂ 


CERCUL DE LA SIBIU 


Introducere în fenomenul originar 

IDEEA EUROPEANĂ 


PETRU POANTĂ (n. 7 aprilie 1947, Cerişor /Hunedoara). Critic literar, 
eseist. Facultatea de Filologie a UBB, Cluj-Napoca (1970). Echinoxist din 
prima generaţie. Debut absolut în Echinox, 1968. Volume: Modalităţi lirice 
contemporane, 1973; Poezia lui George Coşbuc, 1976; Radiografii I, 1978; 
Radiografii II, 1983; Scriitori contemporani, 1994; Cercul literar de la 
Sibiu, 1997; Dicţionar de poeţi, 1999, 2000; Efectul Echinox sau despre 
„echilibru, 2003; Opera lui George Coşbuc, 2004; Clujul meu. Oameni şi 
locuri, 2006. Ediţii.din G. Coşbuc, Ion Negoiţescu, Radu Stanca. Coautor 
la Scriitori Români, 1978; Dicţionarul Scriitorilor Români, 4 vol., 1995- 
2001; Dicționarul General al Literaturii Române, 2004-2005. Premiul 
Uniunii Scriitorilor, 2004. 

„REPERE ÎN MIŞCARE 


O definire a Cercului Literar de la Sibiu întâmpină 
cam aceleaşi dificultăţi ca definirea oricăror „grupări 
literare”, „şcoli”, „curente” etc. Chiar acolo unde există 
programe sau doctrine, în aparență riguros articulate, 
construcția unui model abstract este aproximativă, mereu 
subminată de realitatea vie, dinamică, diversă şi adesea 
contradictorie a proiectelor teoretice actualizate în creația 


propriu-zisă. Oricât de omogenă, o grupare literară 

reprezintă altceva, mai mult ori mai „puţin decât suma | 
ideilor, respectiv a operelor membrilor săi. Dar acest altceva 
nu este o esenţă apriorică, ci un-„fapt literar”, un fenomen 
de sinteză, variabil în timp întrucât include pe lângă textele 
constitutive și reacțiile cititorului faţă de ele. Din 
perspectiva teoriei moderne a lecturii, deplasarea accentului 
de pe autor si opera sa pe receptare se produce si in cazul 
doctrinelor de grup, la limità, chiar al faptului pur de istorie 
literară. O consecință imediată a acestei mutații constă în 
recunoaşterea unei priorități a subiectivitàtii cititorului 
(cercetătorului), subiectivitate cenzurată însă de coduri 
culturale. Cititorul obişnuit nu se află în fata textului într-o 
stare de inocență absolută; cu atât mai puțin specialistul. 
Cu toate că aici mă interesează cu precădere o problemă 
de istorie şi teorie literară, lucrurile nu sunt cu totul diferite. 
Lectura literară a corpului de texte cerchiste nu poate 

reconstitui obiectiv semnificaţia lor originară, cu toate că 
apelează la aceleaşi concepte. Astfel, deşi interpretarea mea 
il va situa în contextul anilor *40, prin lectura de astăzi 
Cercul Literar nu mai aparţine contextului originar, dar 
nici unuia exclusiv subiectiv. Receptarea lui actuală este 
„alterată”, pe de o parte, de variabilitatea receptării lui în 
timp, iar pe de altă parte, de codul sistemului literar actual. 
Ca exemplificare, să ne referim, concis, la autonomia 
esteticului, un principiu de existenţă al Cercului Literar 
Conceptul rămâne până astăzi o obsesie a literaturii române. 
Toate polemicile semnificative iscate în jurul lui s-au purtat 


în planul ideologiilor. Până după al doilea război mondial, 
Sege chiar « dacă nu întotdeauna negativ, drept 


o alternativă suspectă. la ,,nationalism"; o „formă” de 
împrumut care se substituie „fondului” autohton. La 
apariția Manifestului cerchist, o asemenea confuzie de 
criterii ajunge din nou la un moment de criză radicală, 
asemănător celui care provocase conflictul dintre 
modernism şi sămănătorism la începutul secolului. Mai 
mult, asimilat estetismului, devine, pentru naţionalişti, 
proba intenției cerchiştilor de „trădare naţională”. Ulterior, 
autonomia esteticului e abolită ca o lege care ar atenta la 
însăşi existenţa statului. În contrapunct, conceptul 
dobândeşte o aură eroică, transformat într-un fel de 
echivalent literar al disidentei politice. Ideologia comunistă 
îl acceptă după anii *60, însă de acum el îşi va simţi. 
periclitată autoritatea chiar în interiorul fenomenului literar. 
Postmodernismul operează cu altă terminologie şi 
democratizează criteriile de valorizare. Într-un asemenea 
„context analitic”, autonomia esteticului are înțelesul unui 

termen istoricizat, în aceeași situaţie găsindu-se si doctrina 
fundamentată de el. Trebuie, apoi, să ţinem cont şi de 
concepțiile şi evoluţiile individuale ale cerchistilor, 
îndeosebi ale criticilor/eseiştilor, evoluţii în fond 
divergente. De pildă, un cititor, oricât de perspicace, dar 
care nu ştie nimic despre Cercul Literar. nu va stabili nici 
o asemănare de doctrină între critica exclusiv estetică a lui 
I. Negoiţescu şi hermeneutica antropologică a lui Nicolae 
Balotă. În realitate, unul a conservat cu gelozie revelaţia 
originară a grupării, celălalt lăsându-se sedus de o maximă 
deschidere axiologică. Prin urmare, iată că ceea ce parte 
să constituie diferența specifică a Cercului Literar 
reprezintă mai curând marca unor delimitări succesive față 
de devierile. flagrante de la: dominanta tradiţională” a 
modernităţii. Nu îi lipsesc ideile originale, însă în ansamblu 
el apare.ca o soluţie de continuitate cu iniţiative reformiste 
în interiorul modernismului. Vom vedea, astfel, că- 
Manifestul nu se referă la o eventuală criză organică a 
literaturii, ci la câteva anomalii ale ei. Tinerii cerchişti 
consideră literatura română un organism în creştere pe care, 
periodic, îl încearcă diverse maladii. De aceea, Manifestul 
lor are, înainte de orice, semnificaţia unui act terapeutic, 
în anii '40 asemenea maladii fiind identificate în neo- 
sămănătorism şi estetism. 

Vom constata, apoi, că dacă se poate vorbi despre o 
doctrină a Cercului, aceasta este flexibilă şi preponderent 
pragmatică. Cerchiştii descoperă anumite idei literare pe 
măsură ce îşi actualizează proiectele originare creative. 
Teoreticul nu premerge, normativ, creaţiei; este doar 
ipostaza ei reflexivă. Prin el sunt validate nişte performanţe, 

aşa ca în cazul poeticii baladei a lui Radu Stanca. Literatura 
nu poate fi schimbată înainte de a o scrie: iată intuiţia de 
bun simt a unei grupări literare care s-a născut „clasicizată” 
deja. Se manifestă aici conştiinţa fecundă a descendentei 
culturale, a cărei finalitate este ambiția sintezei; o sinteză 
fundamentată într-un mit livresc, acela al goetheanului 
Euphorion. Într-o scrisoare către Radu Stanca, I. 
Negoitescu concepe euphorionismul drept o conjunctie a 
apolinicului cu fausticul, a ordinii eline cu dinamismul 
modern. Recursul la prestigiul acestor modele simbolice 
ale culturii europene implică o disociere tacită de teoria 
lovinesciană a sincronismului, o abordare circumspectă, 
dacă nu chiar uşor ostilă, a ceea ce s-a numit „Spiritul 
secolului”. „Resurecţia baladei” trimite direct la o 
asemenea nostalgia a arhetipului cultural, ea însemnând 
întrucâtva o desincronizare cu tendinţele dominante ale 
poeziei din deceniul cinci. B Baladele lui Radu Stanca şi 
Stefan Aug. Doinaş î încorporează o mulțime de scenarii 
mitico-livreşti (eline, latine ori medievale), structurate pe 
nişte categorii estetico-literare semnificative, precum 
tragicul, orficul, pastoralul s.a. Nu este vorba, bineînţeles, 
despre influențe, imitații « etc., ci, pe linia esteticii moderne, 

despre eliberarea creaţiei de sub prejudecata inspiraţiei 
„pure”, extatice, spontane, precum si a mimesisului. 

Literatura se naşte din literatură/cultură, iar procesul 
creaţiei presupune, dincolo de intuiţia primară, meşteşug, 
tehnici specifice. Aceasta nu e o descoperire a cerchistilor; 
importantă rămâne însă luciditatea pătimaşă cu care se pune 
problema într-un mediu literar agresat de amatorism. - 
Cercul Literar distonează oarecum în epocă şi prin această 

emfază a seriozitáfii intelectuale. Desi foarte tineri, 
cerchiştii ostentează nu numai prin precocitatea talentului, 
dar şi prin calităţi specifice maturității: erudiție, gust, 
rafinament, spirit critic echilibrat, putere de discernământ. 
Ei intră în literatură cu o conştiinţă a creaţiei formată, sub 
acest aspect nefiind cu nimic mai prejos decât generaţia 
lui Mircea Eliade, de care însă îi desparte radical ideologia. 
Nu există nici o referință, polemică măcar, la direcţia 
nationalist-ortodoxistà Vulcănescu — Eliade — Noica, şi nu 
întâmplător. Cerchiştii se reclamă deschis de la tradiţia 
latină, cáutándu-si mentorii spirituali pe un alt nivel: Şcoala 
Ardeleană — Maiorescu — Lovinescu. Din asemenea opțiuni 
vom deduce modul diferit de înțelegere a raporturilor 
tradiţie — modernitate, provincial — naţional, autohton — 
universal (cosmopolit). 

Dar subiectul cel mai delicat în definirea Homeri 
Literar îl constituie conexiunile cu-ideologia politică. 
Principial, gruparea s-a considerat apolitică şi, într-adevăr, 
discursul literar al membrilor săi nu este semantizat politic, 
în accepțiunea strictă a termenului. O orientare politico- 
ideologică există însă, implicită, metatextuală, Şi ea va fi 
decodată pentru prima dată de către Virgil Nemoianu. Este 
vorba despre aderarea cerchistilor la tradiția liberală, adică 
la un sistem de valori articulat în secolul trecut şi care a 
făcut posibilă nașterea civilizației române moderne, 
respectiv începutul sincronizării ei cu structurile civilizaţiei 
occidentale. „Rataşarea la Europa, prioritatea latinitátii, 
adoptarea modelelor instituţionale şi a liniilor de 
comportare si cugetare ale Apusului, dezvoltarea liberei 
întreprinderi si a claselor. de mijloc sub protecţia şi 

îndrumarea puterii statale, unirea tuturor românilor între 
aceleași fruntarii, privilegierea sistemului educativ ca 
principal canal de promoție şi mobilitate socială — iată 
principiile care se bucurau de consensul elitelor politice 
$i, în bună măsură, ale întregului popor” (Virgil Nemoianu, 
Surásul abundenței. Cunoaştere lirică şi modele ideologice 
la Ștefan Aug. Doinaş, Bucureşti, Editura Eminescu, 1994, 
pag. 136). Principiile acestea fuseseră de fapt codificate 
de Eugen Lovinescu în /storia civilizației române moderne, 
carte acuzată, în deceniul trei, de către nationalistii în 
ascensiune, că susține doctrina partidului liberal. 
Adoptându-l drept principal mentor pe Lovinescu, 
cerchiştii erau conştienţi că intră sub incidenţa ideilor 
liberale ale acestuia şi că se situează, astfel, în dezacord cu 
anti-occidentalismul autohtonismului. Concret, 
liberalismul înseamnă pentru ei promovarea prerogativelor 
fundamentale ale democraţiei, ale societății civile deschise; 
mai exact, înseamnă privilegierea libertăților individuale, 
a iniţiativei creatoare şi a competenţei profesionale. Pentru 
ideologia oficială a momentului, poziția lor apare însă 
confuză, fiind suspectaţi de tendințe extremiste, atât de 
dreapta, cât şi de stânga. Principala suspiciune e alimentată 
de sinuoasa biografie publică a lui I. Negoiţescu care isi 
începe aventura sibiană cu defilări pompoase în uniforma 
legionară şi cu articole inflamatorii despre „mişcare” şi 
„conducător”. În 1943, ideile Manifestului fuseseră brutal 
sancţionate în câteva »Oflcine ale naționalismului”, 
Gândirea, Neamul românesc, Porunca vremii. În ordine 
politică, grupării i se aplică etichete precum „Comuniştii 
de la Sibiu” sau „Comunismul estetic”, denuntänd 

»estetismul iudaizant si cosmopolit" pentru care era 
culpabilizat si- Eugen Lovinescu. Prin aceeaşi grilă, 
Manifestul e receptat cu simpatie de către unii scriitori de 
stânga, ca Eugen Jebeleanu si George Ivaşcu. Revenind la 
I. Negoifescu, este destul de curios că nimeni nu face acum 
aluzie la scurta sa „rătăcire” legionară. De altfel, probabil 
din prudenţă, el apare printre semnatarii Manifestului cu 
pseudonimul Damian Silvestru. În 1945, face un gest 
oarecum neaşteptat, publicând textul unei conferințe 
susținute la o întrunire studențească. Intitulat în tonul 
conjunctural al epocii Mişcarea de rezistenţă de la Sibiu, 
articolul propune, cu decentá, o imagine eroică a grupării 
cerchiste, prevalându-se, printre alte argumente, şi de 
simpatiile stângii faţă de ea. În fond, autorul insinuează că 
această „rezistență” prin cultură avea un substrat politic: 
opoziţia la regimul totalitar. Să fi intuit, oare, criticul 
transformările care vor urma în societatea românească, 
încercând astfel să sugereze o justificare ideologică 
»pozitivà" discursului cerchist?! Din următorul fragment 
am putea deduce o asemenea intenţie: „Pentru acest trecut 
socotim că suntem datori o lămurire prietenilor care ne-au 
ajutat în vremuri grele. În adevăr, faţă de spiritul nostru 
ofensiv din 1943, calmul şi ponderatia de acum ar putea 
să pară curioase. Totuşi, nimic nu s-a schimbat, Linia 
Cercului Literar a rămas aceeași, de credință neclintită în 
miraculoasele forte ale libertății spiritului. Zágazurile care 
s-au rupt zac în țărână şi fecundă acum nu ni se mai pare 
decât atitudinea pozitivă pe temeiul principiilor stăpânite 
prin luptă. Nimic nu prejudiciază generozitatea largă, 
umană, a poziției noastre. Dimpotrivă, după ce zidurile 

chinezeşti:ale prejudecátilor au fost rase de pe suprafaţa 
țării, nu rămâne azi decât construirea punților celor mai 
sigure care să:unească o omenire salvată. Dintre aceste 
punti, arta înaltă, pură; dezbărată de orice zgură trecătoare, 
credem cá e cea mai de pret, si pentru construirea acestei 
punti ideale nici un efort nu ni se pare prea scump. Si, în 
acest sens, sperăm că toți acei care n-au stat la o parte în 
vremea când amenințările atât de abjecte roiau împrejurul 
nostru nu vor fi trádati" (art. cit., în „Revista Cercului 
Literar”, an I, 1945, nr.3, pag. 79). 

` Replica promptă vine de la revista Luceafărul, asta 
şi pentru că, împotriva acesteia, Stefan Aug. Doinaș publica 
o notă extrem de dură, în acelaşi număr cu articolul lui 
„Negoiţescu. Doinaș şarjează în maniera pamfletului 
arghezian: ,,... această ciupercă lunară pârjolită de vânt, 
care se alimentează din mustul gros al celui mai sănătos 
păşunism (...) Luceafărul prelungeşte o mentalitate 
retrogradă şi dăunătoare pentru organismul culturii noastre 
(...) îngreunează tânăra respiraţie literară a provinciei, 
congestionându-i spiritul”? (rev. cit., pag. 80). Răspunsul 
din Luceafărul, deloc isterizat de insultele fostului student, 
îi aparţine lui D. D. Roşca. E un text amplu, publicat şi 
într-un „extras” dovadă că i se dădea o importanță deosebită, 
"dincolo de simpla altercatie literară. E de observat, astfel, 
că D.D. Roşca se referea cu precădere la nivelul politic al 
diferendului, cu trimitere directă la „cazul” lui I. Negoitescu. 
Avem de-a face cu un fel de denunt politic: pretentia lui 
Negoiţescu de a fi fost un „ilegalist” in „rezistenţă” nu-i 
decât o impostură; mai întâi, întrucât: Manifestul nu conținea 
nici o semnificaţie politică şi apoi pentru că tânărul critic se 

remarcase ca un militant de extremă dreaptă. Puseul 
legionar al lui; Negoiţescu este reactualizat: fără 
menajament, cu citate copioase din articole care contrazic 
violent doctrina cerchistă. Dezvăluirea lui D.D. Roşca nu 
avea, desigur, nimic senzaţional, însă momentul producerii 
ei pare bine ales. Ca să nu mai spunem că finalul textului 
are un aer sumbru-ameninfátor: „Dacă însă nemilosii noştri 
judecători de la Revista Cercului Literar vor crede că cele 
aici spuse nu sunt totuşi destul de lămuritoare, le stăm la 
dispoziţie cu limpeziri care, teamă ne este, vor scoate 
eventual la suprafață sedimente ce ar fi mai bine să rămână 
îngropate în negurile abisale ale unui trecut pe care-l dorim 
mort pentru totdeauna” (D.D. Roşca, „ Rezistenfe" şi 
» limpeziri", Sibiu, Institutul de arte grafice „Dacia traiană”, 

1945, pag. 11). Filosoful ştia cà trecutul poate fi interpretat 
diferit si că „rezistenţa” nu le va folosi cerchiştilor la nimic. 

Regimul comunist va recunoaşte că, într-adevăr, Manifestul 
avusese un caracter politic, dar, în orice caz, nu de stânga. 

„Comunismul estetic” devine un estetism retrograd”, 

„duşmănos”, promotorii lui proeminenţi fiind deferiti 
Justiţiei sau marginalizati. Urmează, aşadar, un alt interval 
al rezistenţei, mai dramatic dar şi mai fertil. Cercul Licerar 
se destramă ca grupare însă rămâne intact sentimentul 
solidarităţii dintre membrii său, care, printre altele; a dat 
acel uimitor precipitat de amor intelectualis numit Un 
roman epistolar (corespondenţa I. Negoitescu — Radu 
Stanca, de la.18 octombrie 1945, la 5 ianuarie 1961). 

Reintegrati definitiv vieţii literare după 1964, când încep 
să-şi publice cărțile, cerchistii sunt dispersati in masa 
„amorfă” a scriitorilor de toate orientările, reabilitati acum. 

Se întâmplă un fenomen bizar: Cercul Literar aparţinea 
deja istoriei literare, dar membrii săi debutează editorial o 
dată cu generaţia lui Nichita Stănescu. Ei devin foarte 
repede scriitori de prim-plan. Publică masiv şi fără 
compromisuri, constatând cu uimire că autonomia 
esteticului e acceptată în ideologia politică oficială. Sub 
semnul acestei relaxări ideologie, criticii cerchişti trec la 
ofensivă şi declanşează prima polemică de substanță din 
critica de după al doilea război mondial, aceea dintre 
„călinescieni” si „anti-călinescieni”. 

Concomitent, |. Negoitescu lansează proiectul unei 
Istorii a literaturii române, care urma să stabilească o 
ierarhie a valorilor după uri criteriu exclusiv estetic şi, cum 
se putea bănui, în polemică cu /storia... lui G. Călinescu. 
Suspiciunile oficialilor culturali reapar iar spiritul Cercului 
era încă o dată marginalizat. Se reactivau, în schimb, 
vechile idei ale autohtonismului sub denumirea de ` 
protocronism, consecinţa imediată a naţionalismului 
politic. Într-un fel, istoria culturală se repetă. Inutil să spun 
că nici unul dintre cerchişti nu aderă la o ideologie care, 
de fapt, avea şi nişte forme mai rafinate, în aparență 
nepolitizate. Mai mult: I. Negoitescu sfidează de-a dreptul 
regimul politic si reuşeşte să plece in Occident. Îl urmează 
după un timp Nicolae Balotă. Figura oarecum simbolică a 
rezistenței cerchiste rămâne Ştefan Aug. Doinas, destul 
de enigmatic în ambiguitatea a-politismului său, dar cu 
mare prestantá morală şi profesională în lumea scriitorilor. 
El proiectează asupra Cercului o semnificație politică după 
1989, când devine senator din partea unui partid (PAC) 
care militează pentru idealurile societății civile; idealuri 


17. i * Cercul de la Sibiu 


liberale, în fond. Doinaş realizează, astfel, apropierea dintre 
poet şi politician, care, principial, nu-i deloc aberantă, cum 
îndeobşte se crede, dar si actualizează, ca destin individual, 
un proiect mai putin evident al Cercului Literar. Faptul 
l-a observat Virgil Nemoianu: esteticul nu constituie o 
evaziune, ci up model social posibil”; el se află într-o 
subtilă dialectică cu politicul, în sensul că autonomia 
esteticului codifică un Op de funcționare umană”, adică 
„împletirea de disciplină şi libertate din scrisul literar lise: 
pare un exemplu pentru societate..." (Virgil Nemoianu,: 
op. cit., pag. 139). Repetăm: asemenea idei nu sunt 
sistematizate şi nici măcar „oficializate”. Prin forța 
împrejurărilor, ele aparțin unei „doctrine secrete” a câtorva 
cerchişti şi cristalizează, imprevizibil şi adeseori 
contradictoriu, în funcţie de lecturile acestora. Totugi,: 
intorcándu-ne la anii “40, putem cita două texte ale lui Radu 
Stanca, în care relaţia scriitorului cu societatea este pusă 
ca o urgență a prezentului. Primul text, o evocare a lui 
Mihail Kogălniceanu, apare înaintea constituirii Cercului. 
Într-un ton patetic-depresiv, autorul reia viziunea 
eminesciană din Epigonii, relevând clivajul dramatic dintre 
scriitorul (politicianul) Patriot al generației paşoptiste şi 
cel patriotard, politicianist, al anilor *40. „Suntem în plin 
dezastru”, spune în 1941 Radu Stanca, referindu-se atât la 
şirul de lașităţi politice care favorizau dezintegrarea statului 
român, cât şi la absența unei autentice vocatii patriotice a 
scriitorului autohton. Decăderea a fost. posibilă prin 
abdicarea de la onestitate, printr-o politică: a 
„Subterfugiului”; pe'scurt, printr-o „cădere din istorie”. „Să 
ne întoarcem deci la istorie” — iată 'solutia. Dar ea nu 

înseamnă elogiul epigonic al trecutului, ci al forţelor 
creatoare de istorie, continuând modelul liberal al 
pasoptistilor. Asemenea interogatii retorice'se pliază pe o 
ideologie politică precisă: „Şi mà întreb; de ce oare pe 
Mihail Kogălniceanu îl asculta cu interes străinătatea? De 
ce oare cuvântul lui, ca si al lui I.C. Brătianu, ca şi al 
celorlalți, putea străbate demn toate saloanele apusului? 
Şi de ce oare fantoşele politice ale vremii noastre nu au 
avut nici măcar curajul unui gest protestatar? De ce nu ne-am 
plasat pe linia pe care cea mai superbă generaţie a istoriei 
noastre — aceea de la 48 —a înţeles să ne plaseze? De ce am 
discutat atâta despre eroismul generației noastre, când ştiam 
bine că între noi lipseşte si un: Alecsandri şi un 
Kogálniceanu?..." (Radu Stanca, Mihail Kogălniceanu, 
in ,;Acvariu", Cluj, Editura Dacia, 1971, pag. 134). Ideea 
scriitorului militant e dezvoltată în Literatul pasoptist, 
articol publicat în toamna lui 1945, celălalt datând din 
1941. În noul context, autorul renunță la transparenţa vechii 
antinomii, sugerând doar posibilitatea renașterii spiritului 
pașoptist, cu surprinzătoarea si; de fapt, ingenua sintagmă 
„poetul înrolat”, care, în curând, va face o funestă carieră: 
„Căci paşoptistul nu este. în cele din urmă decât poetul 
înrolat. lată de ce, întâlnindu-ne cu centenarul: 
paşoptismului, ascultăm atenţi un ecou” (art. cit., în 
Acvariu", pag. 132). Dar nu-i numai atât; Radu Stanca 
propune o tipologie a scriitorului militant, axată pe un. 
„romantism cultural” românesc care cunoaşte trei momente 
principale, „trei mari şcoli de educaţie cetățenească”; şcoala 
latinistă, paşoptismul si Junimea. Acestora le corespund. 
tot atâtea tipuri, diferenţiate prin modul de asumare a. 

politicului şi a istoriei. Pentru latinist, politica este de 
interes abstract şi situată în plan secund față de cultura 
literară. Situaţia socială a comunităţii se revendică de la 
prestigiul limbii şi istoriei acesteia. Latinistul îşi 
condensează entuziasmul revoluţionar într-un tratat 
academic asupra trecutului istoric, utopia sa constând în 
realizarea unui „templu cultural” după modelul acestui 
trecut. Junimistul „face o politică doctrinară”. El e 
„sociolog”, întrucât politica lui fructifică „în planul social 
al guvernării”, dar este şi „metafizician” prin scepticismul 
său, dispus retragerii în „turnul de fildeş” si visând la o 
cultură majoră. Paşoptistul însă „e numai în al doilea rând 
literat”. „Face literatură fără să-şi dea seama şi când se 
întoarce din capitala Franței bruschează miopia pasivitátii 
generale. El, singurul: privilegiat, cere drepturi pentru 
ceilalți și desfăşoară astfel acţiune împotriva sa însuşi (...) 
E mereu pe teren, în mase şi în luptă. Politica îi e însăşi 
substanţa fiindcă înțelege politica tocmai ca o substanţă a 
vieţii publice”. (Jdem, pag. 131). Paşoptistul a fost „omul 
politic cult”, literatul pentru care „gestul social", purtând 
„pecetea graţiei”!, a însemnat un autentic mod de existență. 
Cele trei tipuri reprezintă, în fond, nişte ipostaze ale unui 
mit secularizat, acela al eroului civilizator. Opţiunea 
evidentă a lui Radu Stanca pentru modelul paşoptist nu. 
era decât o mască a aderării la posibila ofensivă a ideologiei 
liberale. De altfel, chiar liberalii clujeni le promit 
cerchiştilor fonduri pentru reapariția revistei la Cluj. Este, 
aşadar, uimitor să constati că o grupare literară, receptată 
ca exemplară prin apolitismul său, are, de fapt, o clară 
orientare ideologico- -politică, deşi, cum spuneam, nu 

îndeajuns articulată programatic. Această ideologie 
liberală, integral pro-occidentală, se manifestă, implacabil, 
în opera „estetului” I. Negoifescu; şi ne gândim, în primul 
rând, la controversata Istorie a literaturii române. Modelul 
ei ideologic este Istoria civilizaţiei române moderne a lui 
Eugen Lovinescu. Pentru Negoitescu, literatura autohtonă 
cultă începe o dată cu descoperirea şi cultivarea/imitarea 
conştientă şi sistematică a celei occidentale. Înainte de a-şi 
găsi un „fond” propriu, organic, ea trebuie să adopte, într-un 
extraordinar efort al sincronizării, nişte „forme” străine. 
Acesta este, de fapt, şi sensul de creştere al civilizației 
însăși: inițial apar formele, prin imitație, umplute ulterior 
. cu substanţă. 

- Întoarsă decis spre Occident cu generaţia liberală 
de la 1848, societatea românească intră în istorie, 
imperativul ei esenţial fiind progresul, susținut de ceea ce 
Eugen Lovihescu numeşte „forțele revoluţionare”, adică 
de principiile liberalismului. Paralel însă se manifestă Şi 
mişcarea disjunctă, conservatoare, a forțelor „reacționare”, 
care optează pentru o creștere „organică”, care şi-ar avea 
sursele şi energie în tradiție, într-un „fond autohton”. În 
ordine cultural-literară, mişcarea revoluţionar-liberală 
favorizează triumful modernității (cu toate fetele" sale), 
iar cea conservatoare animă spiritul tradifionalist (cu 
multiplele sale variante). Cum am spus deja, Cercul Literar 
aderă la prima direcţie, iar I. Negoifescu scrie Zstoria... de 
pe această poziție. Deşi subtextuală, implicită, ideologia 
orientează semnificativ şi coerent valorizarea estetică. 
Comentariile au ca referent extraneu operelor sistemul de 
valori occidental-liberal. Faptul se observă îndeosebi în 

analiza prozei sau a unor doctrine. Un exemplu elocvent îl 
oferă receptarea romanului Ciocoii vechi şi noi al lui 
Nicolae Filimon: „Tocmai prin stăruința, prin perseverenta 
observaţiei exterioare şi schematice, obiective ca o lecție 
de şcoală, Nicolae Filimon a sugerat posibila structură a 
unui personaj specific societăţii româneşti în perioada de 
naştere şi formare a burgheziei: arivistul a cărui lipsă de 
scrupule irezistibilă este egală cu energia menită să triumfe. 
Căderea finală a lui Dinu Păturică e o eroare artistică a 
autorului, pe care o va repeta de altfel şi Duiliu Zamfirescu; 
la primul, eroarea provine dintr-o conştiinţă moral- 
naționalistă, la cel de la doilea, dintr-o ideologie politico- 
socială” (I. Negoitescu, /storia literaturii române, Bucureşti, 
Editura Minerva, 1991, pag. 33). „Parvenitismul” nu este, 
asadar, o maladie socialà. Ín perspectiva liberalismului 
occidental, el reprezintă o valoare pozitivă a unei clase, 
precum şi proba eficienței, a succesului individual. 
Neinfeles ca atare de către prozatorii români, denuntarea 
lui compromitea opera în însăşi esența sa estetică. Cu totul 
altfel stau lucrurile în cazul lui Ioan Slavici ale cărui 
personaje sunt nutrite de o morală socială capitalistă. Mica 
burghezie românească, plină de energie, care reuşeşte 
economic în mediul cosmopolit al unei provincii central- 
europene: iată tema care îi dă criticului o satisfacție aproape 
euforică. Procesul europenizant al culturii/literaturii noastre 
i se pare lui Negoifescu într-atât de luminos-salvator, încât - 
desprinderea acesteia de modelul oriental e înțeleasă ca o 
eliberare dintr-o teribilă robie. Spiritualitatea românească 
s-a aflat parcă într-o captivitate tenebroasă: „Scuturarea 
lanțurilor orientului era irezistibilă şi sub această formă” 

(a traducerilor — n.n.) (/bidem, pag. 38). „Orientul” este 
aici un termen generic pentru toate caracteristicile 
negative", anti-occidentale, nu doar ale literaturii, ci ale 
mentalităților în ansamblu: pasivitatea istoriei, 
amoralitatea, fatalismul, munca văzută ca păcat, excesul 
de pitoresc etc. O variantă doctrinară, autohtonizată a lui 
ar reprezenta-o ,,nationalismul", de la cel politic-istoric 
(exacerbat prin Eminescu), la cel social-literar 
(sămănătorismul), religios-literar (gándirismul şi, in special 
Nichifor Crainic) sau la cel ,existential", iniţiat de Nae 
lonescu si preluat de generatia lui Mircea Eliade. Factorul 
lor comun il constituie anti-liberalismul, iar, în creatie, 
privilegierea specificului etnic. Ca sá nu producem nici 
un fel de confuzii, precizám cà militantismul pro-occidental 
al criticului nu alterează judecata de valoare. În fond, 
Istoria... nu-i un pamflet anti-nationalist. Criteriul estetic 
funcționează ireproşabil, atât în judecarea unui autor 
„cosmopolit” cát şi a unuia ,,nationalist". Problema e însă 
că indicele valoric creşte proporţional cu intensificarea 
procesului de europenizare/occidentalizare. Pe de altă parte, 
retragerea în etnic (arhaitate, ruralism, ortodoxism) 
rafineazà axiologic creaţia şi o insularizează. Disocierile 
tranşante ale lui Negoitescu, pe acest substrat ideologic, 
pun în evidență vocația europeană reală a literaturii române. 
Istoria Sa este o istorie europeană a literaturii române. Ea 
nici nu cuprinde, de altfel, decât intervalul 1800-1945, 
adică acela în care România se află cu fata spre Occident. 
Desi „operă” de exil, /storia... se revendică ideologic din 
fenomenul originar al Cercului Literar. fiind în acest sens 
actualizarea proiectului său fundamental: „ce ne spune 

literatura română asupra fiinţei noastre axiologice, adică 
ce suntem noi românii şi cum ne prezentăm noi în 
confruntarea istoriei?” (Ibidem, pag. 9). Ea rămâne, în 
primul rând, o creaţie individuală, dar este şi expresia unui 
program care nu poate fi redus la o semnificaţie exclusiv 
literară. rb af | 
Sunt de discutat, în sfârşit, câteva probleme de natură 
sociologică referitoare la „Componenţa” şi „ambianța 
umană” ale grupării. În cartea citată, Virgil Nemoianu 
schițează modelul acesteia, având ca principiu de existență 
toleranța: socială, etnică, religioasă, sexuală şi chiar 
profesională. Singurul criteriu de selecție este cel al 
competenţei individuale. Evident că modelul devine: 
relevant, la unele nivele, numai dacă ținem cont de 
contextul istoric. Faptul că membrii Cercului au origini de 
clasă diverse sau că aparțin ambelor sexe are mai puțină 
importanță față de admiterea unor minoritari ori a unor 
străini aflaţi virtual în stare de beligeranță. E suficient să 
reținem trei nume a căror prezență figurează în toposul 
cosmopolit si idilic-umanist al Cercului Literar- francezul 
Henri Jacquier, italianul Umberto Cianciolo si germanul 
Wolf von Aichelburg (care semnează în Revista Cercului. 
Literar cu pseudonimul Toma Ralet). De bună seamă că 
opţiunile pentru această spontană integrare europeană, în 
plin război, le va fi aparținut preponderent persoanelor în 
cauză, însă ele nu pot fi concepute în afara ofertei din partea 
unui mediu cultural autohton lipsit de prejudecăţi; căci 
gruparea cerchistă este, într-adevăr, receptivă pe acest nivel 
cosmopolit. E un stomac care înfulecă nesátios dar digeră 
selectiv. Liberalismul ideilor sale nu se fundamentează pe 

un democratism de masă. După publicarea Manifestului, 
gruparea se închide defapt, devine o micro-societate 
axiocratică, în care ierarhiile:se stabilesc în funcţie de 


zx) 


prestigiul cultural si de loialitatea față de „ideea originară”. 
Ea'îşi descoperă, cu timpul, vocaţia „concentrațională” si 
îşi caută o structură după regulile unor organizaţii secrete. 
În 1946, trei membri ai Cercului (Stefan Aug. Doinaș, I. 
Negoitescu şi Cornel Regman) emit, neoficial, o „lege” 
(nr. 1) „pentru constituirea Forului Suprem al Cercului 
Literar”. Ea are aparența unui gest ludic, însă transpare 
orgoliul consacrării unei ierarhii. lată acest document, 
provenit dintr-o arhivă privată: „legea.nr. 1 (Pentru 
constituirea Forului Suprem al Cercului Literar). Noi, 
Stefan Aug. Doinaş, I. Negoitescu şi Cornel Regman, 
văzând situația de fapt de genialitate sau talent, pe care 
prin har şi perseverență o detinem, am decretat şi decretăm / 
Decret lege pentru constituirea Forului Suprem al Cei anii 
Literar / 

Art. | — Începând de azi, Forul Suprem al Cercului 
Literar este constituit din: poetul Ștefan Aug. Doinaş, 
criticul literar şi romancierul I. Negoitescu, criticul literar 
Cornel Regman şi poetul şi dramaturgul Radu Stanca. 

Art. 2 — Nici un decret nu poate fi dat decât în 
prezenţa şi prin acordul a cel puţin trei din membrii Forului 
Suprem. 

Art. 3 — Membrii Forului Suprem îşi iau angajamentul 
față de conştiinţa lor morală şi artistică de a-şi autoexamina, 
din trei în trei ani, situaţia de fapt de genialitate sau talent şi, 
în caz de sterilitate sau iuc D sá se aveati dă din 
Forul Suprem”. 

Discreta parodie a limbajului oficial nu poate induce 
în eroare: acest Joe, auto-ironic, al ierarhiilor şi 
competențelor, este în fond foarte serios. În armonia socială 
de început a grupării (îndeosebi din perioada cenaclului şi 
a revistei) se strecoară discrete animozitüti, provocate de 
vanitáti omeneşti, .dar şi de tot mai evidente diferenţe 
valorice sau temperamentale. Ele se vor adânci cu timpul, 
transformându-se, câteodată, în puseuri resentimentare ori 
în adversitáti intelectuale. Până a deveni publice, s-au 
consumat însă în intimitatea unor corespondențe sau 
jurnale, astfel că imaginea coeziunii nu s-a degradat. Primul 
care are sentimentul deceptiv-alarmant al unor tendinţe 
demisionare este I. Negoitescu. Imediat după plecarea din 
Sibiu, in toamna anului 1945, in corespondenta cu Radu 
Stanca, el insinuează eventualitatea unor „epurări” din 
“prezumția că unii cerchişti abdică de la idealul grupării. 
Dar deocamdată să observăm că gruparea, deşi se constituie 
pe principiile societăţii civile deschise, îşi prezervá o 
anumită. inflexibilitate ideologică. Opţiunea liberală şi 
doctrina estetică îi exclud pe nationalisti si, în genere, pe 
toti cei obedienti față de canonul literar oficial; mai bine 
zis, aceştia se autoexclud din principiu. Criteriul valorii 
individuale si al libertátii de creatie devine, paradoxal, 
restrictiv. Calea liberalismului duce astfel la un aparent 
elitism, pe care contemporanii Cercului nu îl receptează 
după normele societății civile. Refuzul discriminărilor 
socio-etnice apare ca o demisie de la imperativele nationale 
și patriotice ale momentului. Traditionalistii deceniului 
cinci nu invalidau de fapt canonul estetic, ci doar propuneau 
O ierarhie conjuncturală a valorilor; numai că atât de 

organică a fost această mentalitate încât ea supravieţuieşte 
încă şi astăzi. lată opinia unui țărănist fruntaş, exprimată 
(datată 1982) în plină epocă „naţionalist-comunistă”: „S-a 
publicat recent corespondența lui Eugen Lovinescu. Aici 
apare şi scrisoarea către «Cercul literar din Sibiu» recte 
Victor lancu. Eu am combătut momentul în care se lansa 
un manifest ce punea sub semnul îndoielii contribuţia 
majoră a Transilvaniei în literatura noastră — şi aceasta în 
timp ce Transilvania era ciuntită prin Dictatul de la Viena, 
iar țara era angajată într-un război impotriva U.R.S.S. 

După mine — care nu contestasem şi nu contest 
prioritatea esteticului în epoci obişnuite, normale — 
manifestul părea o mană cerească în mâna propagandei 
maghiare. Am susţinut deci că nu e un moment estetic 
momentul în care însăşi existența provinciei respective este 
pusă sub semnul desființării, iar viaţa neamului e în 
primejdie. Pentru ca să poată exista o literatură, trebuie să 
existe o fară, un popor, o limbă — trinitate în pericol în 
acel moment istoric. 

Deci, fără a nega prioritatea esteticii în realizarea 
operelor de durată, orice popor are momente când, 
ameninţat fiind, consideră inoportune anumite luări de 
poziţii — Chiar juste. 

Lovinescu, ce îşi trăia ultimele clipe, s-a bucurat de 
omagiul unor tineri —el, privatul de o catedră universitară, 
de admiterea la Academie, el, izolatul. Ulterior, o parte a 
semnatarilor manifestului s-a raliat la politica oficială 
ocupând posturi importante, uitând deci de prioritatea 
esteticului” (Gabriel Tepelea, Asfeptánd..., Cluj-Napoca, 
Editura Dacia si Cogito, 1997, pag. 225). Uimitor este 


27 * Cercul de la Sibiu 


faptul că, în 1997, Gabriel Tepelea, unul dintre liderii 
ţărănişti, ajuns cadru universitar în regimul comunist, 
„acceptat” în Academie sub „regimul Iliescu”, colaborând 
la putere cu ungurii, gândeşte ca şi acum o jumătate de 
secol, făcând confuzie între militantismul estetic şi cel 
eterogen-cultural. Pe de altă parte, putem identifica în acest 
text sentimentul unei frustrări exponenţiale. Generaţia 
naționalistă a lui Gabriel Tepelea se vede marginalizată 
chiar în perioada de expansiune a naţionalismului ceaușist, 
când unii cerchisti ar fi fost aberant promovați în „posturi 
importante”, Ciudat într-adevăr este însă altceva: ideologia 
comunistă adoptă în cele din urmă punctul de vedere al lui 
Gabriel Tepelea, considerând esteticul inoportun, din 
moment ce „viața neamului e în primejdie”, iar libertatea 
de creație sfidează idealurile comunitare. În orice caz, după 
publicarea Manifestului, Cercul Literar devine o grupare 
selectă, ai cărei membri vin din mediul universitar şi sunt 
animati de principii umanist-liberale. Dincolo de doctrină, 
coeziunea sa constă in afinitátile intelectuale dintre liderii 
înşişi căci, deşi concepută într-o viziune larg-democratică, 
gruparea e structurată ierarhic, autorităţile incontestabile 
fiind Radu Stanca şi I. Negoitescu, cărora le urmau Cornel 
Regman şi Ștefan Aug. Doinaş. Catalogul membrilor 
grupării întocmit în 1946 este următorul. E o „schemă” 
ludică, aparținând tot autorilor „legii Forului Suprem”. 

TREFLĂ CUPĂ PICĂ CARO 
RIGĂ T. Ralet H. Jacquier 


DECAR | R. Enescu T. Bogdan I. Balea 


NOVAR | R. Dăscălescu LV. Spiridon 
SEPTAR | S. Richter V. lancu 


Nu un posibil substrat de cartomancie ne interesează 
aici, ci acest tablou complet al grupării, alcătuit în pragul 
destrămării ei. Este un fel de tablou de absolvire, cu o 
imagistică simbolică, a unui ciclu de învățământ literar. 
Principalii membri ai Cercului mai apar doar o dată 
împreună într-un document cvasi-oficial şi anume în 
sumarul-proiect al noii serii a revistei care ar fi trebuit să 
apară la Cluj. El este alcătuit de I. Negoiţescu şi arată astfel: 
Literatură — Radu Stanca (poezii; Tudor Bogdan (Poezii); 
Toma Ralet (poezii); Ştefan Aug. Doinaş (poezii). Texte — 
Schiller, Diderot (în numărul viitor vom da „Fragment 
estetice” ale lui Novalis!). Criticá — H. Jacquier, Proză de 
artă românească; |. Negoitescu, Poezia lui Macedonski; 
Deliu Petroiu, Un nou domeniu estetic; Toma Ralet, 
Beethoven sau drama în arta muzicală; Eugen Todoran, 
Fenomenalitatea valorii estetice; Nicolae Pârvu (fără titlu); 
lon D. Sârbu, Frumos şi frumusețe; Radu Enescu, 
Marginalii la o teorie a valorilor; Cornel Regman, Pompiliu 

Constantinescu (studiu). Referinfe — I. Negoitescu, D. 
Anghel; Poetii de la ,,Forum" sau poezia cabotină; Deliu 
Petroiu, Th. Storm si arta nuvelei etc. Printr-o scrisoare 
din 25 mai 1946, proiectul e trimis spre consultare lui Radu 
Stanca. Ulterior, prin scrisorile din 28 mai Şi 3 iunie, I. 
Negoifescu propune si argumentează titlul noului Organ" 
cerchist, Euphorion. Prin urmare, iniţiativa îi aparține în 
continuare criticului. Negoitescu rămâne /eader-ul eficient, 
plin de energie, dar căutând, provocând asentimentul 
„dublului” său, Radu Stanca. În tot cursul anului, 
entuziasmul său se păstrează intact, însă pe fondul unor 
presimţiri funebre. Dar nu e alarmat atât de evenimentele 
istoriei, cât de apatia cerchistilor înşişi. La un moment dat, 
nu mai mizează decât pe Radu Stanca, Cornel Regman, 
Deliu Petroiu si Radu Enescu, acesta din urmá considerat 
drept reprezentantul a ceea ce ar fi trebuit să fie noua 
generaţie cerchistă. Visa la întemeierea unei „şcoli” a 
Cercului şi a unui teatru fundamentat pe ideea de 
descendență schilleriană a educaţiei estetice. Proiectele 
eşuează unul după altul, iar gruparea se destramă chiar 
atunci când I. Negoifescu se afla intr-un moment aproape 
excesiv al vitalitàtii creatoare $i cánd incerca aprofundarea 
$i sistematizarea doctrinei Cercului. 

Înaintea constituirii Cercului Literar ca o realitate 
literară, a existat o protoistorie a acestuia, în linii mari 
cunoscută: Ea aparține primei perioade a unui fenomen 
cultural mai puţin obişnuit, un soi de transplant brutal cu 
consecințe miraculoase. Este vorba despre mutarea forțată 
a Universităţii clujene la Sibiu, după Dictatul de la Viena. 
Sibiul, oraş cosmopolit ca şi Clujul, dar şi centru al 
ortodoxiei ardelene, acceptă grefa fără dificultăţi şi animă 
în noul organ o stranie vitalitate. Între 1941 si 1945 se 
consumă aici mari energii spirituale. Într-un timp extrem 
de concentrat, intelectualii ardeleni au conştiinţa efectivă 
a participării la istorie prin cultură. Fiecare gest devine” 
simbolic în patetismul său conţinut, nedemagogic. Astfel, 
la numai două luni după refugiul Universităţii, un grup de 
studenti ai Facultăţii de litere şi filosofie editează revista 
Curțile dorului (primul număr în ianuarie 1941, al doilea 
februarie- -aprilie) cu Radu Stanca redactor responsabil, 
avându-i alături pe Ovidiu Drimba, loan Negoitescu, Ion 
Malos Rápcanu $i Eugeniu Todoran. Dacă adăugăm şi 
semnăturile de autor ale lui Cornel Regman, Romeo 
Dăscălescu şi Ion Oană, îi avem aproape pe toti semnatarii 
Manifestului din 1943. În afara numelor, efemera publicaţie 
nu anticipa prin nimic ideologia literară a Cercului. Ea are 
mai curând aspectul unei antologii de talente. Surprinzătoare 

în context rămâne beletristica lui I. Negoitescu (poezie, 
semnată Ramon Ocg, şi „fragmentul de roman" Noul 
Werther). Este perioada suprarealistă si estetizantá a 
viitorului critic. În mod deosebit atrage atenţia eseul lui 
Ovidiu Drimba Despre ereziile poeziei noastre, unde se 
pune problema crizei poeziei în termenii unui 
traditionalism ideologic. Criza ar fi provocată de ambiția 
europenizárii prin imitatia formală (îndeosebi a liricii: 
franceze). Sansa depásirii ei ar consta „într-o exaltare a, 
geniului etnic, singurul drum ce duce la creaţii majore (...) 
artistul de valoare universalà e artistul ce creeazá national, 
dar în verticalitate în'sens şi semnificaţie, iar nu in orizontul 
de pitoresc şi:decorativ”. În aceeaşi direcţie, poetul 
reprezintă „o expresie a categoriile- elementare ale 
etnicului”, iar „creaţia majoră este numai în perspectiva 
de mit etnic”. Rezultă de:aici că-poezia. română viabilă 
este aceea orientată spre „misticism şi metafizică”, 
respectiv spre „profunzime”, adică aceea: care stă sub 
influenţa celei germane. Desigur, toate observaţiile vin din 
Lucian Blaga, însă dincolo.de obedienta propriu-zisă a 
limbajului lui Ovidiu Drimba transpare în acest text o stare 
cvasi-generală din mediul universitar, rezumată în exaltarea 
„geniului etnic”. Să reținem, apoi, că pentru viitorii 
cerchişti spiritul blagian era necondiţionat tutelar. Însuşi 
titlul revistei, de altminteri, atestă această realitate. În 
conjunctura politică de la începutul deceniului cinci, 
Lucian Blaga devenise, cel puţin în spaţiul transilvan, 
exponentul emblematic al specificului national. Subtilele 
sale disocieri referitoare la această chestiune trec în plan. 
secund, importantă rămâne doar afirmarea energiei 

româneşti. Reînvie acum mitul scriitorului militant, 
respectiv al poetului mesianic, mit deosebit de viu până la 
Unirea din 1918 şi pe care îl întrupase exemplar Octavian 
Goga. După moartea recentă a acestuia, speranţele se 
concentrează asupra mitului etnicităţii căruia Blaga îi 
dăduse o dimensiune metafizică. Nu întâmplător, cercul 
literar înfiinţat în ianuarie 1942 se numeşte Cercul literar 
studențesc ,,O. Goga”, avându-l drept conducător pe 
Lucian Blaga. Este vorba, în principiu, despre o „grupare 
educativă”, conglomeratul originar din care prin decantări 
succesive se va naşte Cercul Literar. Participau studenţi 
de la toate facultățile, deşi la Medicină functiona:un cenaclu 
coordonat de Victor Papilian. Ulterior, din cerul studenţesc 
se desprinde un „nucleu omogen”, sub egida „Prietenii 
Seminarului de Estetică”, patronat de Liviu Rusu. Noua. 
grupare, mai restrânsă, se manifesta prin „conferinţe 
studenţeşti” şi printr-o formaţie teatrală (Cf. Stefan Aug.. 
Doinaș, Momentul ,, Manifestului ", în „Euphorion”, an IV, 
1993, nr. 2). Conferinţele sunt publice, după modelul celor. 
de la Criterion. lată câteva dintre ele: Ovidiu Drimba, Mari 
cărți de dragoste; Cornel Regman, Jon Pillat, poet al 
tradiției; Eugen Todoran, Rebreanu şi Dostoievski; lon 
Oană, Metafizică şi poezie; |. Negoitescu; Un mare 
romancier, H.P. Bengescu; Petre Hossu, Teatrul lui Lucian 
Blaga; LD. Sârbu, Bovarismul lui Flaubert; Stefan Aug. 
Doinaş, Ultimul vagabond: Panait Istrati ş.a. În primăvara 
lui 1943, membrii Cercului se deplasează la Timişoara şi 
Arad, ocazie în care I. Negoiţescu îşi dă demisia. Dintr-o 
scrisoare a lui Radu Stanca adresată lui Cornel Regman 
aflăm că „de fapt”, dizidenta lui Negoitescu fusese pregătită 

dinainte. Radu Stanca, I. Negoitescu, Cornel Regman şi 
Eugen Todoran aveau deja nu doar intenţia desprinderii 
din heteroclita gruparea studenţească, ci şi a constituirii 
unei alte grupări. Concepuseră ideile Manifestului, precum 
ŞI forma" acestuia, ca o scrisoare către Eugen Lovinescu. 
Demersurile sunt întrucâtva oculte, au un aer conspirativ. 
Cei patru realizează probabil faptul că prin gestul lor comit 
o trădare sau măcar o indelicatete faţă de Blaga, în primul 
rând, care era in relatii tensionate cu Eugen Lovinescu. 
Dar, pe de altá parte, delimitarea se impunea din constiinta 
clară a diferenţei: valorică şi ideologică. Oricât de variate 
opinii existau în Cercul studențesc „Octavian Goga”, se. 
contura alarmant tendința spre o nouă confuzie a valorilor, 
în detrimentul celei estetică. Ofensiva naţionalismului 
conjunctural resuscita, îndeobşte în creaţie, defunctele 
stereotipii sămănătoriste. Blagianul „spaţiu mioritic” era 
în curs de trivializare ca, de altfel, şi: profetismul lui 
Octavian Goga. Deloc lipsiţi de autenticul sentiment 
patriotic, viitorii cerchişti se rup, compact, dintr-o 
nebuloasă procincializantă. Ofensându-l public pe Lucian 
Blaga, ei recuperează în fond semnificația de adâncime, 
estetică şi de filosofie a culturii, a operei sale. În scrisoarea 
amintită a lui Radu Stanca (publicată în Jurnalul literar, 
serie nouă, an. IV, 1993, nr. 17-18) apare, pe lângă voința 
imperativă a afirmării („Să nu ne subestimăm!”), şi 
productiva conştiinţă a continuității la nivelul major al 
literaturii româneşti. În cele din urmă, Lucian Blaga a 
acceptat opțiunea studenților săi (Radu Stanca îi era de un 
an asistent), fiind activ, în curând, la cenaclul Cercului. 
Literar. În esenţă, aceşti tineri se delimitau de o idolatrie 

față de imaginea simplificat-ideologizată a lui Octavian 
Goga, imagine confecționată, sentimental, pentru o 
împrejurare anume. Adresându-se lui Eugen Lovinescu, 
ei nu contestă direct autoritatea lui Blaga ori memoria lui 
Goga, ci pledează, pur şi simplu, pentru normalitate 
axiologică. Criteriul estetic, cred ei, nu poate fi negociat 
în funcție de conjuncturi. În creație valorile nu sunt 
substituibile. Problema se punea, aşadar, în termenii 
bunului simt şi totuși celebra scrisoare e receptată drept o 
ofensă adusă literaturii ardelene. De altfel, iniţial ca a fost 
respinsă de cenzură, antisămănătorismul ei distonând cu 
momentul comemorării lui G. Coşbuc. Scandalul era deci 
aşteptat şi se declanşează violent, imediat după publicarea 
ei. Unul dintre semnatari, Romeo Dăscălescu, se dezice 
prompt, instigat, se pare, de Grigore Popa. Atmosfera 
neliniştitoare o consemnează Stefan Augustin Doinaș 
într-o pagină de jurnal din 18 mai 1943, reprodusă în 
evocarea amintită mai sus. Retinem un fragment: „Oana 
e cu noi, desi cu rezervă față de Nego şi Stanca. Ceilalţi 
nu-s în Sibiu, nu ştiu ce vor face. Grigore Popa ne-a 
amenințat — procedură de intelectual! — cu parchetul, 
pentru că nu am fi cerc înscris ca persoană juridică şi 
pentru o pretinsă problemă bolşevică, față de care am 
avea simpatii, în scrisoarea trimisă. Cred că nu va face 
nimic, însă a reuşit să-l sperie pe Romeo. Eu cred că voi 
cădea la Papilian (poetul era student la Medicină — s.n.) 
$i cá nu má va mai publica in Luceafárul. Lovinescu i-a 
răspuns frumos lui Iancu. Noi între noi ne asteptam chiar 
şi la lagăr; Grigore e capabil de toate mârşăviile. Din 
Banat, Petre Sfetca şi Ion Șt. Udrea au aderat la noi, 

considerându-se din Cercul literar, printr-o c. poştală 
trimisă luui lancu. Hosu Petre, caraghios, a trimis la Viaţa 
o notă prin care spune că el nu e cuprins în acel «Etc.», 
care urmează numelui meu (...) Prin separatia lui 
Dăscălescu de noi, pierdem revista pe care avea de gând 
să ne-o pună la dispoziția Minescu. Radu Stanca va încerca 
să capete el mandatul de a o înființa. Eu aş regreta foarte 
mult dacă am pierde-o. Îndeosebi acum am avea mare 
nevoie de o revistă. Duminică soseşte aici lon Petrvici, 
ministrul culturii naționale, iar peste o săptămână Gh. 
Brătianu” (art. cit., pag. 8). Primele contestări veneau din 
imediata apropiere, de la „prieteni”: orgolii rănite, invidi, 
plăcerea perversă de a-l distruge pe celălalt. Recunoaştem 
un „model” al intelectualului român. Relevant însă este 
aici numele liberalului Gh. Brătianu. E o recunoaştere a 
legăturilor cerchiştilor cu Partidul Liberal care a finanţat 
partial Revista Cercului Literar. Faptul acesta îl afirma şi 
Virgil Nemoianu în cartea despre Doinaş, pomenindu-l ca 
intermediar pe omul politic Mihai Fărcăşanu (scriitorul 
Mihai Villara). Nimic dezonorant, atâta numai că nu se 
poate accepta teza apolitismului total al Cercului Literar: 
De remarcat, însă, că relativa dependență economică de 
un partid nu a dus la politizarea expresă a ideologiei literare 
cerchiste. Cum am mai spus, cerchiştii se situează firesc. 
în orizontul liberalismului, neavând, de altfel, nici timp 
pentru eventuale compromisuri de natură pur politică. Dar. 
destul de curios este că această discretă subvenție nu devine 
productivă decât la începutul lui 1945, când apare revista, 
deși ideea unei publicaţii proprii se ivise cam deodată cu 
lansarea Manifestului. Oricum, în intervalul mai 1943 — 

ianuarie 1945, nu se produc surprize semnificative în ceea 
ce priveşte componența sau ideologia Cercului. Absența 
revistei este suplinită de cenaclu, o modalitate orală a acesteia 
şi, probabil, singulară în epocă. Din câte ne dăm seama, 
cenaclul cerchist era, concomitent, atelier de creaţie şi salon 
literar, spaţiu de convergenţă a travaliului intelectual şi a 
boemiei rafinate. Avea un caracter întrucâtva privat, 
funcționând în principiu prin „investiţiile” membrilor săi 
stabili. Şedinţele se țineau acasă la H. Jacquier, cu 
participarea constantă a lui Lucian Blaga. Lectura si discuțiile 
durau până la patru ore, într-o atmosferă de seriozitate 
destinsă şi „de democraţie spirituală în care dominase 
egalitatea în drepturi”, cum notează H. Jacquier în scurta 
evocare Lucian Blaga şi tineretul. Amintiri (în Babel, mit 
voi, ediție îngrijită de Mircea Muthu, Cluj-Napoca, Editura 
Dacia, 1991, pag. 221). În fond cenaclul acesta reprezenta 
un mod de estetizare a existenței, desigur dacă înțelegem 
cenaclul în ipostaza sa spirituală şi nu administrativă. 
Cerchiştii încearcă să trăiască într-un univers Artificial", 
conform unor canoane artistice şi unor modele culturale. 
Viaţa tinde să devinăun Simpozion continuu consumat zilnic 
în ambianța, subtil înscenată, a unui decadentism prudent. 
Avem de-a face, astfel, cu un adevărat program existenţial a 
cărui expresie radicală cristalizează în personalitatea lui |. 
Negoifescu. În prefata la Straja dragonilor, lon Vartic 
integrează această personalitate tipologiei omului şi artistului 
manierist configurată de Gustav René Hocke prin 
urmátoarele caracteristici: componenta feminină, artificialul, 
anti-naturalul, labilitatea nervoasă, individualismul acut, 
Sciziunea interioară, impulsul către deformare, melancolia, 

egocentrismul, rebeliunea continuă, subiectivismul, 
erotismul invertit, plăcerea de a se travesti, dandysmul. 
Stilul manierist sau asianic, cum îl numeşte Hocke, este o 
constantă a spiritualității umane şi se relevă în opoziţie cu 
cealaltă permanență, atică, a clasicismului. În esență, 
asianistul/manieristul are cultul exacerbat al diferenței. El 
vrea mereu să producă stupefactie atât prin comportamentul 
său social cât şi prin creaţia sa. El îşi dezvăluie scandalos 
intimitatea, în aceeaşi măsură în care se travesteste, căci 
autenticitatea sa constă în extravaganţă. I. Negoitescu îşi 
afirmă vocaţia diferenţei încă din adolescenţă şi stau 
mărturie în acest sens fragmentele de jurnal recuperat de 
Dan Damaschin, publicate în Ora oglinzilor (Cluj, Editura 
Dacia, 1977). Surprinde în aceste pagini răzlețe orgoliul 
de a uimi şi de a nu se lăsa uimit de nimic, orgoliu specific 
dandysmului în concepția lui Baudelaire. Pe fondul unor 
proiecte culturale extrem de ambitioase, găsim aici semnele 
unui „exhibiționism” provocator pe care evoluția ulterioară 
a criticului îl confirmă şi îl rafinează. În condiţiile socio- 
politice ale deceniului cinci, voința manieristá de a şoca 
se limitează, însă, aproape integral, la programul estetic. 
Dar dacă I. Negoitescu, criticul, se camuflează în pasiunea, 
greu de înțeles atunci, pentru „ideea” manieristă, cel care 
plăsmuieşte figura manieristă, arcimboldiană, a literaturii 
noastre, este Radu Stanca. Balada Corydon rămâne 
manifestul existen(ial-estetic al „omului cerchist", imagine 
extremă a proiectelor sale fantasmatic-deformatoare. Acest 
Corydon descinde din imaginarul curții imperiale pragheze 
a lui Rudolf al II-lea, al cărei manierism eclatează prin 
pictura lui Arcimboldo: 

Sunt cel mai frumos din oraşul acesta, 
Pe străzile pline când ies n-am pereche, 
Atåt de grațios port inelu-n ureche. 
şi-atât de-nflorite cravata si vesta, 
Sunt cel mai frumos din oraşul acesta, 


Născut din incestul luminii cu-amurgul, 
Privirile mele dezmiardă genunea, 

De mine vorbeşte-n oraş toată lumea, 

„De mine se teme în taină tot burgul. 

Sunt Prinţul penumbrelor, eu sunt amurgul... 


Nu-i chip să mă scap de priviri pătimaşe, 

Prin părul meu vánát, subțiri; trec ca afa, 

Şi toi má întreabă: sunt moartea, sunt viața? 
De ce-am ciorapi verzi, pentru ce fes de pase? 
Şi nu-i chip sd scap nici pe străzi mărginaşe.... 


Panglici, cordelufe, nimicuri m-acopár. 

Cánd calc, parcá trec pe pámánt de pe-un soclu. 
Un ochi (pe cel roz) îl ascund sub monoclu, ... 
si-ntregul picior când păşesc îl descopár, 

Dar iute-l acopár, ca iar să-l descopár... 


Cellalt ochi (cel galben) il las sá se-amuze 
Privind cum se [in toți ca scaiul de mine. 
Ha! ha! Dac-afi sti cát vă şade de bine, 
Sărind, topáind după negrele-mi buze. 
Celllalt ochi s-amuză şi-l las să s-amuze. 

C-un tainic creion imi sporesc frumusefea, 
Fac baie în cidru de trei ori pe noapte, 

şi-n loc de scuipat am ceva ca un lapte, 
Pantofi cu baretă mi-ajută zveltețea, 

Si-un drog scos din sânge de scroafă noblețea. 


Toţi dinţii din gură pudraţi mi-s cu aur, 
Mijlocul mi-e supt în corset sub cămaşe, 
Fumez numai pipe de opiu uriaşe, 

Pe braţul meu drept, tatuat-am un taur, 
Și fruntea mi-e-ncinsă cu frunze de laur. 


Prin lungile, tainice, unghii vopsite 
Umbrela cu cap de pisică rânjeşte, 

$i nu Ştiu de ce, când plimbarea-mi prieşte, 
Când sunt mulțumit c-am stârnit noi ispite, 
Din mine ies limbi şi năpârci otrăvite. 


Din mine cresc crengi ca pe pomi, mătăsoase, 
$i însăşi natura atotstiutoare, 

Ea însăşi nu ştie ce sunt: om sau floare? 

Sau numai un turn rătăcit între case, 

Un turn de pe care cad pietre prefioase. 


Sunt cel mai frumos din oragul acesta, 
Pe strázile pline cánd ies n-am pereche, 
Atát de grafios port inelu-n ureche. 
$i-atát de-nflorite cravata şi vesta, 
Sunt cel mai frumos din oraşul acesta. 

Nimic nu putea fi mai şocant în Sibiul anilor *40 
decât această imagine monstruos-estetizantă a ființei 
umane. Ea nu satisface, bineînţeles, toate disponibilitátile 
afective şi ideologice ale grupării cerchiste, dar îi 
polarizează cel puţin impulsurile estetizante, manierist- 
dandyste. Altminteri, ca persoane civile, membrii Cercului 
aparţin onorabilei intelectualităţi burgheze ardelenesti, 
extrem de mândră de vitalitatea tradiţiei ei recente. 
Scriitorii ieşiţi din mediul acestei burghezii sunt în genere 
de dreapta; dandysmul lor, când există, nu depăşeşte 
nostalgia unui anume aristocratism, nu se manifestă ca 
"revoltă împotriva clasei originare. Ca fenomen social, el 
are un sens pozitiv-citadin, anti-rural şi anti-provincial. De 
aceea a si putut fi confundat cu principiul, elementar, al 
autonomiei esteticului. Interesant e că substratul „bizar”, 
extravagant” al Cercului l-au intuit chiar opozantii lui. 
Sintagma anatemică ,estetii din Ardeal” denunța, 
inconştient, nu atât o ideologie literară, cât o metafizică a 
creatorului însuşi. Contemporanii clasicizanti simt acțiunea 
„deformatoare” a cerchiştilor, însă, în lipsa unei educatii 
estetice adecvate, o divulgă drept erezie politico-ideologică. 

ORAȘUL ESEISTIC 


Un element „catalitic” al esteticii, ideologiei literare 
şi, îndeosebi, al sensibilităţii cerchiste îl constituie oraşul 
Sibiu. Cercul Literar nu a cristalizat aici întâmplător. La 
bătrânețe, când începe să îşi scrie memoriile, în Germania, 

1. Negoitescu oferă un argument esenţial acestui 
„determinism”, pe cát de inefabil, tot atât de substantial: 
FRY senzațional de importantă a-fost pentru mine 
descoperirea Sibiului, unde nu mai poposisem până atunci. 
Aspectul total germanic — prin ziduri dar şi prin populație 
— al micului oraş (cât era de superb, cu toate tainele lui 
străvechi, aveam să realizez doar treptat, pe măsură ce se 
va închega perioada strajei dragonilor, cu Cercul Literar), 
m-a vrájit din prima clipă. În Cluj mă născusem şi crescusem, 
ceea ce era frumos eclectic într-însul, de la rămăşiţele 
medievale la palatele în pur stil baroc si fațadele Jugendstil, 
mi se păruse natural. Aici totul era altcum şi altceva decât 
trăisem până acum; iată-mă trimis parcă la studii undeva, 
în inima Europei. (I. Negoitescu, Straja dragonilor. 
Biblioteca Apostrof, Cluj, 1994, pag. 197). De reţinut 
ultima afirmaţie. Pe tânărul student nu îl încearcă 
sentimentul copleşitor al exilului. Descoperind Sibiul, el 
are revelaţia Occidentului. Desigur, „inima Europei” nu-i 
decât o imagine fantasmatică a centrului, dar important e 
că ea satisface dorinţa de occidentalizare, nevoia presantă 

a evadării într-un spațiu ambiguu, agresat de mentalități 
provinciale. Sibiul nu va fi fost mai puţin provincial decât 
Clujul, în 1940, însă, în orizontul de aşteptare al viitorului 
cerchist, el se arăta ca un oraş occidental organic; mai 
mult, ca un oraş estetic, un orag-operá de artă. Pentru 
Negoitescu, valoarea lui esenţială constă în seductie, el l-a 
„Vrăjit, cu tainele lui străvechi”, pe tânărul imbibat deja 
de lecturi remarcabile şi predispus vieții contemplative. 
Dar să revenim la primul nivel de semnificaţie. În fond, 
sar putea obiecta că revelaţia memorialistului este 
retroactivă, un efect de idealizare nostalgică datorat 
identificării unor similitudini după plecarea lui mm 
Germania. Lucrurile însă nu stau âşa. Vocatia europeană, 
cosmopolită, e preexistentă descoperirii Sibiului şi ca 
aparține, în egală măsură, tuturor cerchiştilor. Mediul sibian 
face posibilă actualizarea acestor vocatii individuale, le 
pune de acord într-un program coerent. Realitatea 
războiului, depresivă pentru poetul Lucian Blaga, care scrie 
acum apocalipticul ciclu de poeme expresioniste Vârsta 
de fier, a declanşat o aproape ciudată fervoare intelectuală. 
În plin dezastru al istoriei concrete, se năştea o-lume a 
„frumosului absolut”, esenţial aristocratică, cu apetituri 
pentru boema rafinată, de salon spiritual. Sibiul este 
perceput ca un refugiu atemporal, un spaţiu securizant nu 
atât al individului, cât la culturii însăşi. Mai exact, el devine 
un topos fantasmatic al urbanului ideal si compensator. 
Cerchiştii au aici revelația „transpunerii” în ambianța unui 
mare'stil cultural european, respectiv în aceea a oraşului 
organic, „oraşul lui Amfion”, cum îl numeşte Rosario 
Assunto, în opoziţie cu megalopolisul modern, „oraşul lui 

Prometeu”. În 1944, Radu Stanca publica, pe această temă, 
eseul Sibiu, cetatea umbrelor, un fel de corespondent 
miniatura! al acelei fabuloase cărți a lui Manuel Estrada, 
Radiografia pampei. Eseistul remarcă în primul rând 
singularitatea. oraşului în universul urbanistic 
transilvănean de influență germanică, fiind vorba însă 
despre o singuralitate complexă si „anacronică”, invazie 
implacabilă a „vechimii” într-un prezent de fapt anulat „ca 
arhitectură, spirit cetátenesc, viață în timp”, „astfel încât 
intrând în Sibiu, intri realmente într-un alt moment istoric” 
(art. cit., ,,Acvariu", Cluj, Editura Dacia, 1971, pag. 145). 
Nu e vorba despre o proiecţie livrese-nostalgică, ci de o 
prezență vie: „Sibiul vechi nu e un Sibiu. mort — cum e 
cazul Braşovului vechi sau al Sighişoarei. Sibiul vechi e 
un mod tautologic de a vorbi. Nu există decât un Sibiu şi 
acela e vechi, iar oamenii lui, noi cei ce ne izbim zilnic 
unii de alții, ne resimtim, chiar dacă nu ne dăm seama, de 
acest fapt. Ochii sibianului poartă şi ei o linişte gravă,-un 
scepticism înţelept, un aer moderat. lar împrejurarea că 
toate agitatiile din ultima vreme au trecut peste oraşul 
nostru fără să-l rănească nu e o simplă întâmplare. E o 
dovadă că secolul nostru nu se poate lipsi de zidul Sibiului” 
(Ibidem, pag. 145). Altfel spus, avem de-a face cu existența 
exclusivă a orașului istoric, închis în sine, „narcisic”, care, 
în timp, a adaptat spiritului sáu toatele elementele 
modernității, prin adaptare înțelegând atenuarea dacă nu 
chiar anihilarea functionalismului utilitar. Tramvaiele, de 
pildă, devin nişte intruşi bizari, abdicând de la funcția lor 
firească, aceea „de corespondenţă rapidă între două 
puncte”, fiind utile „numai atunci când vrei să-ți odihnesti 

picioarele”. Tenta uşor. umoristică a observaţiei nu 
compromite ideea de fond:'oraşul e refractar la 
transformări, îi repugnă viteza, această valoare practică a 
lumii moderne în discordantá cu universul său axiologic 
„medievalist”. Termenul medieval are aici un conţinut 
destul de vag, aproximánd un „eon” de civilizaţie si 
spiritualitate ale cărui valori dominante configurează 
imaginea oraşului ca operă de artă. Medievalul este 
echivalentul „vechiului”, respectiv al pre-modernului. 
„Prezenţa. trecutului este, aşadar, în oraşul istoric, 
configurarea sa ca operă de artă, chiar în măsura în care în 
el coexistau opere de artă diverse, imagini ale unor timpuri 
diferite...” (Rosario, Assunto, Oraşul lui Amfion şi oraşul 
lui Prometeu, Bucureşti, Editura Meridiane, 1988, pag. 
168). Nu l-am citat întâmplător pe esteticianul „oraşului 
baroc”. Disocierile lui între „reprezentativ” şi functional", 
în cadrul unor mutații referitoare la estetica urbanismului, 
sunt intuite, deşi ne-conceptualizate, de către Radu Stanca. 
Pentru a acredita prioritatea esteticului, a „reprezentativității”, 
eseistul român propune ideea timpului reversibil, a unui 
timp mitic prin urmare, în opoziţie cu cel cronologic, cel 
dintâi făcând posibilă actualizarea unui arhetip cultural 
ideal. „Realitatea” unui asemenea: timp aparţine 
„umbrelor”, adică iluziei infinite şi active. Timpului 
reversibil îi corespunde un spațiu mitic, în care morţii sunt 
.prezente" vii, iar fiinţele biologic actuale, doar nişte 
fantasme „străine”. Prezentul, ca interval al timpului 
cronologic, nu e pozitiv uman decât ca memorie a 
trecutului. Poţi fi sibian doar acceptând un destin 
paradoxal: a trái în trecutul oraşului, singurul mod de viaţă 

autentic. „Sibiul este un oraş în care, oricât de sibian ai fi. 
trăieşti întotdeauna cu impresia că eşti un străin. Ti-e frică 
să spui că eşti sibian, ca să nu jigneşti somnul grav al tuturor 
armurilor cavaleresti peste care calci. Ti-e frică să spui că 
eşti sibian, ca nu cumva să cobori asupra ta un destin 
decrepit — acela al desuetitudinii peste veacuri” (Radu 
Stanca, art. cit.; pp. 144-145). Ca să evităm posibile 
confuzii, să ne întoarcem la R. Assunto, cu precizarea că 
el este, după al doilea război mondial, nu numai un 
redutabil teoretician al „oraşului-operă de artă”, ci si autorul 
unui manifest, conţinut în. scrierile sale, împotriva 
escaladării „tehnicismului” în detrimentul „estetismului”. 
Între „oraşul lui Amfion”, construit după criteriul 
reprezentativului; al frumosului, şi: „„oraşul lui Prometeu”, 
adică oraşul modern, dominat de principiul functionalului, 
el optează pentru cel dintâi. Invocándu-l pe Assunto am 
sugerat doar o similitudine:de sensibilitáti. Eseul'lui Radu 
Stanca, desi intesat de imagini poetice, nu a fost provocat 
de un simplu puseu liric, de un provizoriu entuziasm 
sentimental. El identifică în Sibiu o expresie urbanistică a 
frumosului, oraşul fiind în primul rând o realitate estetică 
şi nu una neapárat geografică. Radu Stanca nu este în fond 
un paseist, el nu'caută în evul medieval o soluţie a crizei 
spiritualităţii contemporane, aşa cum procedase traditionalistul 
Nichifor Crainic, bunăoară, pe urmele lui Berdiaev. Nu 
poate fi ignorată o influență a romantismului german, pe 
această latură de recuperare a unui trecut istoricist- 
arhetipal, însă orgoliul, lucid şi constructiv, constă în 
impunerea unui Joe autoritar în tradiţia urbanismului 
occidental, în care e posibilă relansarea culturii moderne 

autohtone, agresată la acea dată de inflația neo- 
sămănătorismului. Naționalismul, în varianta lui etnică, e 
complet discreditat. Astfel că, desemnat, în specificul său 
arhitectural, drept oraş baroc, Sibiului i se atribuie, în cele 
din urmă, un stil în aparenţă restrictiv, circumscris istoric, 
„stilul Bach”, dar estetic expansiv, universal. Ele specific 
Sibiului în măsura în care acesta, ca oraş cosmopolit, se 
integrează în orizontul spiritualității europene. În contextul 
ideologiei Cercului Literar, sintagma aceasta are un sens 
polemic, avariant. Aparent inocentă, ea fracturează tradiția 
autohtonistului de tip popular folcloric. Dacă arhitectonic 
oraşul aparține baroului, „stilul Bach" se referă la „sufletul”, 
la „arhitectura” sa lăuntrică; el desemnează esența sa gotică, 
considerând goticul drept o categorie permanentă a creației. 
Sibiul a fost asimilat, aşadar, nu doar ca un „decor” cu 
atmosfera lui specifică, ci si ca o „esenţă” spiritual- 
fermentativă. În ultimul număr al revistei, apare o notă 
explicativă, semnată R.C.L. (inițialele publicaţiei), scrisă 
probabil de Radu Stanca, din care cităm acest pasaj relevant: 
„Melancolia firească ce însoțește această despărțire. se 
datoreşte atât fibrelor adânci, aproape structurale, pe care 
burgul baladesc din acest colt de țară le-a transmis grupului 
nostru, cât şi sentimentului de solidaritate unanimă pe care, 
ca un catalizator subteran, cu o viață ascunsă şi propice, l-a 
prilejuit între noi. Trainicele prietenii ce s-au închegat sub 
zidurile lui ard de febre medievale amintirile calde ce s-au 
născut în libaţiile sale gotice, comunităţile de opinii ce s-au 
format în colocviile nocturne, de atâtea ori pretextate numai 
de farmecul lui neîntrecut, sunt urme ce au construit în sufletul 
fiecărui cerchist un profil ce va interzice cu desăvârşire, 

despărțirii noastre de la Sibiu, titlul unei dezrădăcinări. 
Infiltrat ca o dulce otravă în seva ce ne străbate, de pământul 
lui se leagă germinarea noastră” (Despărțirea de Sibiu, în 
„Revista Cercului Literar”, an I, 1945, nr. 6-8, pag. 126), 
"Oraşul devenise un model cultural, un spaţiu în care cultura 
majoră era posibilă. Cerchiştii realizează aici conştiinţa 
ofensivei fecunde a esteticului, precum şi a unui centru 
elitar iradiant, cu un gust artistic rafinat, în opoziție atât cu 
traditionalismul provincial al Nordului, cát si cu 
balcanismul trivial al Sudului. lată imaginea derizorie a 
capitalei artistice: „Că, în efortul lor spre o cultură urbană, 
românii nu prea au a se lăuda cu gustul lor artistic o 
dovedeşte mai ales oribila înfăţişare a capitalei lor, al cărei 
incontestabil farmec vine nu din operele de arhitectură, 
din monumente sau din împrejurări naturale, ci din 
atmosfera balcanică, din pitorescul ei urât. Această aproape 
totală lipsă de gust precum si de pregătire artistică (prima 
desigur adâncită de cea de a doua) o poate constata 
vizitatorul Bucureştilor nu atât din cărțile pe care locuitorii 
metropolei le citesc, ceea ce ar fi mai greu de constatat 
(faptul că se citeşte enorm cartea franceză nu spune nimic, 
fiindcă snobismul nu e niciodată măsurătorul gustului), 
sau din muzeele pe care nu le au ori nu le vizitează, din 
concertele pe care le digeră cu aceeaşi răbdare indiferent 
de calitatea lor, din presa care e la un nivel cu totul jos şi — 
de extremă dreapta sau de extremă stânga — pamfletară - 
până la abject; dacă însă ai curiozitatea să cercetezi 
repertoriul de o seară sau de o stagiune al teatrelor 
bucureştene, în frunte cu Naţionalul şi toate anexele lui. 
dacă urmăreşti, în presa de specialitate, problemele care 

frământă publicul şi pe cea mai mare parte a oamenilor de 
scenă, e imposibil să nu fii izbit de trivialitatea în care 
aproape totdeauna se îneacă această manifestare — cea mai 
populară şi mai elocventă — a plăcerilor artistice ale unei 
societăţi” ([..Negoiţescu, Din jale se întrupează Electra, 
în „Revista Cercului Literar”, an 1, 1945; nr. 6-8, pag. 124). 
Adevărul conjunctural al unor afirmaţii contează mai puţin. 
Semnificativă este viziunea de ansamblu esenţial 
cioraniană, asupra degradării dacă nu chiara absenței unei 
educatii estetice a publicului. Capitala a încetat să mai fie 
un centru spiritual autoritar, ea pare să cedeze ofensiva 

“unor forte provinciale dezinhibate, emergente, se înțelege, 
în fantastul Sibiu cerchist. Sigur că, la începutul deceniului 
cinci, oraşul real, mai precis oraşul social, nu trăia într-o 
mentalitate medievalistă. Era pur şi simplu diferit, purtător 
al unei civilizaţii de tip occidental. Zidul de incintă nu se 
transformase într-un simplu vestigiu. E] reprezenta încă 
semnul rezistenţei orgolioase a urbanului. Dar urbanismul 
se consolidase nu doar prin spațiul arhitectural, ci şi prin 
mentalitatea unei burghezii prospere, cosmopolite şi 
tolerante, căreia prezenţa Universităţii îi aducea o infuzie 
de tinereţe şi spiritualitate. Astfel că, în plin război, trebuie 
să ne imaginăm epoca sibiană ca pe un concentrat şi vital 
moment de renaştere românească, cu tensiuni fecunde între 
mai multe Familii” de spirite. Poate nu exagerám afirmând 
că sentimentul securităţii, aderenţa afectivă la acest mediu 
de pozitivitàti liberale au orientat creaţia cerchistilor in 
sensul constructiv, optimist al modernităţii, in contrast cu 
ipostaza avangardistă a acestuia. 

„Mai trebuie precizat ceva: am avut în vedere aici un 
Sibiu al cerchiştilor, „Oraşul estetic” care a exercitat asupra 
lor o magie tulburătoare şi care le-a indus, prin autosugestie, 
sentimentul euforizant al Occidentului. Există însă şi 
„celălalt” Sibiu, al unei tradiţii culturale pur româneşti, 
deopotrivă centru polarizant şi filieră prin care spiritul 
provincial a reuşit să se integreze celui național. Până la 
Marea Unire, ideea románismului a fecundat îndeosebi în 
Sibiu, mai ales pe linia ortodoxismului. 

Constituirea grupării ca fapt istoric, prin publicarea 
Manifestului Cercului Literar în 1943, nu înseamnă, 
aşadar, începutul absolut. De aici înainte, însă, grupul se 
omogenizează în căutarea unei identități pe care nu i-o 
putea oferi:doar adeziunea la ideologia literară 
lovinesciană. Fără îndoială că intervalul dintre apariţia 
Manifestului şi cea a Revistei Cercului Literar (ianuarie 
1945) reprezintă timpul cel mai fecund al formării tinerilor 
cerchişti, într-un mediu spiritual elitar, dominat de cultul 
prieteniei şi al creaţiei. Spaţiul universitar se prelungeşte, 
congener, în intimitatea cenaclului şi din această osmoză 
fericită se naşte, de fapt, spiritul cerchist. Pentru prima 
dată în cultura română, Universitatea şi Cenaclul, Aulicul 
şi Fronda îşi dau mâna. Este o formă superioară de 
concubinaj intelectual dintre rigoarea academică şi fantezia 
„Ssubversivă”, dintre prudenţă şi îndrăzneală ori, într-un 
plan mai larg, dintre apolinic şi dionisiac. Fenomenul 
cerchist, cristalizat, cum vom vedea, în ideea euphirismului, 
nu poate fi conceput în afara acestui originar spaţiu osmotic. 
Sigur, când ne referim la Universitate îi avem în vedere pe 
profesorii ei, în primul rând pe cei a căror acţiune catalitică 
asupra cerchiştilor nu e pusă la îndoială de nimeni. Dar, 
dintr-o asemenea perspectivă lucrurile nu sunt deloc 
simple, căci, pe de o parte, principiile estetice ale Cercului 

se reclamă, programatic, de la tradiția maiorescian- 
lovinesciană, iar pe de alta, creația propriu-zisă a membrilor 
său nu a evoluat sub influența mentorilor spirituali 
apropiaţi. Este aproape imposibil, de pildă, de găsit filiatii 
între poezia lui Lucian Blaga şi aceea a lui Radu Stanca 
ori Ștefan Aug. Doinaş, şi, totuşi, cel puţin subtextul 
fenomenului cerchist e fecundat de gândirea maestrilor. 
Dacă Lucian Blaga rămâne figura tutelară, oarecum 
emblematică, a Cercului, iar Liviu Rusu, o sursă a ideilor 
estetice, personalitatea cea mai apropiată, placentară am 
spune, este Henri Jacquier. Putin cunoscut astăzi, a fost o 
prezenţă eminentă în viața intelectuală si universitară: 
clujeană, din 1924 până la moartea sa (1980). Francez de 
origine, cu serioase studii universitare la Paris şi Lyon, 
vine ca profesor în cadrul Misiunii franceze în România. 
Căsătorit cu o româncă, se stabileşte definitiv la Cluj, sub 
semnul unui uimitor destin cultural. Învață impecabil limba 
română, în care îşi va scrie studiile sale fundamentale. 
Deocamdată, însă, nu ne interesează decât contingentele 
lui cu Cercul Literar. Colaborarea de fond începe la Sibiu, 
din 1943, de când şedinţele cenaclului se tin în propria-i 
casă, unde participă cu regularitate şi Lucian Blaga. În 
câteva concentrate evocări ale acestei perioade, Jacquier 
nu-şi arodă decât calitatea de amfitrion, pe aceea de leader 
autentic atribuindu-i-o Radu Stanca. El şi Blaga sunt 
raisonneur-ii sau un soi de instanţe discrete care 
contextualizează enciclopedic discuţiile cenacliştilor. Ceea 
ce, însă a reprezentat Jacquier în realitate aflăm dintr-o 
scrisoare a lui Radu Stanca, adresată chiar profesorului, în 
decembrie 1945. E un discurs ,,conventional", analitic si 

de aceea întru totul credibil: „îmbinarea unică, de fineţe 
frantuzeascá, pe care o aduceati D-voastră şi de balcanism 
. violent, pe care îl aduceam noi, dădeau cercului un stil ce 
intimida şi încuraja în acelaşi timp. E şi aici:una din 
explicaţiile greutăţii de a deveni cerchist, în acest joc 
dilematic dintre clasic şi baroc, ce putea să pară unor un 
simplu exhibitionism, dar care nu era nu este în fond altceva 
decât ecoul marii, sublimei, inegalabilei libertăţi, pe care 
„astăzi o caută atáti fără să o cunoască. Si aceasta, aga cum 
o cunosteam noi, vi se datoreste din plin. lar dacă Cercul 
va înscrie vreodată un moment în istoria literaturii noastre, 
nu se va putea înţelege spiritul lui, dacă nu se va privi, în 
primul rând, spiritul pe care, prin D-voastră, l-a manifestat 
întregul nostru cenaclu. Bineînţeles când spun «pur», sunt 
departe de înțelesul gratuit (ce oribilă noţiune), pe care 
acest cuvânt l-ar putea implica. Ci mă gândesc, mai ales la 
înțelesul de bun simt pe care puritatea cercului (nu 
purismul), un bun cartezian ce e, îl cultivă ca prima si ultima 
condiție a existenței sale. «Puritate» ce se datoreste în 
primul rând aportului D-voastră. «Bun simt» ce se datorește 
în primul rând aportului D-voastră” (în Henri Jacquier, 
Babel, mit viu, Editura Dacia, Cluj-Napoca, 1991, pag. 216- 
217). În fond, Radu Stanca nu se raportează în acest elogiu 
la un cod al bunelor maniere, ci reactualizează, asu- 
mându-şi-l în numele Cercului, spiritul clasic francez. 
Profesorul nu e o simplă emblemă, el a catalizat, chiar dacă 
partial, năzuința formativă a cerchistilor. Adept al poeziei 
pure, admirator al lui Paul Valery, Jacquier are, de fapt, 
vocaţia clasicităţii „eterne”. Deşi neelaborate la acea dată, 
sau, în orice caz, nepublicate, studiile sale esențiale (unele, 

paradoxal, de o surprinzătoare modernitate anticipativă) 
dezvălui orientarea sa spre un umanism clasic. În deceniul 
şase, va aduce contribuţii esenţiale în poetica lingvistică, 
în studiul metricii, ritmului şi armoniei. E un savant, un 
poliglot (ştia inclusiv greaca şi latina), profund cunoscător 
al poeziei clasice şi moderne, astfel că părerile sale nu pot 
fi minimalizate. El optează, bunăoară, pentru metrica 
tradițională, dar fără a dezavua integral versul liber, pe care 
îl numeşte „metrica zero”; numai cá în renunțarea la 
prestigiul celei dintâi constată un fenomen de criză: 
„Îndepărtarea de la metrica tradițională trebuie văzută, 
înainte de toate, drept cazul particular al unei dereglări 
profunde care, la numeroşi intelectuali — filozofi ori poeti 
— afectează până si rădăcinile intuitiei lingvistice la care 
se ataşează şi metrica” (op. cit., pp. 200-201.). Evident, 
cultivarea metricii tradiționale nu presupune cu necesitate 
o atitudine anti-modernistă, însă, cu siguranță, implică, 
dacă nu neapărat o doctrină, cel puţin nostalgia clasicului, 
pe care cerchiştii o au, sugerată, probabil, de concepţiile 
lui Jacquier. Interesant e că acesta îl bănuieşte pe însuşi 
Lucian Blaga de a se fi orientat spre modelul clasic sub 
presiunea inefabilă a Cercului: „Un punct mai mărunt, dar 
nu lipsit de însemnătate, este progresul lui Lucian Blaga, 
tocmai în timpul şederii la Sibiu, spre metrica tradițională. 
Poeţii cercului, se ştie, cultivau formele clasice ale versului 
românesc: oare este excesiv să presupunem că exemplul 
acestor tineri poeți- totodată buni poeti — nu a rămas literă 
moartă pentru un poet conştient de mijloacele sale de 
exprimare cum era Lucian Blaga? (op. cit., pag. 222). 

Dincolo de tectonica poeticii, există sugestii de 
„profunzime ale lui Jacquier în ordine tipologică.: Două 
articole rețin atenţia: Note despre clasicism şi O dispută 
seculară, publicate mai târziu, însă, fără îndoială, spiritul 
lor era-activ în perioada constituirii ideologiei cerchiste. 
Primul se ocupa de semantismul şi istoricul noţiunii de 
clasic. Ne interesează doar concluzia: fixat în antichitatea 
latină, termenul se relationeazá cu limba literară, cu 
noțiunea de ,,excelentá", cu stratificarea politică şi socială 
şi, în sfârşit, cu prestigiul vechimii. Secolul XVIII îl 
livrează definitiv esteticii sub semnul acelui ideal al epocii 
de honnetre homme, astfel că „scriitorul eminent trebuie să 
fie în acelaşi timp de origine socială aleasă, să folosească 
o limbă frumoasă şi să nu De un modern" (op. cit., pag. 
95). Clasicul este, adică, o permanenţă, a cărui esenţă nu 
constă în respectarea unor reguli (constrângeri), dogme 
arbitrare; convenții retorice etc., ci în puritatea şi probitatea 
limbii, concizie; claritate, sobrietate, virtuti stilistice. Între 
verba si nomina, clasicitatea se definește prin cea din urmă: 
prin substanțialitate, stabilitate, durata constituind suportul 
schimbărilor. Observațiile nu sunt neapărat originale. 
Im portant e că aceste idei devin fecunde în mediul cerchist, 
unde, cum 'vom vedea, se pune într-un mod special 
problema disputei dintre „antici şi moderni”, dintre tradiţie 
si inovație. Celălalt articol e încă si mai explicit in acest 
sens, Jacquier remarcă universalitatea fenomenului 
Querelle des Anciens et des Modernes, operând decupaje 
semnificative in toate marile literaturi ale lumii, cu.unele 
concluzii în aparenţă paradoxale între care relevantă pentru 
demonstraţia noastră rămâne aceea că, uneori, „lupta 

împotriva vechiului: poate contribui şi la renovarea unui 
ideal clasic sănătos” (op. cit., pag. 13). Deducem de aici 
relativitatea atât a antinomiei clasic-modern, cât şi a 
noțiunilor ca atare. Căci dacă „„modern” înseamnă actual 
şi se referă exclusiv la prezent, ,,vechiul" nu se confundă 
obligatoriu cu „clasicul”. Pe o anumită întindere a sa, . 
ideologia cerchistă se structurează pe această subtilă 
dialectică. Clasicitatea (ca ideal, nu ca normă) apare la 
cerchişti drept alternativă la forme extremiste ale 
modernismului, avangardismul şi purismul, dar şi la 
vechiul „actual”, neo-sămănătorismul. 

În altă ordine de idei, să consemnăm faptul că Henri 
Jacquier publică în fiecare număr al Revistei Cercului 
Literar; e adevărat, articole diverse (despre literatura 
străină), cronici despre cărți de lingvistică ori de stilistică 
precum şi la rubrica „Artelor minore” de ineditul căreia 
nu poate fi străin. Articolul teoretic cel mai incitant rămâne 
Între poezie si pictură: atmosfera, despre care; în prefata 
la volumul mai sus citat, Mircea Muthu crede că ar fi lansat 
“conceptul estetic de atmosferă. În realitate, el fusese 
valorificat înainte de către Liviu Rusu, în Estetica poeziei 
lirice, de unde îl preia şi Radu Stanca. Pe parcursul lucrării 
vom reveni asupra acestor probleme, precizând, totuşi, că 
nu căutăm cu orice pret influenţe, coincidente, elemente 
determinante etc. Încercăm numai să identificăm niște linii 
de forță ale unei „teme” extrem de fluide. În fond. Cercul 
Literar este mai curând o stare de spirit, o „atmosferă” greu 
de conceptualizat. Dar, tocmai de aceea, vom accepta că 
nu reprezintă o apariție spontană. El nu s-a ivit din nimic. 

Relaţia lui Lucian Blaga cu Cercul Literar solicită 
mai multe nivele de interpretare. În principiu, ea e acceptată 
ca benefică de către membrii grupării cu toate cà în 
intimitatea corespondenţei (a lui Radu Stanca cu I. 
Negoiţescu îndeosebi) se insinuează o anume reticență, un 
aer vag de dezamăgire, în comparaţie cu admiraţia integrală 
față de Henri Jacquier. De bună seamă, însă, nu există o 
reacție colectivă şi omogenă, faptul fiind valabil atât în 
cazul profesorului cât şi al creației blagiene. Oricum, Blaga 
nu a exercitat asupra studenţilor săi autoritarismul vanitos 
al catedrei şi nici acel soi de teroare sacră care animă 
fanatismul. Prestigiul său, real, nu s-a constituit pe sofismul 
autorităţii şi nici pe dictatura unui cult. Personalitatea sa 
era una de tip catalitic, tip teoretizat de el însuşi în spiritul 
culturii germane. Cel mai bine îl înțelege în acest sens 
Ovidiu Cotruş, într-un nobil „exerciţiu de admiraţie”, 
Lucian Blaga, publicat în volumul postum Meditaţii critice 
(Editura Minerva, Bucureşti, 1983). Lui Blaga îi lipsea 
vocaţia de „conferențiar”, adică acea oralitate fascinantă 
şi seducătoare, specifică, în moduri diferite, lui Nicolae 
Iorga, Vasile Pârvan ori George Călinescu. Elinaugurează 
un alt stil profesoral, izomorf noului stil al propriei filosofii. 
Cotruş surprinde trecerea de la academismul riguros şi 
formalist.al şcolii maioresciene la un discurs dinamic, al 
procesualităților interioare ale gândirii, de la expozitiv la 
problematic. Dar chiar si pe palierul acestei mutații, Blaga 
face excepție: citindu-si cursurile cu voce gravă, obsedant- 
monotonă, profesorul crea un mediu. inițiatic unde 

auditoriul trăia „emoția originară” din care lua ființă „fiorul ` 
metafizic”. Mărturisirea lui Cotruş trebuie evaluată realist, 
ca o judecată de valoare şi nu ca o simplă imagine poetică. 
Blaga a fecundat, într-adevăr, în cei chemați, „capacitatea 
de mirare” care este începutul filosofării: împrejurare 
privilegiată, indiscutabil. Ea nu se reduce, bineînţeles, la o 
stare de entuziasm difuz. Miracolul are o structură: 
„pozitivă”, logică, cristalizat în cursul, singular în epocă, 
de filosofia culturii, o „materie” complexă, fundamentată 
pe o metafizică originală şi, faptul cel mai important, 
relevantă pentru puterea construcției speculative a 
intelectului uman. În prima perioadă de formaţie a 
cerchiştilor, trilogiile blagiene sunt practic încheiate, ideile 
lor entuziasmează şi scandalizează, deopotrivă. Devenise 
însă clar pentru toată lumea că este vorba despre un nou 
mod de a concepe statutul ontologic al omului şi al 
destinului său creator. Deşi nu ne vom ocupa de sistemul 
filosofiei blagiene, unele repere sunt necesare, mai ales în 
ceea ce priveşte teoria valorilor, respectiv cultura, iar în 
cadrul ei esteticul. Să reținem pentru început un pasaj din 
Artă şi valoare: „Cultura ţine de om în mod absolut şi 
intră constitutiv în definiţia acestuia: omul este ființa 
metaforizantă: adică omul este: 1) existenţă în orizontul 
misterului; 2) care mod atrage după sine inevitabil 
încercarea revelatorie, adică actul creator de cultură, actul 
al cărui conţinut e impregnat de categorii abisale. Cu alte 
cuvinte, omul nu va putea fi lipsit de sfera culturii, fără de 
a înceta să fie «om»- Exodul din cultură ar duce la abolirea 
umanității ca regn" (în Opere, vol. X. "Trilogia valorilor”, 
Editura Minerva, Bucureşti, 1987, pag. 520). Nu e cuprinsă 

aici definiția completă a culturii $i a omului blagian, însă e 
afirmată decisiv consubstantialitatea lor. Omul: devine 
singular în univers printr-o mutație ontologică ireversibilă. 
Diferența dintre ființa umană si animalitate nu este una 
mortologică, ci de „regn”. Sunt două moduri ontologice 
distincte, celui uman fiindu-i specifică existența în 
orizontul misterului şi încercarea de revelare metaforică a 
acestuia prin „plăsmuiri de cultură”. Totodată, omului îi 
aparțin organic categoriile abisale sau stilistice. categorii 
ale inconştientului, nişte „„funcţii” prin care e depășită 
existența imediată, concretă, dar care constituie $i o piedică 
în revelarea absolută a misterelor. Ele sunt, concomitent, 
piedici şi compensaţii. Aşadar, neputându-se substitui 
absolutului (Marelui Anonim), omul este „„condamnat” la 
„O permanentă stare creatoare”: Asemenea mitologiei, 
religiei, metafizicii ori construcțiilor ştiinţifice, arta 
reprezintă o creaţie de cultură, cu deosebirea că ea „încearcă 
a revela misterul prin mijloace care tin de planul 
sensibilităţii sau concretului intuitiv” (op. cit., pag. 520). 
Nu refacem toate articulațiile esteticii blagiene. 
Reactualizăm, totuși, concepția filosofului despre funcția 
artei, respectiv despre esteticul artistic, disociat categoric 
de esteticul natural: „Satisfacţia, ce o resimte insul, ce se 
deschide operei de artă, va fi în adâncul ei cel mai ascuns 
aceea de a se simți integrat oarecum cu forța în modul 
ontologic specific şi deplin omenesc, în orizontul misterului 
şi al revelării. Insul e copleșit de actualizarea în el a unui 
orizont, de care el nu e străin, dar care s-a virtualizat sub 
presiunea vieții cotidiene. În procesul de asimilare a operei 
de artă, insul, diminuat în raport cu «esenţa» sa, se simte 

devenind om deplin: arta îi prilejuieşte prin iniţiativa 
simţurilor şi printr-o imbráncire din afară această împlinire. 
Situaţia e susceptibilă de a fi formulată şi astfel: în procesul 
de consumare a operei de artă, individul dezlántuie într-un 
fel în sine geneza omului (s.n.). E vorba despre repetarea, 
în mic, in facsimil,.si în condiţii individuale, a unei 
mutatiuni ontologice" (op. cit., pag. 535). Din cele spuse 
ori subintelese până acum reies câteva consecințe: în spaţiul 
culturii nu se pot stabili ierarhii valorice între diferitele 
tipuri de creaţie. Acestea au un gen proxim comun: 
încercarea de revelare în orizontul misterului, si, ca: să 
rămânem în limitele subiectului nostru, nu se poate pune 
în termeni absoluti, ci numai pe planul mijloacelor de 
expresie. Categoriile abisale, stilistice, formează o 
„Substanţă flotantă comună” care se manifestă, deşi 
diferențiat, totuşi aceeaşi, prin toate creaţiile de cultură. 
Ele nu sunt substituibile, însă, „matricea stilistică” le 
constránge la „colaborare”. Arta, în speţă poezia, ar putea 
fi privilegiată (aşa cum credeau romanticii) doar dacă ar fi 
posibilă revelarea misterului în mod absolut. Ajungem, 
astfel, la complexitatea axiologică a operei de artă şi la 
problema estetismului, două „teme” pe care le vom regăsi 
în ideologia literară şi în poetica de la: Cercul Literar, cu 
accente puţin schimbate, totuşi. După Lucian Blaga, 
estetismul constă în autonomizarea excesivă a artei. Este 
un fenomen de decadenţă, ce privilegiată „structurile 
estetice” parazitare, adică formal-artificiale „despuiate de 
conţinutul viril al unei viziuni mitice”. El crea să instaureze 
„hegemonia esteticului”. Nu este respins esteticul ca 
valoare, ci eventuala dictatură a lui prin hipertrofierea 

artisticului. Esteticul insugi are o structurá mult mai 
complexă, înglobând o serie de valori ierarhizate (polare, 
vicariante, terțiare, flotante şi accesorii), opera de artă 
neputându-se constitui decât în țesătura lor „cosmoidală”. 
Determinante sunt valorile polare, de substrat ontologic, 
şi valorile vicariante (stilistice), de origine inconștientă. 
Asta nu înseamnă că arta reprezintă un produs al 
iraționalului, ci faptul cà „intuitivul, concretul este 
exponențial organizat, atât prin categoriile conştiinţei cât 
și prin categoriile stilistice-abisale” (op. cit., pag. 600). 
»Mister", „viziune mitică”, „inconştient”, „categorii 
abisale” — iată doar câteva „implicate” în stare să situeze 
estetica blagiană în contra-sens cu direcția majoră a 
modernismului european şi să o conecteze la aceea a 
romantismului, în speță cel german. Cu toate că Blaga 
însuși, conform propriei filozofii a stilului (a „năzuinţei 
formative”) se delimitează de romantism, el resuscita 
interesul pentru marii romantici germani, dar în primul rând 
pentru Goethe şi „fenomenul originar” al acestuia. Cercul 
Literar descoperă spiritualitatea germană, în substanța ei, 
prin filiera blagiană. Însă nu numai atât: metoda analizei 
stilistice aduce o modalitate nouă de abordare a mutatiilor 
din cadrul creaţiei, respectiv a succesiunii stilurilor sia 
dominantelor acestora prin care se diferențiază epocile, 
culturile diverselor popoare, „curentele” etc. Printre altele, 
decurge de aici o problemă delicată, un reper principal al 
ideologiei cerchiste. Este vorba despre fi unctii etnicului în 
creație şi specificul national; iar concret, despre 
sămănătorism, cu Varianta lui „păşunistă” din anii ‘30. 
Există o imagine deformată, penibil folclorizantă din 

necunoastere, a unui Blaga traditionalist, „obsedat” de mitul 
central al „spațiului mioritic”, cuplată, o asemenea imagine, 
cu tendința de a reduce o teorie, a „apriorismului stilistic”, 
la o aplicaţie a ei, aceea a „apriorismului românesc”. Satul 
ca şi centru al luimii e consecinţa unei interpretări mitice şi 
nu o probă a anti-modernismului. Concepţia despre etnic, 
cu corelativul său „cultura minoră şi cultura majoră”, 
infirmă orice prejudecată despre eventualitatea unui 
conservatorism blagian. Elucidată în timp, în Ferestre 
colorate, Trilogia culturii, ea îşi găseşte expresia ultimă 
tot în Artă şi valoare. Poziţia filosofului e fără echivoc: 
etnicul nu poate fi un imperativ categoric pentru creația 
artistică, însă, în mod fatal etnice sunt doar unele 
coordonate stilistice, aparţinând inconştientului colectiv. 
Ele impregnează orice subiecte, „conținuturi”: „Creatorul 
de artă este legat de etnie prin matricea stilistică 
inconştientă sau: mai precis prin unele categorii abisale 
modelatoare, care intră constitutiv şi în opera de artă. Și 
aceasta e suficient! Creatorii de artă nu pot fi siliţi, în nici 
un fel, de a aborda conţinuturi, peisaje şi subiecte naţionale, 
actuale sau istorice. Artistul, care va crea din profunzimile 
matricei stilistice, ce-l leagă partial, nu voit, ci fatalmente, 
de etnie, are libertatea de a-şi alege orice subiect (op. cit., 
pag. 619). Într-o asemenea perspectivă, specifică într-adevăr 
şi estetic fecundă, ca sursă de „inspiraţie” este mitologia 
națională, dar iarăși cu precizarea că între etnie, mit şi artă 
nu-i posibil decât un raport relativ. Mai mult: nu se poate 
realiza unitatea unei culturi pe existenţa unui „mit central", 
cum năzuiau romanticii sau, ulterior, Nietzsche. În acest 
context, sămănătorismul apare ca o abdicare de la esența 

artei; este un fenomen paraestetic, o formă de manifestare 
a kitsch-ului (Blaga foloseşte termenul cu o remarcabilă 
precizie). Eugen Lovinescu nu fusese mai drastic. Atâta 
doar că, în spațiul transilvan, critica lui Blaga are o 
rezonanţă specială. Ea e receptată aici nu la nivelul 
esteticului, ci al sentimentului patriotic. Acest mod 
distorsionat de receptare se radicalizează în anii *40, când 
exhibarea etnicului are, de fapt, motivații istorice reale. 
Ideile filozofului devin „reacţionare” de abia acum, în 
varianta Cercului Licerar, căci, în realitate, anti- 
sămănătorismul lui Blaga era obnubilat de prestigiul teoriei, 
cvasi-tradiționaliste, a „spaţiului mioritic”. Conflictul cu 
traditionalistii radicali şi cu teologii ortodocşi s-a consumat 
şi el pe fondul ambiguitàátii dintre autohtonism si 
modernism. Cerchistii se detaşează ironic de acest fundal 
patetic, fără a-l implicat direct pe Blaga. Ei sânt în căutarea 
„celeilalte” tradiţii, care începe în „cosmopolitismul” şi 
latinitatea şcolii ardelene. Dar, oricum, influența blagiană 
nu poate fi cuantificată. Ea acționează în structurile de 
profunzime şi diferențiat de la un autor la altul. O scurtă 
pasiune de tinereţea lui Negoifescu pentru gnosticism i se 
datorează lui Blaga, după cum de aceeaşi sursă este 
fecundată st fascinația lui Balotă pentru originar, 
„mitopoetică”, arhetipuri etc. Cerchistii au profitat de fata 
occidentali modernà a spiritului blagian, acea fatà ocultatà 
de o proastă receptare a „mioritismului” din Trilogia 
culturii. |. Negoitescu înțelege corect filosofia lui Blaga, 
privilegiind Eonul dogmatic, carte singulară în gândirea 
curopeană a deceniului patru. 

În anii '40, Universitatea clujeană are o anvergură 
europeană. Câţiva dintre profesorii ei erau cunoscuţi în 
mediile universitare selecte ale Occidentului. Doi făcuseră 
îndeosebi senzaţie: D.D. Roşca şi Liviu Rusu, primul in 
filosofie, iar celălalt, în estetică. Prin teza sa de doctorat 
despre influenţa lui Hegel asupra lui Taine, D.D. Roşca 
obținea, de pildă, admiraţia unor autorităţi precum Levy 
Bruhl sau a mai recalcitrantului Émilr Bréhier. Nu e nevoie 
de un mare efort de imaginaţie să înţelegem, într-un 
asemenea context, modul în care se constituie generaţia 
cerchistă. Nimic improvizat şi precar. Orice problemă este 
conectată la cultura universală, atât informativ, cât şi 
metodologic. Spiritului dominant speculativ al lui Lucian 
Blaga i se asociază spiritul preponderent critic şi dialectic 
al lui D.D. Roşca. Modestă prin tupeu, „şcoala” filosofică 
ardeleană se situează cel puţin pe acelaşi nivel de calitate 
cu cea bucureşteană şi se impune efectiv prin originalitatea 
celor doi filosofi. Dar dacă Blaga se implică direct în 
gruparea Cercului, D.D. Roşca rămâne ex-centric acesteia, 
fiind ataşat mai curând de traditionalistii de la Luceafărul. 
Mai mult, după apariţia Revistei Cercului, el intră in 
polemică cu cerchiştii şi încă de pe poziţii de stânga. 
Rememorările unora, deşi târzii, fixează însă o imagine 
luminoasă a profesorului, cea mai elocventă aparținând 
„modestului” şi obiectivului Ovidiu Cotruş. Prin D.D. 
Roşca, spune acesta, spiritul dialecticii hegeliene pătrunde 
pentru prima dată în învățământul românesc, după cum, . 
tot prin el, se realizează, ca metodă cel puţin, sinteza dintre 

rigoarea carteziană şi subtilitatea pascaliană, dintre „spiritul 
geometric" şi „spiritul de fineţe”. Profesorul oferea o 
metodă de lucru şi incita gândirea spre sinteză. Dar, dincolo 
de cursuri şi seminarii, exista, încă din 1934, cartea care îl 
făcuse celebru pe autor, Existenţa tragică. Această remarcă 
a lui Cotruş o integrează prompt programului cerchist: 
„Înrudită în latura ei critică cu gândirea lui Emile 
Meyerson, opera lui D.D. Roşca se deosebeşte în mod 
esenţial de cea a filosofului francez prin concluziile ei 
teoretice, prin názuinta de a integra názuinta umană într-o 
perspectivă axiologică (s.n.). Valorile sunt pentru 
gânditorul român — factorul determinant al acţiunilor 
întreprinse de om în scopul transformării realității — acţiuni 
definitorii pentru condiţia umană” (D.D. Roşca — 
profesorul, in op. cit., pag. 503). Literati cu vocaţia ideilor, 
cerchistii identifică, de fapt, în cartea filosofului român, 
un model, de dimensiuni europene, al gândirii şi creaţiei 
autohtone. Ca şi în cazul trilogiilor blagiene, se manifestă 
aici, cu o excepţională forță sintetică, un spirit complet 
dezinhibat, un stil abstract de gândire deprovincializată. 
Pentru spiritualitatea românească devenise posibil saltul 
în cultura majoră. Generaţia Cercului receptează mesajul 
în semnificaţia lui de profunzime: despărțirea atât de 
profetismul traditionalist, cât şi de „existența confortabilă” 
şi asumarea unui destin creator în orizontul „existenţei 
tragice”. 

E adevărat că, în afară de „exerciţiul de admiraţie” 
al lui Ovidiu Cotrus (si acesta târziu), cerchistii nu isi 
manifestă o simpatie expresă pentru Existența tragică şi, 
în genere, pentru D.D. Roşca, dar credem că Radu Stanca 


PETRU PoANTÀ * 74 


preia, discret, sugestii din această carte in concentratul sáu 
eseu despre tragedie, pornind, in primul ránd, de la raportul 
dintre inteligibilitatea existenţei si irationalul ei. Pe de altă 
parte, nu ar fi de ignorat o anumită similitudine între 
discursurile teoretice ale celor doi autori: o concretete 
transparentă a limbajului abstract, o dezinvoltură cumva 
„orală” a limbajului, sugestivă, indiscutabil, însă aproape 
„pedestră” în comparație cu debordanta imaginaţie 
conceptuală a lui Lucian Blaga. Dar, în definitiv, nu căutăm 
influențe. Este vorba despre o ambiantà intelectuală şi 
despre nişte autorităţi a căror presiune se exercită pe cât 
de inefabil, tot atât de implacabil. Oricum, nu poate fi o 
simplă întâmplare că pe Radu Stanca şi pe Ştefan Aug. 
Doinaş îi preocupă problema tragicului, o problemă axială 
în filosofia lui D.D. Roşca şi a lui Lucian Blaga. Putin 
ciudat rămâne doar modul cam evaziv si „discret” al 
referintelor critice în studiile tinerilor cerchisti. Se nutresc 
cu dezinvoltură din ideile în circulaţie, reformulându-le 
adeseori memorabil, dar fără o recunoaştere expresă a 
paternității lor. Îndeosebi sunt aproape constant ignorate 
sursele interne de informaţie. Şi nu e vorba numai despre 
D.D. Roşca. Într-o suită de articole despre stil, bunăoară, 
Radu Stanca abia îl aminteşte în treacăt pe Lucian Blaga, 

ca să nu mai discutăm despre faptul că Tudor Vianu apare 
tangential menţionat ca estetician si ca teoretician al 
valorilor. Sigur că, uneori, ei au acces la sursele primare, 
însă, în destule cazuri, cum se poate observa din 
| corespondenţa I. Negoitescu — Radu Stanca, lectura unor 
opere fundamentale (din teoria valorilor sau estetică) este 
ulterioară momentului aproprierii ideilor acestora. Dar 

important este că aceste idei „de-a gata” rodesc spectaculos 
şi fecundează spiritul critic într-un sens constructiv. 

Nu chiar întâmplător l-am lăsat la urmă pe Liviu 
“Rusu. Nu cunoaştem amănunte picante” despre. relaţiile 
lui cu cerchiştii, dar cu siguranță anumite idiosincrazii au 
existat între ei, evidente după anii ‘50, cu puţine excepții, 
cel puţin într-o reciprocă ignorare. publică. Generosul 
Nicolae Balotă îi consacră un studiu fundamental, însă I. 
Negoitescu nici măcar nu-l aminteşte în Istoria literaturii 
române, in austeritatea căreia face, totuși, loc modestei 
Joana Postelnicu, o cerchistă prin adeziune. Trecând peste 
faptul că Liviu Rusus le-a creat viitorilor cerchişti, înaintea. 
publicării Manifestului, un cadru oficial de manifestare, el 
era deja în deceniul patru o autoritate în estetică. Îşi luase 
doctoratul în Franţa cu o teză de mare interes, publicată 
sub titlul Essai sur la création artistique. Contribution à 
une esthétique dynamique (Paris, Alcan, 1935), iar în 1937 
publica în ţară Estetica poeziei lirice care, in literatura 
noastră, constituie cea dintâi fundamentare teoretică a liricii 
moderne, respectiv o estetică aplicată şi asupra poeziei 
moderne; autohtone. E de precizat că Liviu Rusus nu a 
elaborat un tratat de estetică generală, modernitatea sa 
constând tocmai în încercarea (reuşită) de a întemeia o 
estetică aplicată pe o analiză a creaţiei artistice. Contribuţia 
sa din Eseu... privind tipurile fundamentale ale 
fenomenului artistic este valorizată destul de prompt, în 
1949, de către criticii americani Remé Wellek şi Austin 
Warren, în celebra Teoria literaturii, numai că din 
perspectiva psihologiei literaturii; percepere eronată, 
așadar, căci demersul esteticianului român se integrează 

gândirii fenomenologice europene care caută o explicare 
a procesului de creație pornind chiar de la depsihologizarea 
acestuia. Se pare, totuşi, că în mediile literare autohtone 
din epocă aceste cărţi ale lui Liviu Rusu au avuto audiență 
mediocră (G. Călinescu îl ignora în /sforia... sa), dar nu 
încape îndoială că atât ele cât şi profesorul au fost repere 
importante în formaţia cerchiştilor. Îi datorează familiari- 
zarea, oricât de precară cu metoda fenomenologică de 
explicare a experienţei estetice, precum şi detaşarea de 
estetismul post-crocean. Liviu Rusu este primul estetician 
român care contestă, de pe poziţia unei concepții coerente, 
teza lui B. Croce despre inexistenţa genurilor literare. 
Reabilitarea acestora ca moduri esential-autonome, 
„naturale”, de manifestare artistică a unor tipuri existenţiale 
de creaţie a avut consecinţe fertile în poeticile lui Radu 
Stanca. E vorba, pe scurt, despre cele trei tipuri: simpatetic, 
demonic echilibrat şi demonic anarhic (expansiv), cărora le 
corespund genurile liric, epic şi dramatic. Genurile nu mai 
sunt văzute, deci, ca nişte convenții rigide, precum în esteticile 
normative. Deplasarea comentării lor în planul ontologic oferă 
şansele unor interpretări novatoare îndeosebi ale esenței 
lirismului. Pentru prima dată la noi se rezolvă aici câteva 
probleme structurale ale liricii moderne: eul poetic, raportul 
fond-formă, funcţia existenţială a limbajului, autonomia 
cuvântului, relația inconstient-rationalitate, atmosfera poetică 
ş.a. La unele dintre ele vom reveni in măsura in care au 
tangente cu poetica cerchistilor; căci asemenea „atingeri”, mai 
mult sau mai puţin discrete, există. Bunăoară, ideea asocierii 
tragicului cu demonicul în interpretarea unei specii 
dramatice (tragedia) de către Ştefan Aug. Doinas, ni se 

pare sugerată de tipologia lui Liviu Rusu, în care genului, 
dramatic îi corespunde tipul demoniac anarhic. Conceptul 
de atmosferă, apoi, va fi preluat atât de H. Jacquier, Radu 
Stanca, cât şi de Doinaş, acesta din urmă definind, totuși, 
atmosfera tragică prin apelul la o sursă originară, Max 
Scheler. Oricum, ca şi Lucian Blaga, Liviu Rusu incită 
vocaţia teoretică a cerchiştilor, orientánd-o către o estetică 
aplicată şi construcții sistematice de natură tipologică. 


XXX 


Ne aflăm în faţa unui anume paradox: am încercat 
să identificăm câteva dintre elementele formativ-catalitice 
ale Cercului Literar în ambianța universitară clujean- 
sibiană si în operele unor mari personalităţi care au dat 
prestigiul acestui mediu, când, de fapt, cerchiştii se 
revendică programatic de la alte modele. Manifestul, 
respectiv scrisoarea către Eugen Lovinescu, apare drept 
un act de disidenţă, echivalentul contestării unei autorități 
paterne; un gest care, desigur, îl va fi şocat pe Lucian Blaga 
în primul rând, deşi nu La dramatizat public. Cert e că 
delimitarea de spiritul filosofiei blagiene corespunde unor 
mutații de adâncime în ideologia tinerilor cerchişti. Ea 
înseamnă situarea în cealaltă tradiţie, a cărei esență, cum 
vom vedea, nu constă exclusiv în autonomia esteticului, 
pe care, de altminteri, nici Blaga nu a discreditat-o vreodată. 
Brutal şi simplificat spus, cerchiştii evadează din ,,vraja" 
satului arhetipal, se dezic de orice urmă, fie ea şi estetică, 
a unei mitologii arhaice. Contestând traditionalismul 
ortodoxist, ei se întorc la miturile rațiunii și ale latinitátii, 

polemizánd, indirect, cu metafizica şi orizontul mitic: 
blagian. Nu valoarea operei lui: Blaga e suspectată, ci 
ideologia ei considerată anacronică. 


x k x 


După 1989, Cercul Licerar este brusc reactualizat 
ca un fenomen anti-nationalist şi anti-comunist. Într-un 
sistem de receptare limitativă, par să fie agreate prioritar 
două „personaje”: I. Negoitescu si LD. Sârbu. Numai că 
reevaluarea lor se face diferențiat, Negoitescu fiind situat 
corect în contextul originar al Cercului (remarcabile în 
acest sens sunt comentariile Ilenei Vrancea, începute încă 
de când se afla în țară), pe când I.D. Sârbu cunoaşte, prin 
opera postumă, o uimitoare ascensiune; cerchist de grad 
secund iniţial, a subminat, involuntar, o ierarhie anumită. 
Dacă Radu Enescu nu:a corespuns aşteptărilor lui 
Negoitescu, I.D. Sârbu i-a infirmat, în schimb, suspiciunile. 
EI se impune prin scrierile „de sertar” care reprezintă, în 
fond, expresia unei aventuri spirituale solitare, ambianța 
cerchistă rămânând pentru el un amestec de nostalgii şi 
sentimente ale frustrării, de cult ingenuu şi dezamăgire. 
Descoperi, însă, în jurnalul şi corespondența sa, adeziunea 
pură, dezinteresată la ideea grupării şi, totodată, conştiinţa 
apartenenței la un mediu intelectual formativ. Şi-a asumat 
ironic fatalismul etosului românesc, conservándu-si până 
la sfârşit sensibilitatea admirativă față de celălalt. În relația 
cu maeștrii lor, el a reprezentat ipostaza jovial-obedientă 
şi inocent-ironică a cerchistilor. În imagini mai mult ori 
mai puţin cordiale, I.D. Sârbu a purtat mereu printre 

cerchişti „fantomele” profesorilor lor. A încercat, de fapt, 
să permanentizeze adolescența glorioasă a unei generaţii 
într-o lume caricatural-solemnă, în care umorul său 
depresiv devenise agasant chiar şi pentru foştii săi colegi. 

ACTE DE IDENTITATE 


MANIFESTUL 


Primul act de identitate, care oficializează gruparea 
sibiană, este Manifestul Cercului Literar. El apare în ziarul 
Viaţa (13 mai 1943) sub forma unei scrisori adresate lui 
Eugen Lovinescu. Scris de I. Negoitescu, e semnat de: 
Victor Iancu, E. Todoran, Cornel Regman, Damian 
Silvestru (I. Negoitescu), Ovidiu Drimba, Ion Oana, Radu 
Stanca, Romeo Dăscălescu, Ștefan Aug. Doinaş. Aproape 
toți semnatarii textului erau nume întrucâtva cunoscute în 
presa vremii (I. Negoitescu publicase chiar un volum de 
versuri în registru suprarealist, Povestea tristă a lui Ramon 
Ocg, încă în 1941) şi aveau experienţa unui cenaclu literar 
cu orientări divergente. Anul 1943 reprezintă momentul 
unor „epurări si al cristalizării incipiente a unei ideologii 
literare. Gruparea ajunge acum la o relativă omogenitate 
şi caută să-și definească sensul acțiunii. Pentru aceasta avea 
nevoie, în primul rând, de prestigiul câtorva repere, de 
autoritatea unui cod cultural stabil: Manifestul este, înainte 
de orice, expresia unei stări de urgență. Tinerii cerchişti 
au conştiinţa clară a faptului că, în anii *40, literatura 
română se află într-un grav derapaj ideologic şi estetic, 
într-o criză profundă caracterizată, in esenţă, printr-o nouă 
confuzie a valorilor si prin uzurparea criteriului estetic. E 
un regres către vârsta ei pre-maioresciană, „primitivă” si 
„minoră”. Cum vom vedea, declinul acesta este identificat 

în resuscitarea anacronică si alarmantă a sămănătorismului, 
deci a unui spirit provincial traditionalist. Prin urmare, 
semnificaţia de ansamblu a Manifestului constă tocmai în 
reacția trangant anti-traditionalistà si în afirmarea decisă a 
„adeziunii” la direcția inaugurată de Titu Maiorescu si 
consacrată de Eugen Lovinesc, adică la tradiţia firească, 
aceea a modernităţii. Se impune aici o scurtă paranteză, 
căci desemnarea sămănătorismului drept simptom princi pal 
al crizei şi nu simplu accident marchează în fapt o campanie 
mai ambițioasă pe care cerchistii o iniţiază împotriva unei 
întregi direcții din cultura română. Ca ideologie, campania 
porneşte din Istoria civilizației române moderne a lui 
Eugen Lovinescu şi vizează, în principiu, marile curente 
fundamentate pe naționalism, autohtonism şi ortodoxism. 
Dar nu avem de-a face atât cu o polemică deschisă, cât cu 
o delimitare de aceste dominante reactivate excesiv în 
perioada interbelică. Pentru a înţelege fenomenul în 
adâncimea sa, aducem în discuţie o interpretare a lui din 
perspectivă occidentală, datorată lui loan Petru Culianu, 
un cunoscut istoric al religiilor. Într-un studiu inedit, Mircea 
Eliade: necunoscutul, scris în 1982-1983 şi publicat în 
traducere românească în volumul Mircea Eliade (Editura 
Nemira, 1995), autorul stabileşte că „spiritul anticapitalist” 
şi „naționalismul poporanist” constituie „trăsătura 
fundamentală a culturii române dintre cele două războaie” 
(op. cit., pag. 168). Un import de idei narodniciste, doctrina 
poporanistă a lui C. Stere se conjugă, la începutul secolului, 
cu aceea a sămănătorismului, elaborată de Nicolae Iorga. 
lată coordonata lor comună: ,, Pentru o cultură şi o viaţă 
politică reprezentative, trebuie să ne adresăm poporului 

suveran, acestă nefiind o entitate pur şi Simplu etică, ci 
culturală. De aici efortul de a defini acele constante 
culturale care formează esența şi trăsăturile distinctive cele 
mai importante ale poporului român: de la simpla constatare 
că ceva este, la stabilirea a ceea ce este acel ceva” (op. cit., 
pag. 167). Ontologic, ar fi vorba despre o acceptare a unei 
fatalitáti, iar în ordine socio-istorică, despre refuzul organic 
al capitalismului, respectiv al eticii acestuia, refuz 
determinat de vocaţia ortodoxistă a poporului român. Ca 
ortodocşi, în primul rând, românii sunt condamnați la un 
decalaj istoric, ei au ratat accesul la civilizația capitalistă, 
| spre deosebire de vecinii lor din vestul imediat (ungurii, 
de pildă). Desi în multe privințe are dreptate, Culianu 
simplifică lucrurile tezist, în sensul că „ideologia” 
ortodoxistă, de descendență pansalvistă, ar domina 
întreaga gândire (mentalitate) a societății româneşti 
interbelice. Unul dintre argumentele cam puerile: românii 
nu au preluat concepțiile lui Max Weber, ei fiind în 
imposibilitatea de a înţelege că o revoluție economico- 
socială reală nu-i posibilă decât printr-o revoluţie a 
mentalităților, în care prioritatea îi aparține religiei. 
Capitalismul presupune o etică a muncii şi economisirii, 
respectiv a acumulării de capital, care ortodoxismului îi 
repugnă. În viziunea acestuia, bogăţia înseamnă un păcat, 
iar munca o pedeapsă, spre deosebire de protestantism şi 
calvinism. (Trebuie menţionat că asemenea disocieri, fără 
o intenţie valorizatoare, le făcuse la noi Nae lonescu). 
Revenind, „spiritul anticapitalist” şi „naționalismul 
poporanist” constituie „trăsătura fundamentală a culturii 
române dintre cele două războaie”. Ar fi dominant acum 

curentul „ortodoxiştilor”, avându-l ca vârf de lance pe 
Nichifor Crainic care stabileşte o „identitate esenţială” între 
spiritualitatea poporului român şi creştinismul răsăritean. 
„Această ideologia a fecundat si programul Gărzii de Fier, 
program fundamentat pe o viziune profetică, pe 
,mántuirea" naţiunii printr-o „revoluţie puritană”, deci 
printr-o sfidare a civilizaţiei burgheze.şi reîntoarcerea la 
românismul originar, nealterat de diversele influențe 
străine. Acestei dominante ideologice i se integrează 
aproape întreaga cultură română, de la Lucian Blaga la 
generaţia lui Mircea Eliade. Este, desigur, o vedere 
simplistă şi nedreaptă asupra unui moment proteic al 
spiritualităţii româneşti, căci aceasta, acum, nu camuflează, 
ci exhibă cealaltă dimensiunea fundamentală a ei, cea 
modernistă, pro-occidentală, si chiar în polemică expresă 
cu direcția ortodoxistă şi „tracomană”. Derapajul ideologic 
al poporanismului si sămănătorismului este prompt 
sanctionat in primul ránd de Eugen Lovinescu, acuzat, de 
altfel, în epocă, pentru concepția sa capitalist-liberală. 
Istoria civilizaţiei române moderne, ca şi Burghezia 
românească a lui A.I. Zeletin, infirmă categoric, cel puțin 
sub aspect ideologic, „teoria” lui I.P. Culianu. Modernismul 
lovinescian reprezintă nu o alternativă, ci o complemen- 
taritate la ,,nationalismul" ortodoxist. Adevărul e că 
literatura română respiră şi evoluează, preponderent, în 
spaţiul ideilor estetice lansate de Eugen Lovinescu, în 
descendență maioresciană. Marii critici interbelici, 
reprezentând a treia generaţia maioresciană, Tudor Vianu, 
G. Călinescu, VI. Streinu, Şerban Cioculescu, Pompiliu 
Constantinescu, susțin ideea sincronismului, a integrării 

european-occidentale a culturii române. Cercul L iterar, prin 
Manifestul din 1943, continuă această direcție modernistă 
a culturii române, afirmándu-si, oficial, un program. Nu-i 
mai puţin adevărat că, în alt registru estetic si de pe poziţii 
de stânga, o reacție la „naţionalismul” de dre apta se 
întâmpla şi în nişte medii literare bucureștene, precum 
gruparea de la ,, Albatros", post-avangardistă, însă cinic: 
contestatară, exhibând criteriul NIGHT, al „realismului”, 

în detrimentul „esteticului”. Este vorba, în fond, despre o 

revoltă literară, dar cu imixtiuni socio-politice. Ea 
constituie o alternativă, fără a intra într-un conflict direct 
cu gruparea cerchistă, mai ales că o şi devansează. La 
nivelul poeziei, ele consacră două modalități distincte, 
interpretate ca antinomii de către Nicolae Manolescu: 
„Schimbarea poeziei nu implică însă întotdeauna şi 
schimbarea vieții. Câţiva poeti (Radu Stanca, St. Aug. 
Doinas, Ioanichie Olteanu), grupati in jurul Revistei 
Cercului Literar de la Sibiu, sunt promotorii unei astfel de 
«insurectii», pur literare. Ei încearcă să revitalizeze poezia 
nu intorcánd-o la viață, la izvoarele ei sociale sau morale, 
ci la nişte izvoare lăuntrice, dar vechi şi părăsite: epicul, 
dramaticul, istoricul (Nicolae Manolescu, Metamorfozele 
poeziei, Bucureşti, E.P.L., 1968, pag. 123). Poeţii care 
încearcă să schimbe poezia o dată cu viața sunt bucureştenii 
(„generaţia războiului”): Dimitrie Stelaru, Geo Dumitrescu, 
Ion Caraion s.a., cei care, „în căutarea adevărului” A 
repudiazá estetismul, gratuitatea. Substanţa liricii lor este 
etică, socială, filosofică. De cealaltă parte, sugerează 
criticul, „insurecția” literară a cerchistilor sfârşeşte în 
estetism, fapt discutabil la care ne vom referi în alt capitol. 

De reţinut este deocamdată că Manolescu reduce doctrina 
Cercului Literar la poetica sa şi că pe aceasta o evaluează 
într-o perspectivă formalistă. Aici se află începutul unui 
şir de prejudecăţi acreditate în critica noastră după al doilea 
război mondial. Pe câteva le vom descoperi pornind de la 
textul Manifestului. El permite două nivele de lectură, desi 
în aparenţă este un discurs univoc, cu referire precisă şi 
exclusivă la problema autonomiei esteticului. În realitate, 
testul este codificat pe nivelul ideologiei politice a anilor 
‘40, primul comentator avizat al lui, sub acest aspect, fiind 
însuşi Eugen Lovinescu, în scrisoarea de răspuns, publicată 
tot în Viața, la zece zile după apariţia Manifestului. În 
Revista Cercului Literar, |. Negoitescu va dezvălui 
semnificaţia protestatar-politică a Manifestului, dar nu va 
fi luat în serios, cum am văzut, de către cei care îl învinuiau 
pentru simpatiile sale legionare. Dacă Eugen Lovinescu 
rămâne, totuşi, ambiguu în decodificarea. substratului 
politic al Manifestului, relevarea tranşantă a acestuia o face 
Ileana Vrancea în articolul Destinul maiorescianului Ion 
Negoifescu, publicat în numărul omagial, dedicat criticului, 
al revistei Dialog (cercul democrat al românilor din 
Germania), din iulie-octombrie 1994. Autoarea. chiar 
exacerbează subtextul, incriminând resuscitarea 
„naționalismului? de după 1989: „Refuzând în 1943 
«starea de spirit retrogradă», «orizontul răsturnat în 
incipientă primitivitate» şi «tármuirea autarhică a literaturii 
române», Manifestul Cercului Literar de la Sibiu redactat 
de lon Negoitescu ru înscrie un gest ín plus în acțiunea 
similară a maiorescianismului profesat de cărturarii 
democrati din generatiile várstnice si de mijloc, a cáror 

prezență critică în presă şi în volum continua să fie tolerată 
în virtutea marelui lor prestigiu profesional şi moral. 
: «Manifestul» reprezenta prin autorul lui o spărtură 
spectaculoasă în mediul tineretului studenţesc atras iniţial 
de formula dictaturii «antibolșevice» a extremei drepte: la 
19 ani, Negoitescu crezuse în «revoluţia spiritual-politică» 
alui Codreanu si în rolul continuator al lui Antonescu. Pe 
sprijinul unui astfel de mediu regimul Antonescu se bizuia. 
Dictatura militară pusese capăt anarhiei legionare, dar 
cultiva întocmai, ca politică de stat, aceleaşi surse interne 
şi externe din care s-a nutrit «starea de spirit retrogradă» 
propagată de naționalismul legionar şi atacată în 1943 de 
Manifestul Cercului Literar de la Sibiu. La 22 de ani, în 
plin război al cărui caracter drept nu a încercat niciodată 
să-l susțină, lon Negoifescu are curajul de a examina critic 
ambianța ideologică a naţionalismului extremist care a 
precedat şi a pecetluit perioada războiului şi în care vede 
îngemănarea într-un «viciu amenintátor» a doi factori: Cel 
intern, manifestat «ca o permanență» în «mentalitatea 
primitivă şi nediferențiată», cultivată «sub crusta 
anacronică a sămănătorismului specifist» — «focarul cel 
mai periculos al confuziei între ideea estetică, cea etică şi 
cea etnică». Cel extern, manifestat «după 1930, în urma 
unor împrejurări favorabile de natură hotărât extraestetică, 
împrejurări provenite din curente ce bântuiau din afara 
granițelor noastre» — curente a căror versiune legionară o 
idealizase el însuși la 20 de ani, şi a căror versiune 
antonesciană a putut «să renască şi încă cu o virulență 
necunoscută» (art. cit., pag. 1). În fond, Ileana Vrancea 
construieşte aici imaginea exemplară a unui antinationalist 

. care a înfruntat atât legionarismul „goga-cuzist”, cât şi 
comunismul ceauşist. Ca în orice interpretare retroproiectivă, 
luciditatea vizionară a lui I. Negoitescu e puţin exagerată. 
Indiscutabil ne apare, însă, faptul că anumite sintagme ale 
Manifestului vizează, polemic, ideologia oficială, care 
încerca să substituie canonul estetic prin cel tematic, al 
autohtonismului, adică al specificului național strict etnic. 
Consecința imediată a unei asemenea doctrine restrictive 
ar fi limitarea libertăţii de creaţie. Afirmării individuale a 
personalităţii i se opune un ideal comunitar conservator, 
activizat îndeosebi în Ardeal sub forma mesianismului 
neosămănătorist. De fapt, nu atât preeminenta esteticului 
este revendicată, cât libertatea opțiunii şi a spiritului critic. 
Subversive sunt in Manifest generalităţile, aceste banalități 
solemne pe care o cultură majoră le ignoră: „Ideea politică 
şi ideea naţională au o bază şi o expresie eminamente 
socială, pe când ideea de cultură, deşi le corespunde în 
măsura in care e contingentă factorilor de civilizaţie, 
rămâne totuşi legată, în ce are ea suprem si esențial, de 
omul ca individualitate si ca personalitate. Cele dintâi 
supun pe om sistemului de încadrare, aceasta fiind funcţia 
lor intimă şi categorică, în vreme ce creaţia de cultură 
înseamnă act de liberare şi de afirmare a personalităţii. Și 
tocmai fiindcă e mai personal, actul de creaţie spirituală 
convine unui cerc de receptare şi asimilare mult mai larg, 
fiindcă răsfrânge ceea ce e mai general, ideea pură a 
umanităţii”. lată afirmaţia incendiară care echivalează o 
observaţie de bun simt cu disidenţa si sacrilegiul: „ideea 
națională” şi „ideea de cultură” sunt nişte entităţi disjuncte. 
Prima aparține fatalitátii, cealaltă axiologiei. Eşti român 

din „întâmplare”, dar creator de cultură dintr-o voință 
individuală. Manifestul sfida astfel nu doar o ideologie 
oficială, ci şi o sensibilitate publică aproape canonizată în 
ceea ce este numit în text „spirit sămănătorist”. Sămănă- 
torismul are aici un dublu înțeles. EI este, pe de o parte, 
simptomul unei crize literare, dar, pe de altă parte, este 
chiar o maladie a mentalului colectiv. Să insistăm asupra 
următoarelor paragrafe: „Sămănătorismul, care era focarul 
cel mai periculos al confuziei între ideea estetică, cea etică 
şi cea etnică, părea înfrânt şi sleit de orice vigoare; chiar 
neosămănătorismul revistei Gândirea, lipsit de un condei 
critic, nu prezenta o primejdie ce să amenințe opinia publică 
literară. S-a întâmplat aşa ca după 1930, în urma unor 
împrejurări favorabile, de natură hotărât extraestetică şi 
chiar antiestetică — împrejurări provenite din curente ce 
bântuiau peste şi dinspre culturi din afara graniţelor noastre, 
acel spirit sămănătorist, al confuziilor mai sus amintite, să 
renască şi încă cu o virulență necunoscută. Azi suntem în 
plin paroxism al acestei crize si opinia publică pare 
contaminată, ceea ce e lesne de văzut pentru cine răsfoieşte 
o publicație cât de modestă”. Urmează localizarea 
fenomenului: „În Ardeal însă criza nu reapare ca o 
împrejurare momentană, de influență si oportunitate 
extraestetică, ci ea se prezintă ca o permanenţă, ca o stare 
de spirit retrogradă şi profund dăunătoare evoluţiei artistice. 
Stăruie aici o adevărată obsesie ca opera de artă, precum 
orice operă de cultură, să fie «cât mai românească», şi ca 
să nu fie dubiu asupra caracterelor celor mai româneşti, 
mai specifice, se recurge la cultura populară, orală, ca un 
mediu exclusiv de îndrumare si imitație, ca un orizont 

răsturnat în aceeaşi incipientă primitivitate. E un abuz ce 
mărturiseşte lipsa gravă a unei conştiinţe estetice şi a 
bunului gust. Dacă arta românească din Ardeal a avut 
cândva un caracter așa-zis «mesianic», reprezentat prin 
Goga, nu-inseamná că în acest episod de istorie literară se 
închide formula definitivă a unei activităţi mai 
schimbătoare, mai supusă evoluţiei, ca oricare alta. Pentru 
că nu i-a aparținut în trecut, românul ardelean a suspectat 
şi continuă să suspecteze, ca «nerománeso», oraşul. Toate 
marile culturi s-au realizat însă în mediul urban, fie el 
național sau cosmopolit, şi au reprezentat prin excelenţă o 
semnificaţie de urbanitate. Exaltarea ruralismului şi a 
etnicului, de justificat în preocupări sociale, devine un viciu 
ameninţător atunci când tinde să copleşească fenomenul 
artistic, care nu-și poate afla ambianța cultă şi prosperă, în 
sensul unei creații majore, decât în urbanitate şi în 
exclusivitate estetică”. | 
Dincolo de denunfarea ideologiei sămănătorismului 
drept o maladie generalizată atât a literaturii, cât şi a 
spiritului public, atrage atenţia insistența asupra situaţiei 
din Ardeal. Aici, mai mult decât oriunde, au revenit în 
forță mesianismul si mai ales autohtonismul, acesta din 
urmă fiind de fapt cel mai reactionar prin recursul la formele 
minore ale creaţiei populare şi prin privilegierea 
imaginarului de tip rural. Ardeleanul are un complex de 
inferioritate faţă de oraş, pentru el specificul national, redus 
la ideea románitátii integrale, a etnicului pur, nu se poate 
releva decât în spiritualitatea satului. Pe de altă parte, textul 
sustine că o creație majoră îşi găseşte „ambianța cultă si 

prosperă” doar „în urbanitate şi în exclusivitate estetică”. 

Se poate deduce că autonomia esteticului e periclitată nu 
de ideologie în genere, ci în mod deosebit de ideologia 
autohtonismului, în speță, de literatura de ,inspiratie" 
ruralá. Prin urmare, toate curentele de orientare 
tradiționalistă s-ar situa nu neapărat în afara esteticului, 
cât pe un nivel minor de creaţie, unde se produce 
paradoxalul fenomen de estetizare a unor realităţi sociale 
(conservator româneşti) nesemnificative în perspectivă 
universală. Ideea acestei surprinzătoare răsturnări apare 
explicită la I. Negoitescu, ceva mai târziu, dar articulată în 
orizont axiologic. Într-o scrisoare către Radu Stanca din 7 
septembrie 1947, el informează despre o interpretare 
euphorionistá a lui Aderca: ,,... am analizat sburátorismul 
şi linia estetică Maiorescu-Lovinescu, arătând că disocierea 
estetică s-a făcut la noi printr-o prismă falsă: sămănă- 
torismul, poporanismul, gándirismul au eșuat fiindcă au 
fost exclusiv estetice, dintr-o: neputinţă axiologică 
complexă: ei trăiau exclusiv şi neadecvat estetic, pentru 
moral, social, religios, greşeala lor fiind tocmai de a nu fi 
reuşit să pună în unire valoarea estetică cu cele morale, 
sociale, religioase etc., ceea ce e hărăzit artei mari”. (în Un. 
roman epistolar, pag. 108). Adecvarea estetică nu-i posibilă 
decât prin întoarcerea la o altă tradiţie şi ieşirea din 
specificul naţional fundamentat pe etnic. lată idealul 
cerchist figurat expres într-o altă scrisoare (7 august 1947) 
a lui I. Negoifescu, greu de bănuit în Manifest: „Cred că 
direcția noastră de cultură literară trebuie ordonată pe 
câteva planuri de clasicitate absolută: bineînţeles, 
antichitatea greco-latină se cuprinde aici în integralitatea 
ei, apoi marele secol francez, Goethe-Schiller şi teatrul 

romantic german, romanul englez si cel rusesc, Shakespeare 
şi. Cervantes, deci nu conglomerare cosmopolită, ci 
purificarea clasică, în culmile-i absolute. Această 
restrângere, această ordonare a sferei noastre de cultură 
(ca program de acțiune cerchistă) alcătuieşte modelul viu 
al epocii de inaugurat în literatura română (...) în filosofie 
să ne orientăm spre axiologia şi ontologia contemporană. 
În nici un caz nu trebuie să ne lăsăm antrenați de exaltări 
străine de elenitate şi latinitate, adică de ortodoxie etc. Să 
 re-exaltám latinitatea, dar nu ca suport național, ci în spiritul 
pur al culturii” (Idem, pag: 101). E clar: traditionalismul, 
în accepţia sa generică, pare să fie o anexă a ortodoxismului, 
ca sá nu mai vorbim de gândirism a cărui doctrină se 
fundamentează manifest pe spiritualitatea creştin-ortodoxă. 
Or, unde este conservat integral acest ortodoxism 
„primitiv” dacă nu în satul românesc? Se ridică însă 
întrebarea: cât de masivă era, totuşi, producţia literară de 
orientare sămănătoristă din anii “30-40? Putea ea provoca, 
într-adevăr, o ruptură alarmantă în evoluţia modernismului 
românesc? Evident, nu. Spiritul critic funcţiona încă 
impecabil, excesele de „tracomanie” fuseseră prompt 
sancţionate, ca şi întreaga ideologie a ,;nationalismului" 
oficial. Nu mai e cazul să subliniem că, pe o asemenea 
direcție, Manifestul reprezintă un gest de adeziune. De 
aceea, semnificaţia lui în adâncime trebuie căutată în 
altceva, dincolo de afirmarea autonomiei esteticului. 
Manifestul este o:revoltă, uşor camuflată, împotriva 
fondului nostru ne-latin şi, implicit, o delimitare de 
viziunea blagiană asupra fenomenului spiritual românesc. 
„Păşunismu!” incriminat de cerchişti nu-i decât o jovială 

diversiune. Tinta de fond rămâne solemnul „elogiu al 
satului românesc” şi filosofia „spaţiului mioritic” prin care 
Lucian Blaga argumentează o anume ideologie, chiar dacă 
pe un plan de înaltă intelectualitate. Creaţia blagiană 
(beletristica şi filosofia), receptată în epocă drept expresia 
exemplară a „energetismului românesc” şi a unei mitologii 
autohtonist-arhaice, are pentru tinerii cerchisti un efect 
inhibator, dar şi sensul unei „deviaţii” ideologice. Ei 
extrapolează în Lucian Blaga o tendinţă de diminuare a 
spiritului critic din cultura română. Filosoful care elogiase 
calitatea unui popor prin faptul de a fi.,,boicotat" istoria 
nu avea cum să fie agreat de o generaţie pentru care sensul 
civilizaţiei şi al. culturii constă în participarea activă la 
istorie.: Simplificarea a fost, desigur, brutală şi dramatică, 
însă altfel nu se explică întru totul apelul „disperat” la 
autoritatea lui Eugen Lovinescu. La urma urmelor, acesta 
nu era deloc mai occidental decât Blaga, atâta doar că 
reprezenta fata modernităţii rationale, mitul burgheziei 
pozitive, al urbanismului, pe când Blaga. „căzuse”. sub 
influenţa unor „curente ce bântuiau peste şi dinspre culturi 
din afara graniţelor noastre”, în care trebuie să identificăm 
nu atât panslavismul, cât, să spunem, expresionismul, un. 
curent deloc agreat în Cercul Literar. Evident, nimic rău 
în alinierea la direcția maiorescian-lovinesciană, numai că 
divulgarea provincialismului ardelenesc, în numele acestei 
fecunde direcţii, mai rezervă o surpriză. Cerchistii (de fapt, 
I. Negoifescu) fac:o distincție netă între provincialism si 
provincia ca spațiu spiritual autonom, eventual.de 
aculturatie. Provincialismul încearcă să se substituie, în 
registrul minor-etnic, specificului național, pe când. 

provincia- exclusiv culturală îl potenteazá tocmai prin 
diferență. Cunoscut cerchiştilor, José Ortega y Gasset 
spune: ;;Dacá Statul este principiul unității (juridice) î în 
eterogenitatea (biologică), regionalismul este principiul 
care evidenţiază fecunditatea eterogenitàtii în cadrul acelei 
unități. Pentru un naţionalist de tip vechi, eterogenitatea 
forțelor etnice din cadrul unui Stat este un rău” (Cf. Spania 
nevertebrată, Bucureşti, Editura Humanistas, 1997, pag. 
125). În cazul de faţă, regionalismul ardelenesc ar putea 
deveni fertil prin delimitarea de traditionalismul autohton 
şi de balcanism şi prin integrarea lui în „geografia literară” 

central-europeană. 

“Să ne întoarcem însă la setul 'Manifestului 
(Menţionăm că citatele: sunt. preluate din volumul Un 
roman epistolar, pp. 368-374). Toti comentatorii l-au 
perceput în tranzitivitatea lui solemnă şi transparentă, 
relevând întreaga cazuistică legată de autonomia 
esteticului. Nu face excepția nici Ilie Gufan, singurul care 
a consacrat o lucrare fenomenului cerchist (Cercul Literar 
de la Sibiu, Editura Universităţii „Lucian Blaga” din Sibiu, 
1995). Citit în sine, Manifestul pare un remarcabil articol 
care reafirmă câteva adevăruri de ideologie literară foarte 
cunoscute si ,institutionalizate"? disocierea valorilor, 
libertatea de creaţie şi a spiritului critic, preeminenta 
esteticului. În afara contestării tendințelor neo-sámánáto-: 
riste, el are un sens.preponderent afirmativ şi recunoaşte 
existența unei tradiții viabile în cultura română, care începe 
cu Școala Ardeleană şi continuă cu Titu Maiorescu, Eugen 
Lovinescu şi posteritatea lui critică imediată, la care 
cerchiştii îşi oferă participarea. De regulă, manifestele 

secolului XX (si nu numai) sunt integral contestatare faţă 
de orice tradiţie. Ele se nasc din voinţa schimbării radicale, 
a distrugerii unei ordini puternic convenţionalizate; sunt 
,actiuni" de tip revoluționar, încercând să înlocuiască o 
lume cu alta. Înainte de orice, ele ostentează prin 
originalitate; şochează, scandalizeazà, se propun ca soluții 
apocaliptice. Manifestul sibienilor se integrează însă într-o 
ordine organică, cu sentimentul că participă la un fenomen 
de creştere şi nu de ruptură al literaturii române. Revoluţia 
o făcuseră Titu Maiorescu si Eugen Lovinescu. Cu toate 
acestea, apariţia Manifestului a produs un imens scandal 
de presă. Să fi fost el declanşat numai din afrontul adus 
sentimentelor naţionale şi patriotice ale ardelenilor 
îndeosebi?! Partial rămâne valabil şi un asemenea 
argument, dar a existat și o orchestrare din umbră a 
campaniei denigratoare, din motive de orgoliu. În ambianța 
sibiană, apelul la Eugen Lovinescu este receptat ca un act 
de disidentá intelectuală. Am văzut din „jurnalul” lui 
Doinaş că primii au reacționat chiar colegii de generaţie. 
Greu de aflat dacă Blaga, poate cel mai ofensat, s-a implicat 
în aceste demersuri subterane. Cert e că prestigiul 
Manifestului devine național o dată cu scrisoarea de 
răspuns a lui Eugen Lovinescu. Aceasta îi dă dintr-o dată 
o altă anvergură. Publicată la zece zile după apariția 
Manifestului, ea consacră testamentar o generație: 
„Scrisoarea dv., a unei tinere colectivităţi, din care aproape 
nimeni nu mi-i cunoscut personal, nu are însă un caracter 
de omagiu pentru o activitate sau pentru o ultimă carte — e 
vorba de T. Maiorescu şi posteritatea lui critică — ci e un 
«manifest», care, afirmând o atitudine de o pondere si, mai 


PETRU POANTĂ e ` 98 


ales, de o gravitate, în ce vă priveşte, deosebite, merită să 
intre în discuția publică. lată pentru ce nu vă răspund pe 
calea gratitudinii personale, fără importanţă, ci a dezbaterii 
principiale. | 

Problema disocierii esteticului din orice simbioză, 
fie ea cât de însemnată, culturală sau naţională, este pusă 
în «manifestul» dv. cu atâta luciditate şi conştiinţă nu numai 
a conţinutului ei, ci şi a consecințelor incalculabile şi pentru 
destinele literaturii noastre şi pentru cele ale d-voastră în 
particular ca publicişti abia initiati în arena discuţiilor 
literare, încât merită să fie întâmpinată cu un sentiment de 
recunoaștere. Nu veniți ca beneficiarii unei lupte câştigate; 
nu sunteţi oaspeții nepoftiti ai unei mese întinse pentru 
alții. Având sentimentul riscului ce vă așteaptă, meritul 
este cu atât mai mare cu cât instinctul de conservare 
innáscut sub nobile aparente imprimă penele cele mai alese 
ale generaţiei ce vă precede într-o poziţie de expectativă şi 
de prudenţă (...) Să fiti oare dv. elementele tinere, din care 
se va selecta a patra generație postmaioresciană de apărători 
ai autonomiei esteticului? Cum vă răspund dintr-un 
sanatoriu, ochii mei s-ar închide bucuroşi peste aceste zori 
fericite” (în Viaţa, nr. 757, din 23 mai 1943). Deşi sub 
semnul probabilității, Lovinescu îi conferă grupării o 
identitate neaşteptată: a patra generație postmaioresciană. 
E ca un act de înnobilare din partea unei autorități supreme. 
Criticul nu se juca cu cuvintele si aproape toatá lumea 
ajunsese să creadă în infailibilitatea lui. Această investiturá 
îi mobilizează, de fapt, pe detractori, dar şi pe cerchişti. 
După doi ani, când apare Revista Cercului Literar, spiritul 
Manifestului rămâne intact, dar purificat de orice tendinţe 

agresive. Primul număr al reviste se deschide cu un sobru 
şi concis articol-program, neutru intitulat Perspectivă. 
Direcţia constructivă a „revoltei” inițiale e acum explicitată 
tranşant: Cercul Literar nu a vrut să impună un curent nou 
în literatură, nu a tins „la revolutionarea tiparelor literare”, 
„la invenţii fantaste”, ci la o creaţie echilibrată, „limpezită 
de zgurele extremiste”, înclinând chiar spre un 
,continutism poematic", ca alternativă la „formalismul 
steril”, la estetism. Problema autonomiei esteticului este 
şi altfel formulată: „Manifestul pornise dintr-o necesitate 
lucidă a disociatiei. Nu era un refuz principal față de poezia 
patriotică, aga cum n-ar fi nici azi unul față de literatura 
zisă socială. Opera de artă poate cuprinde şi alte valori 
decât cea estetică. Dacă însă pe aceasta n-o cuprinde, ea e 
nulă ca operă de artă. Artistul mare nu confundă şi de aceea 
opera lui e durabilă: obiectivul lui e estetic, chiar dacă 
printr-o forță excepțională atrage şi alte valori” (art. cit., 
în Revista Cercului Literar, an I, nr. 1, 1945, pag. 4). Spre 
deosebire de primul Manifest, se renunţă la ideea 
exclusivismului estetic. Esteticul este o valoare 
polarizatoare, o operă devenind cu atât mai reprezentativă 
în universalitate cu cât îşi încorporează mai multe valori. 
Indiferentă tematic, opera nu poate exista exclusiv estetic 
decât în foarte rare cazuri. Elogiul ;,continutismului" (cu 
referință expresă la baladesc) atrage după sine delimitarea 
categorică de estetism, adică de tot ceea ce înseamnă 
purism. În Actualitatea atitudinii estetice, Victor lancu face 
o distincţie clară între „omul estetic” si „estet”, afirmând 
programatic că complexitatea artei depăşeşte sfera 
esteticului: „Omul estetic reprezintă una din formele vieții, 

cum ne-a arătat-o aceasta tipologia psihologului Spranger. 
După cum există un tip al omului orientat moral sau 
religios, sau tipul îndeletnicirilor economice, sau omul 
politic, sau în sfârșit omul preocupărilor ştiinţifice, există 
şi un tip aparținând dimensiunii estetice a vieţii. Estetismul 
este însă altceva. El reprezintă un exces, cu tendinţa de a 
reduce toate aspectele variate ale vieții exclusiv la factorul 
estetic. Cum omul religios ca atare nu este identic cu 
bigotul, nici omul estetic nu se confundă întotdeauna cu 
estetul” (art. cit., in Revista Cercului Literar, an |, nr. 1, 
1945, pag. 40). Diferenţa e, totuşi, de grad, nu de gen. 
Acelaşi raport este valabil şi la nivelul creaţiei artistice. 
Puțin mai târziu, tânărul Radu Enescu revine asupra 
chestiunii de pe poziţiile esteticii schilleriene. În 
Actualitatea lui Schiller, publicat în nr. 6-8 al reviste, el 
vede estetismul tot ca o modalitate minoră a esteticului, 
respectiv „ca un lux, ca un divertisment agreabil”. Prin 
recursul la Schiller, autorul urmăreşte de fapt reactualizarea 
relaţiei estetic-moral în contextul problematicii axiologice 
devenită deja presantă în ideologia cerchistă. Idealul etico- 
educativ al esteticii germanului il amintise, nu întâmplător, 
şi Victor lancu în articolul citat. În fond, scurta intervenţia 
a lui Radu Enescu are semnificaţia unui fel de manifest 
camuflat şi este în esenţă o apologie a libertăţii şi a 
spiritului. Accesul la idealul moral e posibil prin 
contemplatia estetică. În ipostazele sale de frumos şi 
sublim, aceasta „dobândeşte grele semnificaţii ontologice, 
devenind o necesitate existenţială, pusă în slujba unor 
idealuri supreme, mai presus de contingentele efemere ale 
unei lumi în care ni se refuză pe veci privirile însetate înspre 

piscuri” (art. cit., pag. 122). Delimitarea de estetism si de 
„purism” în genere nu-i o tactică conjuncturală, poezia 
baladei confirmând prima acest fapt. După plecarea de la 
Sibiu, I. Negoiţescu preia iniţiativa aprofundării si 
articulării coerente a doctrinei cerchiste, dar pe fondul unor 
influenţe pe cât de fecunde tot atât de contradictorii. Este 
vorba de formidabila ebulitie spirituală a criticului din 
intervalul corespondenței sale cu Radu Stanca (1945- 
1961). Ca să-i preluăm tipologia aplicată universului poetic 
eminescian, Negoifescu îşi revelează ipostaza „plutonică” 
a spiritualităţii sale. În intimitatea corespondenței, criticul 
trăieşte o stare virginal-juisantă a ideilor. E posedat de o 
demonie luminoasă prin care lumea ar putea fi transformată 
într-o utopică societate „axiocratică”, unde valoarea 
supremă ar constitui-o conjunctia dintre estetic şi moral. 
Îşi dezvăluie, însă, contrapunctic, şi demonismul anarhic, 
ca o situaţie de criză existenţială, provocată prin cultură. 
Probabil că nu întru totul premeditat, încearcă să-şi asume 
existența ca o antinomie, „pentru a putea trăi sensul cel 
mai personal al destinului” său. Este, repetăm, un destin 
care îmbină esteticul cu moralul, refuzând să le disocieze 
valoric sau să le considere, precum Kiergegaard, trepte 
preliminarii ale accesului la religiozitate. De remarcat că 
în această perioadă citeşte din gnostici şi din marii mistici 
medievali, dar şi din Nietsche, Ortega y Gasset sau 
Berdiaev. Poate si sub influența Eonului dogmatic a lui 
Lucian Blaga (o carte care îl fascinează încă şi în /storia 
literaturii române) are tot mai limpede conștiința intrării 
într-o altă vârstă a culturii, a „schimbării conului”. Canonul 
estetic al modernităţii nu îl mai satisface. Acum se 

conturează ideta euphorionistă, o reactualizare, în spiritul 
noii arte, a mitului goethean al lui Euphorion: „Ca fiu al 
Elenei şi al:lui Faust, în Euphorion s-au contopit spiritul 
grecesc, apolinic (limitele, ordinea elină) şi fausticul 
modern al europeanului, adică dinamismul, avântul 
nesăbuit. Preponderánd acesta din urmă, Euphorion e 
mânat spre dezastru (...) eu voi propune ca țintă a noastră 
pe acel Euphorion iniţial al lui Goethe, în care s-au 
armonizat ordinea, măsura, regula grecească şi fausticul- 
romanticul germanic. Toate decăderile romantice 
contemporane, semne ale crizei şi dezastrului, cum 
naturalismul si suprarealismul etc. sunt consecințele acelei 
rupturi din Euphorion. Noi să propunem restaurarea 
goetheană. Poezia Cercului e pe această linie. lar 
delimitările noastre între genuri şi între valori au acelaşi 
sens" (dem, scrisoarea din 3 iunie 1946, pag. 33). Am 
observat si intr-o altá scrisoare cá Negoitescu nu propune 
de fapt restaurarea unui clasicism doctrinar, ci nişte modele 
„clasicizate” care au ca numitor comun europenitatea, 
respectiv universalitatea, dobândită prin amploarea 
axiologică. Unica şansă de realizare a literaturii române în 
planul major al creaţiei este desprinderea de „substanţa 
românească”, substanță înțeleasă ca limitare la 
autohtonismul tematic şi la „stilul” colectiv: „În ce constă 
resurectia noastră? Desigur, nu în revoluție de genul 
grupului de la Jena, ci într-o directivă pur creatoare, în 
sensul Sturm un Drang-ului schillerogoethean. În primul 
rând, ruperea totală si definitivă de acea «substanță 
românească» ce a culminat în spaţiul mioritic, după decenii 
de frământare pe un drum cu totul greşit. Literatura noastră 

trebuie să uite, aşadar, cu desăvârşire tot ceea ce un veac 
sociologic a căutat să ne facă să inghitim şi astfel să ne 
sufocăm. Iată de ce trebuie să admirăm si să revendicám 
pe latiniştii savanţi sau literati, budaideleni si drágusani. 
În acest orizont numai se poate crea o substanță românească 
majoră (...) Vezi, chiar şi «balcanismul», pe care l-am 
elogiat în lupta împotriva sămănătorismului, nu face încă 
parte din acest nou orizont. De altfel, «balcanismul» tine 
mai mult de literatura romanelor, ori romanul nu e în nici 
un caz genul suprem şi director al literaturii. De altfel, unde 
e «substanța românească» nu se va şti decât peste două- 
trei veacuri, când ea va fi avut timp să se invedereze. Rolul 
nostru nici nu e de a căuta, cum a făcut cu disperare 
generaţia ortodoxistă ce ne-a precedat. Ci să creăm, printr-o 
operă masivă, orientată în direcţia tradiţiei mari europene, 
cadrul iniţial. Francezii în clasicismul lor nu s-au căutat în 
«substanța galică», ci au imitat cu un zel fabulos pe greci 
şi latini" (Idem, scrisoarea din 2 septembrie 1946, pp. 48-49). 
Aproape că nici nu ai ce comenta aici. Ideea europenizárii 
devine inflexibilà, dogmatică întrucâtva, „maniacă”, aşa 
cum e şi aceea a renașterii prin personalități puternice, 
„artiste”; prin individualitáti creatoare, capabile să 
focalizeze, transformând şi educând, spiritualitatea unei 
epoci. Visează până si soluţii universaliste la „criza 
sufletului modern”: „Întoarcerea la creştinism mi se pare 
o idee ratată (se referă, probabil, la utopia unui nou ev 
mediu a lui Berdiaev — n.n.); mai mult ar fi necesară o 
întoarcere la condiţiile sufleteşti ale patristicei — aşadar, 
evoluţia spre un supracreştinism care să facă posibilă 
existența unor mari spirite, ca Sf. Bonaventura, Sf. loan 

de la Cruz, Abélard sau Tertulian. Acel stat «axiocratic» 
ar reabilita si ideea de frumos, căzută actualmente. într-o 
atât de penibilă desuetudine prin «purismele» care au făcut- 
o ineficace din punct de vedere sufletesc” (Idem, scrisoarea 
din 30 iulie 1946, pag. 42). Existenţa unui stat „axiocratic” 
(un echivalent al noocratiei lui Camil Petrescu) presupune 
o politică practică şi, în ceea ce priveşte societatea 
românească, o reformă radicală a spiritului critic. Pe urmele 
lui Max Scheler si Nicolae Hartmann şi reafirmánd 
obsedant „accentul moral al eticii schilleriene”, Negoitescu 
este tot mai categoric în privilegierea valorii morale şi a 
relației acesteia cu tragicul, precum şi cu comedia de 
moravuri: „Eu socotesc că datoria noastră este tocmai de a 
accentua, de a analiza crud şi rece vechea a-moralitate a 
epocii. Prin această analiză putem ajunge la conștiința 
zguduitoare a amoralitátii: dacă trăim ca o criză această 
conştiinţă dureroasă a amoralitátii, dacă suntem în stare să 
trăim criza, în adânc, tulburător, înseamnă că suntem 
salvati. Constiinta zguduitoare a amoralitátii înseamnă 
tocmai împlinirea noastră in moral, la punctul neutralizárii 
Binelui cu Răul şi posibilitatea de a trăi pe această axă 
morală” (/dem, 6 aug. 1947, pag. 99). E conştient că adoptă 
o poziţie rigidă față de conceptul de moral, fiind convins 
că numai astfel ar putea începe „dezbaterea gravă” asupra 
„structurii axiologice a spiritului omenesc”. Starea de 
urgență a Cercului nu o mai constituie autonomia 
esteticului, ci problema moralului. Românul, spune criticul, 
trăieşte doar pe „coarda” estetică, în vreme ce pentru 
oecidentalul european semnificația durabilă a existenţei si 
creației o dă conjugarea valorii estetice cu celelalte valori. 

Să mai cităm câteva fragmente din aceste excepționale 
epistole, atât de puţin cunoscute. De exemplu, dacă 
valoarea socială poate fi absorbită în cea estetică, „ea nu 
se schimbă însă niciodată în valoare morală”, căci aceasta 
din urmă „nu se realizează în social, ci în individual (...) 
Tocmai în moral e omul mai liber, e omul faţă în faţă cu 
centrul structurii sale axiologice (...) Moravurile nu pot 
deveni decât estetice, căci valoarea socială îmi pare, cum 
am spus, capabilă de a.se transforma în valoare estetică 
(...) si îmi pare, așadar, conform ierarhiilor lui Scheler, că 
maximum de realizare estetică se obține prin conjuncția 
estetic-moral (...) Analiza structurii axiologice umane duce 
în modul cel mai sigur la cunoaşterea spiritului românesc 
şi a posibilităţii lui de cultură. În acest sens, obiectiv, de 
cercetare a valorilor, trebuie să meargă filosofia românească 
acum, profitând de avantajele oferite de metoda 
fenomenologică” (Idem, 17 septembrie 1947, pag. 111). 
Nu am vrea să se înțeleagă din acest caleidoscop de „imagini 
critice” decât ceea ce însuşi autorul lor a vrut să comunice: 
realizarea destinală a literaturii române în orizontul culturii 
europene si aceasta pe fondul concepției despre pluralismul 
ireductibil al valorilor şi al distantárii de subiectivismul 
(psihologismul) care caută valoarea în „subiectul care o 
evaluează şi nu în obiectul care o întruchipează”. „Valoarea 
nu mai e considerată simplă proiectare a dorinţei noastre 
asupra lucrurilor. Ea are o structură complexă, ce înglobează, 
într-o legătură indisolubilă, un ecou al transcendentului, un 
creator, o operă şi un subiect evaluator” (Emile Bréhier, Mari 
teme ale filozofiei, Bucureşti, Editura Humanitas, 1993, 
pag. 100). 


Cumva de mirare rămâne faptul că în această 
prodigioasă corespondenţă (nepublicată încă integral), 
Radu Stanca este mai curând un fel de mediu de rezonanță. 
El participă îndeobşte prin adeziune şi admiraţie la ideile 
prietenului. Polemizează, succint, doar în problema 
tragicului. Ofensiva debordantă a lui Negoiţescu pare să 
inhibe reacţiile preopinentului, deși poeticile Cercului 
Literar şi creaţia propriu-zisă, toate, indiscutabil, originale, 
îi aparţin lui Radu Stanca. Dar dincolo de relaţiile speciale 
dintre cei doi, a existat, aproape sigur, un „complex 
Negoiţescu” al tuturor cerchiştilor. E vorba nu atât de un 
complex de inferioritate de natură intelectuală, cât de un 
soi de inhibiţie faţă de un fanatism spiritual indicibil. 

Revista Cercului Literar a apărut lunar, din ianuarie 
până în august 1945, ultimul număr fiind însă triplu (iunie, 
iulie, august). Deci, în realitate, a avut doar şase apariţii. 
După revenirea Universităţii la Cluj, ea urma să reapară 
aici sub titlul Euphorion, aşa cum reiese din corespondența 
I. Negoitescu — Radu Stanca, dar atât lipsa banilor cât şi 
deteriorarea situației politice i-au curmat destinul. Uimitor 
este faptul că în acest scurt interval, publicația se impune 
cu o anvergură mai puţin obişnuită. Fiecare număr e o 
constructie solidă menită să dureze şi destinată bibliotecii 
iar nu consumului efemer. Ea se livrează şi acum ca un 
corpus viu de creaţii artistice şi idei estetice al unei grupări 
literare originale. | 

Dar, mai întâi, câteva constatări de ordin tehnic; 
format carte, cu titlul şi subtitlurile principalelor rubrici 
trase la culoare, tipărite pe hârtie semi-velină, fără ilustraţii, 
imprimată, excepţie făcând „Revista revistelor”, cu acelaşi 
corp de literă (10/12), într-o alternare a dreptelor şi 
cursivelor, revista are o eleganţă sobră, austeritatea rafinată 
„aunui obiect valoros prin el însuşi. Redacția îşi avea sediul 
în strada Mitropoliei, nr. 12. Se imprima la tipografia „Oct. 
L. Vesteman", strada Avram lancu, nr. 16. lată si un sistem 
ingenios de abonamente speciale: 50.000 lei (probabil un 
mod camuflat de sponsorizare); abonamentul „ordinar”: 

4000 lei; şcoli: 6000 lei; instituții: 10.000 lei. Caseta 
redacțională, alături de precizarea specificului publicaţiei, 
conține un singur nume: „Revistă lunară de literatură, 
filosofie şi artă. Redactor: I. Negoiţescu”. E oare un mod 
subtil de a sugera absența oricărei ierarhii în interiorul 
grupului care editează revista? Nu există o autoritate 
convenţională (director, redactor şef etc.), ci un program 
bine articulat, în cadrul căruia fiecare membru al grupului 
are libertatea deciziei, cu precădere asupra propriei creaţii. 
Redactorul nu-i decât un centru administrativ. O asemenea 
situaţie a fost posibilă întrucât colaboratorii permanenți 
sunt înşişi membrii fondatori ai Cercului sau câțiva 
apropiaţi ai acestuia. Deloc sectară, revista nu acceptă, 
totuşi, intruși. Funcţionează ca un organism sănătos în care 
nimic nu este parazitar. Pentru o înțelegere mai exactă, să 
urmărim structura ei. Un număr cuprinde 80 de pagini, 
dintre care cam jumătate sunt consacrate beletristicii, 
articolelor şi eseurilor, iar cealaltă jumătate, rubricilor fixe; 
beletristica e net dominată de poezie. Aici apar cele mai 
cunoscute balade ale lui Radu Stanca, Stefan Aug. Doinaș, 
şi Ioanichie Olteanu. Publicá o dată un singur „intrus”: 
Constant Tonegaru al cărui volum de debit, Plantaţii, este, 
de altfel; intàmpinat favorabil intr-o cronicá a lui Cornel 
Regman. Proza, slab reprezentată: I. Negoiţescu, I.D. Sârbu, 
loana Postelnicu si un fragment postum din romanul 
Mălurenii al lui Eugen Lovinescu. O singură piesă de 
teatru: Hora domnifelor de Radu Stanca. O traducere: lon 
Oană, din Francis Jammes, Elegia întăi. Beletristica ocupă, 
aproximativ, un sfert din sumarul publicaţiei. Cum 
spuneam, diverse articole şi eseuri completează prima 

secțiune, Ele sunt fie de critică literară, centrate pe opera 
unui scriitor reprezentativ (Eminescu, Bacovia), fie 
teoretice, focalizate asupra unor idei estetice, de poetică 
etc., precum problema stilului, baladescul, criza poeziei, 
atmosfera ş.a. Toate converg spre o țintă precisă: 
configurarea unei doctrine estetico-literare. 

Cealaltă secțiune, substanţială şi diversificată, este 
rezervată rubricilor specializate. În prim plan se situează 
„Cronica literară”, avându-i titulari pe I. Negoitescu şi 
Cornel Regman, cu precizarea că primul este mai fecund, 
semnând câte 2-3 cronici într-un număr. În fond; 
Negoitescu se afirmă acum definitiv. Asistăm nu doar la 
apariția unei autorități implacabile, ci şi a unui stil critic 
sensibil diferit de cel interbelic. Preeminenta criteriului 
estetic în evaluarea operei literare triumfă definitiv în aceste 
cronici. Cu frecvență integrală este, apoi, „Cronica ideilor”, 
susținută de mai multi colaboratori, toti cerchişti: Radu 
Stanca, Nicolae Balotă, I.D. Sârbu, Eugen Todoran, Henri 
Jacquier, Deliu Petroiu, Toma Ralet. Sunt abordate aici 
Cărți şi idei cu circulaţie semnificativă în epocă, de la teoria 
valorilor și filosofia culturii, la fenomenologie şi poetică. 
Retinem, în al treilea rând, „Cronica limbii române” şi 
„Cronica străină”. Ele apar alternativ, fiind semnate în 
principal de Henri Jacquier (una îi aparține lui Umberto 
Cianciolo). Dintre ele rămâne încă activă cea consacrată 
poeziei religioase franceze. „Cronica dramatică” figurează 
oarecum accidental (doar trei prezenţe, prin Radu Stanca 
şi Deliu Petroiu) şi se axează pe probleme teoretice: 
dramatizarea, teatrul de amatori, teatrul literar. În sfârşit, 
„Cronica artelor minore”, o rubrică inedită în presa 

românească şi incitantă până astăzi. Asumată de întreaga 
grupare, prin ea se produce, cum vom vedea în altă parte, 
o alterare a paradigmei modernismului ortodox. Capitolul 
rubricilor se încheie cu Note" şi „Revista revistelor”. Ele 
nu au câtuşi de puţin un regim marginal, nu constituie ceea 
ce îndeobşte se numeşte, ușor trivial, „bucătăria” unei 
reviste. Dimpotrivă, în cadrul lor confluează, sub diverse 
forme (de la medalionul evocator, la polemica directă), 
atitudinile „la zi” ale cerchiştilor. Se întâlnesc aici nume 
mari ale spiritualităţii europene în contrast cu maladiile 
culturale ale anilor *40. Totul stă sub semnul gravității, 
seriozitátii şi, îndeosebi al responsabilitátii, articolele si 
notele fiind semnate cu o totală transparență. Aflăm in 
aceasta o demonstrație de civilitate aproape singulară. 
Opinia nu e ocultată prin pseudonime sau delegată unor 
instanţe colective. Cercul Literar; cu revista sa, exhibă, 
astfel, într-o epură intelectuală, imaginea, întrucâtva ideală, 
a societății civile, în care libertatea individului e 
consubstantialá obligaţiilor sale. 

Se poate observa deci chiar $i numai din această 
prezentare succintă şi descriptivă, că autorii Revistei 
Cercului Literar sunt nişte profesionişti. Nu exagerăm 
afirmând că ea e gândită ca o operă omogenă, cu mai multe 
tipuri de discursuri care comunică între ele, reflectându-se 
permanent unul în altul. Evidentă rămâne voința de a 
construi temeinic după o concepţie riguroasă. Revista apare, 
astfel, drept continuarea şi amplificarea, în profunzime, a 
ideilor Manifestului din 1943. Şi nu doar atât; ea dovedeşte 
prin creaţii majore că Manifestul nu a fost un simplu gest 
teribilistic, ci un act întemeietor. Trebuie, totuşi, menţionat 

că revista nu reprezintă o singularitate absolută în Ardeal. 
Cel puţin încă patru publicaţii, de o competență 
indiscutabilă, o premerg: Gând românesc, Transilvania, 
Luceafărul şi Saeculum. Spre deosebire de ele, însă, Revista 
Cercului Literar afirmă cu o anume ostentaţie prioritatea 
criteriului estetic şi promovează un alt mod de înțelegere a 
specificului naţional. Cerchistii resping tematizarea expresă 
a acestuia ca sursă a valorii estetice şi deschid asupra 
creației o perspectivă cosmopolită. Revista lor nu pare să 
mai păstreze nici o legătură cu „pământul natal”, cu temele 
„tari” ale specificului conservator. Ea se raportează exclusiv 
polemic la contextul cultural imediat, denuntánd derapajele 
neo-sămănătoriste, „regionaliste”, „păşuniste” etc. Dar, o 
dată direcția precizată, polemicile directe sunt puţine. 
Redutabil polemică este creația însăşi, în toate 
compartimentele ei; complet anti-tradiționalistă. Până si 
modul de. receptare a clasicilor se circumscrie unei 
asemenea, perspective. Un exemplu elocvent: în nr. 4, 
Cornel Regman publică studiul despre Eminescu Un galant 
al lumii dunărene: Criticul propune o imagine a poetului 
în dezacord flagrant cu aceea dominantă atât în ideologia 
curentelor traditionaliste și naţionaliste, cât şi. în 
mentalitatea publică. Mai mult sau mai puţin conştient, 
Eminescu se integrează, în viziunea lui Regman, unui 
model poetic şi cultural european, respectiv modelului 
arcadic şi galant, ale cărui convenţii sunt valorizate estetic 
prin infuzia unor elemente autohtone „de basm voinicesc, 
de răzeşie şi boierie laolaltă”. O epocă galantă a „lumii 
dunărene” vrea să însemne, în imaginarul eminescian, 
configurarea unui fel de „salon natural”, unde coagulează, 

într-o sinteză originală, instinctul vital, „păduratic”, cu 
rafinamentul aristocratic, „de curte”. Recursul lui 
Eminescu la istorie şi mitologia folclorică nu mai dă câştig 
de cauză (în interpretarea lui Regman) profetismului, 
problematicului, patriotismului declarativ. Receptată printr-o 
grilă insolită, creația eminesciană nu mai reprezintă 
specificul national doar prin temele „la vedere”. Ea e 
specifică în măsura în care transcende mitologia si 
„culoarea locală” în structuri literare universal valabile. 
Să ne înțelegem: nu este nicidecum vorba despre cea dintâi 
evaluare estetică a lui Eminescu, Aici punem în evidență 
numai orientarea cerchiştilor decisă să reabiliteze „Ardealul 
estetic”, să recupereze un filon de conştiinţă literară 
occidentală care porneşte din Școala Ardeleană. 
Remarcăm, în acest sens, articolul lui I. Negoitescu, din 
nr. 3, Viitorul literaturii române?, unde tânărul critic 
analizează mecanismul tradiției în cadrul complicatului 
proces al saltului de la o literatură minoră la una majoră, 
respectiv de la cea preponderent orală la cea eminamente 
cultă. Există o disjunctie, o incompatibilitate structurală, 
de natură stilistică, între cele două literaturi, drept pentru 
care o simbioză a lor duce inevitabil: la „surogate de 
structură”, ca în cazul sămănătorismului. Literatura cultă 
e esenţial individualistă, nu poate fi concepută ca un 
fenomen de creştere al celei populare, prin excelență 
anonimă şi dominată de categoria etnicului. Pe scurt, 
tradiția literaturii culte, în speţă a celei autohtone, este, 
stilistic si ,,continuitistic", ex-centricà celei populare. 
Aceasta din urmă nu constituie o „sursă de inspirație” 
pentru cealaltă, cum credeau primii noştri romantici; mai 

precis, nu o validează estetic prin simplul fapt de a-i D un 
soi de „materie primă”. Tradiţia veritabilă a literaturii 
noastre culte, spune I. Negoiţescu, în descendența lui Eugen 
Lovinescu, începe de abia din momentul sincronizării ei 
cu literatura apuseană: „Ceea ce au fost umanitátile, care 
au nutrit copios renașterea franceză, e pentru literatura 
noastră descoperirea culturilor apusene, asimilate cu un 
apetit devorator. În limba de abia ieșită din evul mediu, 
încă şovăitoare, barbară, deşi materialul originar era rupt 
din limba marii civilizaţii a Romei, s-au revărsat stările 
lirice ultime, rafinate, ale artelor occidentale. În acest nou 
aliaj, uluitor, s-a născut poezia română. Specificul ei, se 
înțelege, aparţine altei lumi decât cea populară” (art. cit., 
în „Revista Cercului Literar”, an I, 1945, nr. 3, pag. 5). Nu 
“avem de-a face cu nişte imitații obediente, ci cu actualizarea 
unor latente. Criticul produce o surprinzătoare probă 
printr-un sonet-psalm al lui Timotei Cipariu. Născut în 
spaţiul transilvan, el reprezintá începutul unui limbaj liric 
cult, semnul rupturii definitive de tradiția literaturii minore. 
Să-l reproducem: „Ah! singur văz că-s, Doamne îndurate,/ 
care-nainte-(i eu nimic s-arată,/ ca şi-o unealtă veche 
lepădată,/ sărac şi-n lume fără direptate.// Gemme şi aur 
din comori bogate/ n-am să-ţi aduc eu, ci numai o biată/ 
inimă, care fie-ti e-nchinată,/ deşi n-o vezi în sânul meu 
cum bate.// Tie-ti trăieşte ea si (ie-ti moare,/ tu singur esti 
al ei patron în lume./ Pe fagi, pe ceri, pe piatră şi pe floare,/ 
/ Scrie-ti voi, Doamne, láudatul nume,/ ca să rămână până 
când un soare/ va fi pe cer şi marea va să spume”. lată şi 
comentariul: „Acesta (sonetul — n.n.) e al lui Timotei 
Cipariu, filologul latinist, care a încercat să dea limbii 

româneşti sonul alb, marmorean, legănarea calmă, acrată, 
profilul pur, arcadic, al versurilor lui Petrarca. Deşi 
rudimentară încă, legătura dintre cuvinte are o logică 
frumos severă, clasică, efortul resimtindu-se în resorturile 
fin cerebrale, faţă cu organicitatea aproape vegetală a 
versurilor populare” (Ibidem, pag. 6). Conceptul 
specificului, iniţial corect, a fost însă deturnat ulterior, prin 
orientarea lui către mesianismul naţionalist şi către etnosul 
de extracţie arhaizant folclorică. Alternativa viabilă 
întrucâtva, de esență urbană, criticul o identifică în tradiția 
balcanismului; În anii ‘40, Ardealul „profetic” îi apare lui 
Negoifescu desincronizat. Opțiunile sale vor să excludă 
complet ideea de ruralitate ca eventuală substanță a creației. 
Discret, prin omisiune, Lucian Blaga şi Liviu Rebreanu 
sunt relegati unui nivel secund: „ŞI dacă Arghezi e poetul 
national, în sensul viziunii celei mai cuprinzătoare a lumii 
lirice româneşti, Hortensia Papadat-Bengescu e 
romancierul în opera căruia a străbătut pulsatia cea mai 
profundă a societăţii românești, prin artera umflată de Sânge 
a metropolei. bucureştene” (Ibidem, pag. 8). Afirmaţii 
ofensatoare, într-o publicaţia transilvăneană, numai că ele 
se pliază perfect pe ideologia Cercului; literatura majoră 
este ombilical legată de civilizaţia urbană $i singurul 
criteriu de evaluare a ei rămâne cel estetic. Pentru a impune 
aceste coordonate e scuzabilă, pare a sugera Negoifescu, 
chiar şi o discriminare a „temelor”. Dar adoptarea punctuală 
a direcţiei lovinesciene are, aşadar, consecințe previzibile. 
Punctul principal de referinţă, în selectarea valorilor, îl 
constituie cronica literară. Ea este incinta sacră, inviolabilă, 
"unde se exercită autoritatea esteticului. Accesul la judecată 

presupune un filtru prealabil. Cărţile admise la comentariu 
erau deja valorizate. De aceea, actul critic este întotdeauna 
pozitiv şi asociat unui discret proiect de educaţie estetică. 
Să nominalizăm volumele astfel privilegiate; întâi, sub 
semnătura lui I. Negoitescu: Literatura română 
contemporană (Vladimir Sterinu), Arca lui Noe (Lucian 
Blaga), De-a viața si de-a moartea (I. Peltz), Rogojina 
(Mircea Damian), Scandal (Tudor Teodorescu-Braniste), 
Pădure adormită (Virgil Gheorghiu), Zstoria literaturii 
române, Compendiu (G. Călinescu), Ora fantastică 
(Dimitrie Stelaru), Lina (Tudor Arghezi), Podul 
Mogoşoaiei (Gheorghe Crutzescu), Poezii (V. Voiculescu), 
Flácári (Radu Tudoran), Cartea pustnicilor (Damian 
Stánoiu), Revolufia (Dinu Nicodim). Cornel Regman: În 
„marginea ciclului junimist lovinescian (Eugen Lovinescu), 
Clasicii noştri (Vladimir Streinu), Perpessicius şi Plantaţii 
(Constant Tonegaru). E de observat, în primul rând, că nu 
toate operele absolvite aici au avut, ulterior, un destin 
publicitar fericit, unele fiind uitate sau minimalizate. Dar 
intuitiile criticilor au fost corecte, iar judecátile de valoare 
se fundamentează decis pe criteriul estetic. Surprinde în 
aceste cronici amestecul dintre expresivitatea dezinvoltă, 
substantial lirică (îndeosebi la I. Negoifescu) si rigoarea 
profesională a limbajului. Lipsesc complexele provinciale 
și inhibitiile de altă natură în atitudinea critică. Tot astfel, 
„cărțile comentate acoperă întregul spaţiu al literaturii 
naționale, fără nici o concesie făcută „localismului”, 
respectiv „ardelenismului”. Abia ieşiţi din adolescenţă, cei 
doi cronicari se impun, pe lângă precizia analitică şi gustul 
educat, prin Siguranța şi echilibrul judecăților, desprinşi 

de impresionismul poetizant al începătorilor. Nimic 
„mimetic în discursul lor. Ei asimilaseră, deja, metodic şi 
în profunzime, „lecţia” lovinesciană şi pe cea călinesciană. 
Negoitescu, bunăoară, practică cu dexteritate, în spiritul 
lui Călinescu, tehnica citatului si asociaţiile revelatoare, 
însă nu cade sub fascinația stilului călinescian, deşi o 
anumită senzualitate a limbajului le este comună celor doi 
critici. Mai mult, în cronica la Compendiu'" se delimitează 
de „regretabila ambiguitate” a acestuia, care ar consta în 
alterarea „mediului exclusiv estetic” prin preluarea, din 
Istoria... mare, a unor modalităţi doar acolo organice: 
curiozități umoral-moraliste, proportionarea capricioasă a 
valorilor, compartimentări inadecvate sau chiar „absurde”, 
precum ,tuberculosii". Altfel spus, autorul „„Compen- 
diului”, structural un „impresionist”, deviază adeseori de 
la judecata strict estetică, de la „puritatea” ei, „căci d. G. 
Călinescu este întâi şi mai presus de orice moralistul cu 
solide implicaţii epice, autor al unui roman de arhitectură 
perfectă şi al unei drame moraliste de virtuti clasice, încât 
romancierul si moralistul din critic a fágnit cu vigoare si 
desfăşurări ample, fertile, nu o singură dată, nu în sensul 
unic al portretului moral, dar în chiar preferințele pentru 
un Cilibi Moise, în simpatia sa față de omul complicat al 
lui Slavici, în apetiturile sale pentru aspectele de umor şi 
tenebros, în aerul încântat de a le fi descoperit” (în Revista 
Cercului Literar, an |, nr. 3, pag. 42). Din unghiul criticii 
estetice, Călinescu străluceşte mai ales prin valorizarea 
literaturii vechi, iar în privința celei moderne (în cazul unor 
poeti ca Lucian Blaga ori Ion Barbu), „uneltele criticului 
sunt depăşite”. E o punere la îndoială îndrăzneață a unei 

autorități care în curând avea să fie considerată infailibilă. 
Cronica lui |. Negoitescu anunța de fapt principalele repere 
pe care se va structura, în anii *67-'68, polemica dintre 
„călinescieni” şi „anticălinescieni”. În principal, criticului 
i se reproşează absenţa unei arhitecturi, ignorarea 
„punctelor de sprijin” constituite de Maiorescu Şi 
“Lovinescu. Bănuim că prin aceste „puncte de sprijin” 
Negoifescu înțelege, îndeobşte, disocierea riguroasă a 
valorilor şi preeminenta esteticului, Situație în care 
imputarea adusă lui Călinescu este, evident, excesivă. 
Criticul exagerează însă atât din fidelitate faţă de direcția 
lovinesciană, cât şi pentru a-şi preciza propria concepție 
asupra actului critic şi, în cele din urmă, pentru a satisface 
imperativele programului revistei. Să urmărim, pe scurt, 
„coordonatele acestuia. Există în cuprinsul publicaţiei doar 
două texte oarecum programatice: unul, Perspectivă, 
nesemnat, publicat în primul număr, iar celălalt, semnat 
de Radu Stanca, apărut ca o modestă „notă” la „Revista 
revistelor” din ultimul număr. Cel dintâi reactualizează 
ideile Manifestului, idei care intraseră deja în conştiinţa 
literară a momentului, fiind ori calomniate („în lumea 
literaturii propagandistice şi a ortodoxismului”) ori 
receptate cu interes („în lumea stângii oprimate”, de fapt 
în lumea liberalismului intelectual). Cerchiştii înşişi au fost 
surprinşi de contestările pătimaşe, cu atât mai mult cu cát 
se considerau nişte moderați: ,, Manifestul Cercului Literar, 
spre deosebire de cele care l-au precedat, ca expresii ale 
orientării generaţiilor noi româneşti, n-a tins la inițierea 
unui curent nou, la revolutionarea tiparelor literare, la 
formulări îndrăznețe si la invenții fantastice” (art. cit., în 

Revista Cercului Literar, an |, nr. l, pag. 3). Aparent, 
programul lor se revendică de la câteva principii generale, 
cu un uşor iz „paşoptist” parcă: „elogiul spiritului de 
libertate, reintegrarea generaţiei tinere în românitatea de ` 
perspectivă universală”, trezirea „speranţelor în forţele 
tinere ale neamului”, „continuitatea faclei valorilor eterne”. 
Raportată însă la un mediu social depresiv, unde era 
întreținută perfid confuzia valorilor, această retorică 
optimistă produce un şoc puternic, mai cu seamă în 
Ardealul sfârtecat prin Dictatul de la Viena. Expansiunea 
ei entuziastă devine alarmantă, abstragerea din contingenta 
politică e percepută drept ofensă la adresa unui popor în 
suferință. Dar asta şi pentru că, aşa cum se recunoaşte 
deschis în articolul-program; atitudinea cerchistilor 
„însemna de fapt, în primul rând, denunfarea prejudecăţii 
regionaliste”. Numai că „regionalismul” nu încerca, 
neapărat, exhibarea' unui stil literar local, ci a unui 
sentiment patriotic »conjunctural" pentru care recursul la 
sámánátorism era inevitabil. Literatura: se gásea sub 
presiunea unei stări de urgenţă. lată „infamia” Cercului 
Literar: privilegierea „desfătării estetice” şi dezagrearea 
literaturii militante. Cu toate că se adjudecau de la tradiţia 
Școlii ardelene si latiniste, cerchistii se văd excomunicati 
din realitatea imediatá prin „odioasa” formulă estetii din 
Ardeal”. Rămâne curios faptul că dezicerea lor 
programatică de estetism nu a fost luat în considerare, după 
cum nu i-a interesat pe detractori nici principiul, cu 
vehemență pronunţat, al complexităţii axiologice a operei 
literare. Revista afirma categoric „conţinutismul poematic”, 
„clarificarea ideii poetice”, ca replică la formalismul steril 

şi extremist. Optând pentru o poetică a baladescului, ea 
admitea, în fond, poezia patriotică sau socială, însă cu 
condiția integrării ei în normele esteticului. Argumentele 
teoretice nu conving, astfel că in „„nota” finală, Radu Stanca 
explica din nou, cu o abia mascată jenă, aceste evidente: 
„Cea mat mare parte din acuzațiile care s-au adus, prin 
presă şi periodice, revistei noastre, au vizat, fie direct, fie 
prin derivă, mai întotdeauna, un pretins „estetism” ce ar 
sta la baza atitudinii pe care ne-am impus-o în aceste pagini. 
Ni s-au considerat astfel încrederea acordării gustului, 
moderatia in entuziasmele pretuirii critice, umanismul : 
estetic orientat spre constructiv şi complex, drept 
fantomele, fără advertenţă şi actualitate, ale „viciului” de 
care suferea cultura europeană acum câteva decenii. Până 
şi decenta tehnică pe care ne-am străduit să o imprimăm 
publicaţiei noastre a fost luată la ochi şi socotită drept o 
reminiscență infatuată a ,,pozei" literare cu care debuta 
condamnabilul curent (Revista revistelor, „Revista Cercului 
Literar”, an. I, nr. 6-8, pag. 128). După Radu Stanca, 
estetismul a fost condamnat prin: „aclamarea” ferventă a 
„unui nou umanism”, „simpatia expresă pentru opera 
clasică, plurivalent axiologică”, „permeabilitatea genurilor 
literare”, si prin „cazuistica” aplicată „judecății de gust”. 
Programul revistei are, aşadar, mai curând aspectele 
unor justificări şi ale unor delimitări. El se întemeiază nu 
pe contestarea, ci pe afirmarea tradiţiei, dar a celei care 
porneşte din literatura cultă estetic validată. Această tradiţie 
nu se confundă cu „specificul national" înţeles restrictiv, 
ca expresie a etnicităţii strict tematice. ,,Románitatea" nu 
poate deveni semnificativă estetic decât derobată de 

„decorurile” arhaic-folclorizante. „Culoarea locală” e cel 
mult un ingredient, nu trebuie constrânsă la un stil unic $1 
premeditat, o poetică explicită, ca aceea a baladescului, 
fiind doar o alternativă la multe alte potentialitáti. Cerchistii 
vor în fond să scoată literatura ardeleană din provincialism 
şi să o elibereze de sub canoanele desuete ale neo- 

sămănătorismului, ceea ce au reuşit într-un interval scurt. 
Dar ambitionau mai mult. În toamna lui *45, Universitatea 
clujeană se reîntoarce acasă, iar Revista Cercului Literar 
îşi încetează apariţia, ea urmând să apară la Cluj, sub un 
titlu care să-i definească mai exact profilul, Euphorion. 
Proiectul rămânea în sarcina lui I. Negoitescu care, de 
altminteri, trece imediat la acţiune, prefigurând conţinutul 
primului număr şi căutând sponsori. Printr-o corespondență 
asiduă, îl ține la curent, în acest sens cerându-i è 
asentimentul, pe Radu Stanca, rămas la Sibiu. La sfârşitul 
războiului mondial, Negoifescu este in plină euforie 
aurorală si musteste de idei imbibate de cultura universală. 
Programul de profunzime al publicatiei de abia acum se 
conturează. Într-o scrisoare din 3 iunie 1946: „Ca fiu al 
Elenei şi al lui Faust, în Euphorion s-au contopit spiritul 
grecesc, apolinic (limitele, ordinea elenă) şi fausticul 
modern al europeanului, adică dinamismul, avântul 
nesăbuit. Preponderent acesta din urmă, Euphorion e mânat 
spre dezastru. În introducerea mea, eu voi propune ca ţintă 
a noastră pe acel Euphorion iniţial al lui Goethe, în care 
s-au armonizat ordinea, măsura, regula grecească $i 
fantasticul — romanticul germanic. Toate decáderile 
romantice contemporane, semne ale crizei şi dezastrului, 
cum naturalismul şi suprarealismul etc., sunt consecințele 

acelei rupturi din Euphorion. Noi să propunem 
restructurarea goetheană. Poezia Cercului e pe această linic. 
lar delimitările noastre între genuri şi între valori au acelaşi 
sens” (în I. Negoitescu — Radu Stanca, Un roman epistolar: 
Editura Albatros, Bucureşti, 1978, pag. 33). „„Euphorionismul” 
este utopia culturală a Cercului Literar, dar una retroactivă, 
recuperatoare. Criticul vizează marile goluri din literatura 
română (goticul, clasicismul şi barocul), „restaurarea 
goetheană” însemnând recursul la un model clasic, la o 
tradiție literară europeană. Deşi vom dezvolta în alt context 
sensul clasicismului şi al tradiţiei, în concepţia cerchiştilor, 
să reținem aici subtila interpretare a lui Ion Vartic: „Clasicul 
reprezintă, la autorul Engramelor, un termen foarte elastic, 
el corespunzând nu numai creaţiei greceşti, ci în genere şi 
operelor fundamentale din aria europeană, care, devenind 
dătătoare de canoane, s-au clasicizat. Cultura receptor nu 
trebuie să se deschidă oricărei influenţe, ci numai aceleia 
ce corespunde programului de purificare clasică: astfel 
euphorionismul e, într-un fel, şi acțiune de recuperare şi 
implantare în literatura română a unor constante esenţiale, 
o acțiune de reordonare şi europenizare a ei. Aşadar, |. 
Negoitescu este un lovinescian de tip special: şi el propune 
un sincronism, dar unul cu o Europă culturală arhetipală. 
Euphorionismul înseamnă o întoarcere la mari valori ce 
au primit o clasicitate absolută, deci la un spirit al 
europenismului care funcționează ca normă estetică, 
morală şi ontologică. Euphorionismul reprezintă, deci, o 
cale de acces, deocamdată potenţială, către ethosul 
occidental..." (Ion Vartic, 7rei schițe de portret, în |. 
Negoiţescu: „Straja dragonilor”, Biblioteca Apostrof, Cluj, 


1994, pag. 14). Noua serie a revistei urma să actualizeze 
un proiect ambițios referitor la filosofia culturii, teoria 


valorilor, estetica generală şi aplicată. Totul însă a rămas o ^ - 


generoasă intenţie, dar aceasta cu neaşteptate consecinţe, 
una dintre ele fiind chiar acest „roman epistolar”, saturat 
de idei teoretice, a căror spontaneitate nu ar fi fost altfel 
posibilă. EI divulgă, în același timp, şi faptul că principalii 
arhitecți ai mensualului sibian sunt I. Negoitescu şi Radu 
Stanca. De altfel, într-o epistolă din 25 mai 1946, 
Negoitescu îi trimite lui Stanca planul proximului număr, ` 
cu propunerea de a-l completa. Criticul trăieşte starea 
euphorionistà cu o extraordinară fervoare, într-un fel de 
transă iluminată. Poate niciodată nu a fost atât de fecund | 
ideatic ca în acest interval în care nu se epuizaserá toate 
şansele de reaparitie a revistei. Dar este, totodată, excitat 
şi de diverse initiative administrative şi financiare, pe 
fondul, desigur, al unei anume naivitáti. Promisiunile 
materiale cad una după alta, apărând, in schimb, ostilitățile 
noii oficialități, evident tot împotriva obsedantului criteriu ` 
estetic, mai ales că Negoitescu atacă dur, de pe poziţii: 
cerchiste, repertoriul Teatrului național din localitate. 
Treptat, realizază că proiectul său a eşuat şi că Cercul 
Literar va avea regimul unei „societăţi secrete” ilegale, pusă 
sub interdicţie. Utopia „statului axiocratic”, preconizată 
în 1946, se prăbuşeşte sub violența dictaturii proletariatului 
un an mai târziu. | | 

În teoria literară o performanţă cerchistă este studiul 

lui Radu Stanca Problema cititului, subintitulat 
„Contribuţii la estetica fenomenului literar”, un studiu 
solitar în epocă, ignorat şi la data apariţiei, şi ulterior, deşi 
sau poate tocmai de aceea, se regăsesc în el câteva dintre 

ideile fundamentale ale teoriei lecturii, respectiv ale 
esteticii receptivităţii, care, începând din anii '60, vor 
impune o nouă paradigmă i în cercetarea fenomenului literar. 
S-ar părea, totuşi, că autorul însuşi nu a fost pe deplin | 
constient de valoarea anticipativă a demersului său. Căci, 
asa cum vom vedea, el pune problema cititului in „limitele” 
unei estetici fenomenologice pentru care, în circuitul autor- 
operă- cititor, accentul cade pe operă, pe condiţia sa 
inviolabilă ontologic şi axiologic. În acest sens, e de 
precizat, deocamdată, că Radu Stanca se integra lucid în 
concepti a europeană anti- -psihologistă asupra creaţiei, 
asimilată îndeosebi prin fi filiera franceză şi prin estetica lui 
Liviu Rusu şi că relaţiile dintre elementele triadei de mai 
sus sunt percepute într-o perspectivă transistoricá, admițând 
doar contingenta socio-culturală, „paideică, adică „problema 
educaţiei literare”. Studiul apare în revista Transilvania 
(anul 74, 1943, nr. 22 2. martie-aprilie), înaintea 
Manifestului, fiind o „simplă” lucrare.de licenţă în litere 
şi filosofie. Este scos la iveală abia î în 1971, în volumul 

selectiv de eseuri și articole Acvariu, întocmit de Mircea 
Tomus. După multi ani, Mircea Muthu îl reeditează de sine 
stătător, cu o prefaţă remarcabilă şi cu toate anexele pretinse 
de o ediţie critică autentică (Cf. Radu Stanca, Problema 
cititului, Editura Clusium, Cluj-Napoca, 1997). Oricum, 
el nu a fost valorizat în bibliografia autohtonă referitoare 
la teoria lecturii. Astfel, Paul Cornea nici măcar nu îl 
aminteşte în excelenta sa carte Introducere în teor ia 
literaturii (Editura Minerva, Bucureşti, 1988). Dar, 
probabil, nu a ştiut de el, căci, altfel, îl citează ca 
»protocronist" al ideii până şi pe Dobrogeanu- Gherea. Nu 
îl menţionează nici Adrian Marino î în Biografii ideii de 
literatură (vol. III, Editura Dacia, Cluj-Napoca, 1994), EU 
toate că, aproape sigur, avea cunoştinţă de el. Citat sau nu 
ulterior, studiul lui Radu Stanca rămâne, de fapt, insular 
în anii *40, fiind eficient, într-o oarecare măsură, pentru 
ideologia Cercului Literar, însă nu atât prin ineditul său 
strict teoretic, cât prin proiectul cultural derivat. „Problema 
cititului” îşi caută o finalitate pragmatică, umanistă, 
devenind o „problemă a educaţiei literare”. Pe de altă parte, 
ideea actualizării operei de artă, a „execuţiei” ei de către 
„Cititor” Le consumator” , ,contemplator", va fi fecund 
dezvoltatá in articolele de teatrologie ale autorului. 

Să vedem, totuşi, concret, în ce constă acest misterios 
pionierat al studiului lui Radu Stanca, adică să depistăm 
elementele prin care el se poate circumscrie unei teorii a 
lecturii. Teoria, ca atare, e „formalizată” la sfârşitul anilor! 

“50 si desăvârşită î în anii "en, şi nu este deloc compactă, 
omogenă, cu toate că, în principiu, diversele ei variante se 
întemeiază pe privilegierea receptárii în raport cu opera. 

Restrângându-ne la sfera literaturii: într-o concepţie 
extremistă a acestei teorii, s-a ajuns până la negarea 
ontologică a operei; ea nu există ca „fiinţă” şi nu are nici o 
semnificaţie decât prin actul lecturii. Valoarea ca esență 
„obiectivă” e pulverizată: câţi cititori, atâtea „opere”. 
Acestea sunt, desigur, doar nişte speculaţii derapante, dar 
o realitate ireversibilă s-a impus: opera şi autorul ei nu 
mai pot fi evaluati decât în cadrul fenomenului literar care, 
pe lângă alte elemente, include obligatoriu şi receptorul. 
Ar fi superfluu să reluăm întreaga demonstraţie a 
lui Radu Stanca, mai ales că unele idei preliminare au 
devenit deja locuri comune în teoria literară, aşa ca 
disocierea între limbajul artistic şi cel ştiinţific gi, respectiv, 
între modilitátile de receptare a lor. În aceeași situaţie se 
află şi orientarea către estetica fenomenologică și 
delimitarea de estetica psihologică, pentru care psihologia 
creaţiei şi a contemplatiei este mai importantă decât opera 
în sine. Sub impulsul fenomenologiei, accentul se 
deplasează de pe subiectul creator spre obiectul creat. O 
asemenea perspectivă o adoptase deja la noi Liviu Rusu în 
Estetica poeziei lirice, dar Radu Stanca cunoştea şi poetica 
lui Paul Valery şi estetica „pozitivă” a lui Pius Servien. 
Oricum, la începutul deceniului cinci, formulează explicit, 
în cercetarea românească (alături de Liviu Rusu), opţiunea 
pentru analiza fenomenologică a „experienţei estetice”, ea 
devenind o constantă a ideologiei literare cerchiste. lată în 
ce constă această deschidere novatoare: „O adevărată 
estetică nu devine autonomă decât atunci când îşi propune 
ca obiect al studiului ei aspectele specifice ale fenomenului 
estetic sau artistic. lar aceste aspecte specifice nu se pot 

găsi niciodată în activități spirituale, care vor rămâne. 
întotdeauna apanajul psihologiei, ci. în acte, adică în 
activităţile spirituale legate imediat de materialitatea 
expresiei. Ea trebuie, prin urmare, să fie întotdeauna 
fenomenologică, adică pozitivă (...) Dacă vrea să fie 
pozitivă, o estetică literară trebuie să caute să privească 
opera literară numai din perspectiva structurilor ei proprii, 
structuri care există în afară de creator $i în afară de 
contemplator, fără a mai fi nevoie să se acomodeze altor 
perspective decât acelea pe care i le deschide opera literară 
însăși (art. cit., în Acvariu, pp. 49-50). Fenomenul literar 
se reprezintă trihotomic astfel: scrisul-opera-cititul. Scrisul 
este identic cu limbajul literar, „acțiunea care produce”, în 
el obiectivându-se „conflictul intim al creaţiei”, în operă 
„se autonomizează structurile specifice ale actului stilistic”; 
cititul constituie, în general spus, actul contemplatiei. 
Lectura (cititul) este esențială, cáci prin ea se produce 
execuția, deci actualizarea ei, altfel ea neexistând decât ca 
pură potentialitate. Fiecare artă îşi are propriile-i mijloace 
de execuţie, iar modalităţile de execuţie ale operei literare 
sunt modalităţile cititului. Cititul, însă, specific artelor 
temporale, are o funcţie dublă, de contemplatie si de- 
actualizare în timp: Natura cititului este, prin urmare, în 
modul contemplativ al actului său. Originea cititului este 
însă în acțiunea de actualizare a operei literare. El se naşte 
deci din necesitatea de a executa opera literară în vederea 
contemplării estetice; el se naşte din necesitatea de a 
readuce opera literară în starea de act” (Idem, pag. 52). 
Teoretic, funcția de actualizare o premerge, o anticipă pe 
cea de contemplare, dar practic ele se produc simultan si 

asta cu toate că, adeseori, până a se ajunge la stadiul 
contemplativ sunt necesare mai multe lecturi. 

Înainte de a stărui asupra tipologiei cititului, să ne 
oprim puţin la prefata lui Mircea Muthu la ediţia amintită. 
Teoreticianul clujean evaluează studiul lui Radu Stanca în 
contextul amplu şi complex al teoriei lecturii actuale, 
amendándu-i: unele stângăcii de conceptualizare ori 
neaprofundarea unor intuitii remarcabile, însă relevánd, 
în acelaşi timp, ineditul ideii ca atare şi chiar anticipări 
surprinzătoare în domeniu. E suficient un exemplu pentru 
a realiza performanța cerchistului: „... în paragrafele 
consacrate receptárii literare, alcătuită din execuție (Paul 
Valéry) sau «modalitățile cititului» şi contemplafie, junele 
teoretician anunță, în avans cu mai bine de trei decenii, 
«orizontul de aşteptare» (H.R. Jauss) în actul lecturii (...) 
traseul general al lecturii — potenfial/actual/potenfial — ne 
trimite iarăşi la cea de-a doua lege a lecturii formulată de 
Jauss în Istoria literară ca provocare a ştiinţei literaturii 
(1967), respectiv/la «distanța estetică» ce desparte 
«orizontul de aşteptare» iniţial şi, datorat lecturii, un 
«orizont de aşteptare» secund, modificat sau total 
schimbat” (Mircea Muthu, Radu Stanca şi teoria lecturii, 
în „Radu Stanca, Problema cititului”, Cluj-Napoca, Editura 
Clusium, 1997, pag. 8). Dar dincolo de devansări şi 
coincidente, studiul lui Radu Stanca dovedeşte vocaţia 
constructivă a unei generaţii care are conştiinţa începutului 
pe toate planurile creaţiei şi o extraordinară voință de a 
educa în sens estetic spiritul public. Radu Stanca ajunge 
la o teorie a lecturii din necesitatea imperioasă de a scrie 
un ,,manual" de educaţie estetică. El constată un fenomen 

de criză alarmantă în faptul că lumea modernă nu mai ştie 
citi sau că citeşte eronat. Falsa comprehensiunea a artei 
printr-o lectură inadecvată duce la diminuarea valorilor ` 
unei culturi. Omul clasic, sugerează autorul, ştia citi 
adecvat estetic, ceea ce echivalează cu a spune că un public 
specializat în lectură „creează” (face posibilă) o literatură 
mare. Prin urmare, prioritară este în acest studiu „finalitatea 
paideică” (M. Muthu), de unde şi aspectul uşor didactic al 
tipologiilor. 

Există trei tipuri de citit: a) cititul stiinfific (adecvat 
obiectului, susceptibil la substituiri; scop dincolo de el 
însuşi, comprehensiune ştiinţifică cu neglijarea 
amánuntului estetic, funcție contemplativă nulă); b) cititul 
retoric (adecvat subiectului, susceptibil la suprapuneri, 
scop dincoace de el însuși, comprehensiunea retorică cu 
neglijarea ansamblului estetic, funcţie contemplativă nulă, 
citire cu voce tare), c) cititul adecvat estetic (adecvat şi 
obiectului şi subiectului, identic cu sine însuşi, scop în el 
însuşi, comprehensiune estetică, amănuntul şi ansamblul 
estetic fiind esenţiale, trăire contemplativă, „voce 
interioară”). La rândul său, cititul estetic cunoaşte trei 
tipuri, fiecare adecvat câte unui gen literar: a) cititul epic 
(urme de citit ştiinţific, semnificativ, accentuează termenii 
care semnifică, evidenţiază anecdoticul, pauze, luăm 
contact cu textul); b) cititul dramatic (urme de citit retoric, 
proiectant, accentuează termenii care adresează, 
evidențiază dramaticul, pauze, ne proiectăm imaginar în 
text); c) cititul liric (pur, revelator, accentuează termenii 
muzicali, evidenţiază inefabilul, tăceri, ne contopim cu 
textul). Ca în orice tipologie, avem de-a face cuun proces 

de „distilare”, constantele enumerate încercând să fixeze 
nişte tipuri ideale. În realitate, între cele trei moduri ale 
cititului se păstrează diverse legături, după cum, în afara 
lor, mai există şi un tip al cititului combinat, specific altor 
limbaje, cel filosofic şi jurnalistic, bunăoară. O disjunctie 
esențială se produce, totuși, între primele două tipuri şi 
cititul adecvat estetic şi ea constă în saltul de la sensul 
univoc al discursului la echivocitatea structurală a 
sensurilor. Este diferenţa dintre limbajul eminamente 
rațional şi limbajul literar, cel din urmă pretinzând, 
singurul, „înțelegerea estetică”, mult mai complexă decât 
cea rațională şi intelectuală, implicând magicul, misticul, 
inefabilul, muzicalul ş.a. Ea presupune o rezonanţă în 
întreaga personalitate a lectorului, căci include spiritul în 
integralitatea sa. : | ) | 

“La acest nivel apare criza cititului, prin ceea ce Radu 
Stanca numeşte „cititul inadvertent” adică necunoaşterea 
Sau ignorarea unui anumit cod. E o desincronizare de fapt: 
o operă contemporană citită prin convențiile secolului 
trecut ori o poezie lirică într-o perspectivă strict raţională. 
În concluzie, lectura literară (estetică) este o lectură 
specializată. 

În cadrul cititului adecvat estetic, pe lângă disocierile 
fine şi expresiv-didactice, sunt cel puţin două idei teoretice 
de un interes deosebit care anunţă poetica teatrului 
dezvoltată ulterior de autor. Este vorba, mai întâi, despre 
cititul proiectant în cazul genului dramatic, care reprezintă 
modul de actualizare a limbajului dramatic esenţial 
dialogal. La lectura unui text dramatic, cititorul.se 
proiectează imaginar în fiecare personaj, i se adresează, îi 

oficiază rolul. Dar concomitent cu proiectarea cititorului 
în dialog are loc şi o proiectare a întregului pe o scenă 
imaginară. Textul dramatic îşi satisface astfel teatralitatea 
în acest citit proiectant. De aici concluzia lui Radu Stanca, 
absolut corectă, că nu se poate face o distincție între un 
text dramatic pentru lectură (literar) şi un text pentru jucat. 
În al doilea rând, autorul aduce î în discuţie problema 
recitării, cu referire la genul liric. 

Cu totul diferită de declamare (care ţine de cititul 
retoric), recitarea este forma supremă a cititului liric”, 
execuția ca atare, actualizarea potenţialului liric originar. 
Mod al lecturii ultime, ea presupune o serie de 
comprehensiuni prealabile similare cu studiul unei partituri 
muzicale. Actul de a recita (Cum spune şi Valery) înseamnă 
transpunerea într-o stare muzicală; accentul cade pe ritmuri, 
nu pe cuvinte, iar sensul se amână spre final, revelându-se 
în transfigurarea totală: »Tonalitatea, apoi timbrul şi, în 
sfârşit, modul general al cititului revelator se caracterizează 
tocmai prin aceea că au încontinuu o tendință vădită spre a 
crea sentimentul, spre a favoriza stările sufleteşti 
excepțional emotive. Accentul general al cititului liric nu 
va cădea, ca în cazul cititului epic, pe sensul estetic al 
cuvântului, ci pe muzicalitatea estetică a sensului. Sensul 
ca atare al frazei nu interesează aproape deloc. Ceea ce 
interesează îndeosebi este acel fond liric specific, echilibrul 
între nuanţe, râu serpuitor între: maluri diferite, care se 
resimte şi care se face cunoscut prin imponderabil, prin 
indefinibil, prin muzical” (Idem, pag. 75). Se înțelege că 
recitarea, ca formă ultimă a lecturii, nu îl vizează exclusiv 
pe recitatorul profesionist. Ea e posibilă şi prin „vocea 

interioară”, căci ea este, in fond, consubstantialà înțelegerii 
estetice. Cu siguranţă se manifestă aici atât o exagerare, în 
sensul idealizării acestui tip de lectură, cât şi un anume 
exclusivism, autorul părând să aibă în vedere doar poezia 
lirică pură. Chiar şi aşa, lecţia estetică despre căile de acces 
la sâmburele ei originar rămâne admirabilă. 

În încheiere ar mai fi de subliniat ceva: primul studiu 
teoretic de anvergură al lui Radu Stanca se situează în 
orizontul spiritualităţii franceze şi, cu toate deschiderile 
lui către o teorie modernă a lecturii, constituie un moment 
de reverie clasicizantă a scriitorului. Dincolo de 
semnificaţia lui modernă, în relaţia autor-operă-cititor, 
lectorul ideal este căutat în modelul omului clasic, aşa cum 
modelul educaţiei estetice-morale va fi descoperit tot într-o 

epocă exemplară, aceea a lui Goethe şi Schiller. 

Discutia despre o artă poetică explicită în cadrul 
Cercului literar îl vizează exclusiv pe Radu Stanca, însă 
elemente ale uneia implicite pot fi identificate şi în poezia 
lui Stefan Aug. Doinaș, publicată în Revista Cercului 
Literar. Articolul programatic esenţial, la care se referă 
majoritatea comentatorilor, rămâne Resurecfia baladei, 
apărută în numărul 5 al revistei, numai că, pentru definirea 
corectă şi integrală a poeticii cerchise (referitoare 
deocamdată la lirică), trebuie avut în vedere şi altceva: pe 
de o parte, încă două eseuri ale lui Radu Stanca, publicate 
înaintea celui amintit, Ceva despre tristețe şi Versul ultim 
(în Universul literar, iulie, respectiv august 1942), iar pe 
de altă parte, starea poeziei române la începutul deceniului 
cinci, precum şi câteva sugestii livrate de o posibilă 
„geografie spirituală” pe care, de altminteri, tot Radu 
Stanca o configurează succint în Sibiu, cetatea umbrelor 
(în România nouă, decembrie 1944). 

Mai întâi să ne oprim pe scurt asupra poeziei din 
anii *40, cu deosebire asupra celei din prima jumătate a 
deceniului cinci, intervalul în care se conturează programul 
cerchiştilor. Deşi sumară, o observaţie a lui Nicolae 
Manolescu poate constitui un punct de plecare: „Poezia 
modernă îşi consumă treptat energiile înainte si în anii celui 
de al doilea război. În anii *30 asistăm la epuizarea 

epigonică a modernismului (mai ales a aceluia din 
descendența barbiană), iar după 1940 la o recrudescentá a 
avangardismului. Conflictul dintre ele cunoaste intre 1945 
și 1947 ultima bătălie a epocii moderne propriu-zise. 
Istoricitarea poeziei moderne, sub cele două înfățișări ale 
sale, este un fapt aproape cert la mijlocul deceniului 5". 
(Despre poezie, Editura Cartea Românească, Bucureşti, 
1987, pag. 227). Vom completa asertiunea criticului cu lista 
sumară a apariţiilor editoriale din această perioadă: Lucian 
Blaga — Nebánuitele trepte, 1943; Ion Pilat — Umbra 
timpului, 1939; Balcic, 1940; Împlinire, 1940. Aron Cotruş 
- Rapsodie dacă, 1942. Radu Gyr — Poeme de război, 
1942; Balade, 1943. Saşa Pană — Pentru libertate, 1944. 
Ștefan Roll — Manifestafie, 1945. Mihai Beniuc — Cântece 
noi, 1940; Poezii, 1943; Oraşul pierdut, 1943. Ion Th. 
Ilea — Întoarcere, 1942. Virgil Gheorghiu — Cântece de 
Jaun, 1940. Eugen Jebeleanu Ceea ce nu se uită, 1945. 
Vlaicu Bârna — Brume, 1941; Turnuri, 1945. Miron Radu 
Paraschivescu — Cântece ţigăneşti, 1941. Emil Botta — Pe-o 
gură de rai, 1943. Gellu Naum + Vasco da Gama, 1940. 
Paul Păun — Plămânul sălbatec, 1939; Marea palidă — 
1945. D. Stelaru — Noaptea geniului, 1942; Ora fantastică, 
1944. Ben Corlaciu = Tavernale, 1941; Arhipelag, 1943. 
lon Negoifescu — Povestea tristă a lui Ramon Ocg, 1941. 
Ion Frunzetti, Risipa avară, 1941; Greul pământului, 
1943. Mihnea Gheorghiu — 4nna-Mad, 1941. Ion Caraion 
—Panopticum, 1944. Geo Dumitrescu — Aritmeticd, 1941; 
Libertatea de a trage cu pușca, 1946. Constant Tonegaru 
- Plantaţii, 1945. Alexandru Lungu — Ora 25, 1946. 
Mircea Popovici — Izobare, 1946. Magda Isanos — Poezii, 

1943; Cântarea munților, 1945. Cei initiati cát de cát în 
lirica autohtonă sesizează imediat că avem de-a face, pe 
lângă o producție relativ fecundă, (din listă lipsesc-multe 
nume mai puțin semnificative), cu poeti aparţinând unor 
generaţii diferite, precum şi faptul că unele dintre volumele 
menționate sînt de referință într-o istorie a genului şi 
îndeosebi în bibliografia autorilor. Înainte de a trage nişte 
concluzii, să mai facem o precizare: poezia epocii nu se 
reduce la'cea tipărită în volume. Presa literară este încă 
surprinzător de bogată și aici apar o sumedenie de poeti cu 
orientări extrem de diverse, între care nu trebuie eludată o 
lirică pledantă a războiului sau aceea tradiționalistă, a 
ardelenilor în special, adaptată sentimentului de înstrăinare 
după faptul istoric al Dictatului. Revenind, însă, la tabloul 
de mai sus, observăm, în primul rând, că ponderea aparţine 
generaţiei de mijloc şi celei tinere. Dintre marii moderni, 
îi întâlnim doar pe Lucian Blaga şi lon Pillat, acesta din 
urmă încheindu-și destinul poetic prin întoarcerea la un 
neoclasicism atemporal, de un extrem rafinament. 
(Interesant e că Blaga s-a pliat, totuşi, pe evenimente şi a 
scris în taină teribilul ciclu Vârsta de fier, publicat postum, 
o viziune apocaliptică, în registru expresionist, asupra 
războiului). Aron Cotruș sintetizează energetismul 
mesianic naționalist pe direcția unei poezii militante care 
începe să devină activă, fără a abdica deocamdată de la 
criteriul estetic şi avându-l ca imediat continuator, într-o 
altă tonalitate, pe Mihai Beniuc. De o expresivitate 
singulară este imaginarul estetizat al războiului la Radu 
Gyr, poetul care cultivă şi baladescul, independent şi dintr-o 
altă perspectivă față de cerchişti. Dar întru totul 

surprinzătoare rămâne convertirea la poezia socială a 
„bătrânilor” suprarealsti Saşa Pană şi Stefan Roll. Primul, 
cel puțin, anunță parcă ruinarea teribilismului avangardist 
în proletcultism. Nimic nu putea fi mai anti-cerchist decât 
o asemenea declaraţie: „Zvâri la gunoi cuvintele 
mătăsoase,/ Parfumurile şi moliciunile cotidiene,/ În care. 
m-am bălăcit douăzeci de ani,/ Şi dezghioc verb zgrunturos. 
precum faptele,/ Precum gândul de cremene al pionieri Jor". 
Modernismul, în varianta uşor ermetizantă, e continuat de 
câțiva reprezentaţi ai generaţiei afirmate în deceniul patru, 
precum Virgiul Gheorghiu ori Vlaicu Bárna, dar o forță 
semnificativă de iradiere nu are decât Emil Botta prin acel 
rafinat protocol al înscenării „spectacolului liric”, printr-o 
savantă poezie a mástilor, în care eul îşi „joacă” vocaţia 
damnaţiunii. Un anume histrionism al atitudinii lirice, 
artificiile gratioase, precum si o imagistică impregnată de 
medievalități vor nutri partial imaginarul lui Radu Stanca. 

Am semnalat până acum câteva modalităţi 
disparente: Ele dau seama despre o geografie poetică destul 
de accidentată, despre un peisaj cu singurátáti. Dar chiar 
și în cazul lor poate fi sesizată o voință de schimbare. 
Conştientizată însă, ea apare la noua generaţie care, deşi 
fracturată, are sentimentul solidarităţii; măcar în efortul 
comun de a căuta un alt stil. Simptomatică este ideea 
constituirii de grupări literare şi de manifeste. Aici ne 
interesează în mod deosebit gruparea de la Albatros, însă 
trebuie să menţionăm si momentul resurectiei 
suprarealismului, cu cele douá variante: una avándu-i ca 
reprezentanți pe.Gherasim Luca si pictorul D. Trost, iar 
cealaltá, pe Gellu Naum; Paul Páun si Virgil Teodorescu. 

Suprarealismul a avut un impact slab, singurul 
supravieţuitor al formulei fiind Gellu Naum, însă e aproape 
sigur că el a provocat cel puțin o reacție de delimitare, 
chiar dacă nedivulgată ca atare, din partea cerchistilor. Să 
nu uităm că Ion Negoitescu debutează cu versuri şi proză 
în regim suprarealist, iar în „romanul” memorialistic Straja 
dragonului (Biblioteca Apostrof, Cluj-Napoca, 1994, cu 
prefață de Ion Vartic) îşi mărturiseşte adeziunea la acest 
curent ca pe un fel de derapaj al tinereţii. Fără a modifica 
structural criteriul poeticului, mişcarea tranşant novatoare, 
totuşi, vine de la gruparea Albatros (în speță de la Geo 
Dumitrescu), dar există şi alte nuclee polarizatoare ale 
tinerilor scriitori, ca la ziarele Ecoul ori Zimpul. 
Bucureştenii fac publicistică militantă, chiar dacă pe teme 
literare. Polemici gi pamfletari (mai ales Ion Caraion), sunt, 
în primul rând, anti-conven[ionali și anti-intelectualisti. 
Denun(á conformismele de orice fel, neagă tradiţia si 
modelele, reiterând în fond, spiritul avangardei. Aceste 
afirmaţii ale lui Geo Dumitrescu rămân emblematice: 
„Suntem o generație fără dascăli şi fără părinţi spirituali. 
Ne caracterizează revolta, ura împotriva formelor, 
negativismul. Detestăm, umăr la umăr, literatura şi 
manualele de istorie națională”. Sau, iată-l pe lon Caraion 
propunând, într-un limbaj saturat de invective, noua 
imagine a literaturii moderne: „Pentru toate cuminteniile 
protejate cu ace de siguranță, subvenții şi sterilitate nativă, 
pentru toti impoten[ii care se agită reglementar în coloane 
de eczemá cu ultimii copii din suburbii; pentru poticnilii 
liricoizi, care fac poezie din bretele sau acadea; pentru toți 
obezii, pentru toate bărbile, bastoanele și unghiile indigene, 

postate la răspântii electorale — să nu se uite nici un moment 
realitatea literaturii moderne. Ea domină și ameninţă cu 
provizii inexpugnabile pe meridiane multiple şi 
omniprezente, ea rezervă surprize ciclonice pentru 
diabeticii momentului şi pentru nervii debili, ea modifică 
într-un perpetuu flux structura intimă a colectivității, 
psihologia agitată a maselor, pe care nici un papagal 
contemporan n-o va împiedica să se manifeste”. .. ` 

În rezumat, poeţii aceştia, anti-burghezi si anti- 
calofili, vizează programatic de-poetizarea ca replică dată 
ermetismului şi purismului, însă şi traditionalistilor şi 
sentimentalilor minori, după cum, pe de altă parte, decid 
să aducă poezia în „realitate”, să o transforme în revoltă 
propriu-zisă, în acțiune. Este vorba, aşadar, de o resurectie 
esteticá, de descoperire a unui nou limbaj, dar si de una 
socială. Ei vor să schimbe poezia si o dată cu aceasta, viața. 
Miturile literaturii sunt confruntate cu realitatea, 
dovedindu-li-se falsitatea şi conventionalitatea. Vocaţia 
principală a lor este una contestatară, demistificatoare, nu 
distructivă. Geo Dumitrescu, bunăoară, compromite 
sistematic marile locuri comune ale unei lirici considerate 
îndeobşte ;frumoase", subminează: metodic inefabilul, 
stările de grație, imponderabilele, intimitatea. O ironie rece 
distruge metaforele în curs de constituire, limbajul nu mai 
este selectiv, deci „poetic”, „„frumos”, elegant", „rafinat”, 
ci încorporează elemente din domenii şi medii extrem de 
diverse, prin asociaţii insolite. Spaţiul poemului e invadat 
de comparații derizorii, aflate într-o lume periferică, violent 
banală, adeseori grotescă. O dezicere absolută de mister te 
întâmpină într-un univers care pare a fi pierdut ideea de 

literatură. Versificatia însăşi, ca tehnică exterioară, apare 
contrafăcută: stângăcii voite de ritm, rime serbede, sfidarea 
oricărei armonii. Tehnicile subversiunii se multiplică dacă 
vom consulta și poezia celorlalți (D. Stelaru, C. Tonegaru, 
Mihail Crama etc.), dar, concomitent, vom descoperi şi un 
imaginar extraordinar de fecund, din care nu lipsesc 
macabrul, exotismul, feericul, „tavernalul”, astralul etc. 
În altă ordine, transpare filonul suprarealist, (esenţializat) 
la Ion Caraion ori cel oniric la C. Tonegaru (poet publicat 
la Revista Cercului Literar). 

Într-un cuvânt, poetii aceştia ai Sudului sunt nişte 
anti-metafizicieni. Ei încep, desigur, să scrie altfel, însă, 
dincolo de teribilismul contestatar, se pot încă identifica 
legături cu lirica interbelică. Diferă vizibil radicalismul 
opțiunii, în plan existenţial si ideologic, pentru o anumită 
condiţie să-i spunem proletară. Există la ei o ostentatie 
orgolioasă a desolemnizării lumii şi poeziei. Cercul Literar, 
în schimb, se va forma în orizontul altei mentalități care 
aparţine unui Nord aristocratic. Sudului anarhic, violent şi 
pătimaş, i se vor opune ordinea, bunul gust, „gratuitatea” 
şi rafinamentul, Acestea sunt, bineînţeles, nişte disocieri 
oarecum provizorii şi ideale, apte, totuşi, să sugereze 
ireductibilitatea a două stiluri. De remarcat este că opoziția 
se consumă în interiorul poeziei moderne şi că esteticul 
tinde, în ambele cazuri, să-şi încorporeze şi alte valori. 

„Doi dintre comentatorii cei mai avizaţi ai Cercului 
Literar, respectiv ai lui Radu Stanca, fixează ca element 
constitutiv (sau catalizator) al modului baladesc atmosfera 
medievală a burgului sibian. Este vorba despre Nicolae 
Balotă (Cercul: literar — Poezia şi arta poetică, în 
„Labirint”, Editura Eminescu, Bucureşti, 1970) si Ion 
Vartic (Radu Stanca — poezie şi teatru, Editura Albatros, 
București, 1978). Nu încape îndoială că tinerii cerchişti, 
dincolo de conştiinţa teoretică orientată spre o cultură 
majoră, îşi creează un spaţiu de sensibilitate imaginar şi 
securizant, suprapus imaginii, fictive şi reale, a unui Sibiu 
baroc. El are valoarea unui topos, este un loc cultural 
inventat şi, cel puţin pentru baladele lui-Radu Stanca, va 
constitui decorul, atmosfera şi substanța lor lirică. În 
articolele teoretice propriu-zise poetul nu'îl.va convoca, 
însă o face in evocarea-eseu Sibiu, Cetatea umbrelor, din 
care reținem, în primul rând, pentru ceea ce ne interesează 
aici, un element unificator, al sufletelor, zice autorul, 
specific Sibiului şi identificat în melancolie. Ea este 
teoretizată drept o categorie a esteticului, probabil şi sub 
influenţa lui E.A. Poe, însă; dominant, sub blânda hipnoză 
a medievalismului sibian, a „otrăvii sale dulci”, care induce, 
iremediabil, o stare de lirism şi scepticism. Evident, nu 
putem forța lucrurile în sensul unui determinism riguros. 
„Peisajul” nu induce in mod automat o anume artă poetică, 
însă o stare lirică da, ori chiar ideea unui stil. Şi asta cu 
atât mai mult cu cât este vorba, cum spuneam, despre relaţia 
poetului cu un topos, cu o imagine culturală. În fond, 

medievalismul oraşului, de natură barocă, e un construct 
estetic, actualizat prin filiera romantismului german, El 
devine, cumva firesc, substanţa baladescului. Mai mult, 
Sibiu chiar are o identitate stilistică precisă, anume „un 
stil bach”, relevat „nu atât în forme, cât în esenţă, nu atât 
în expresii, cât în structuri. Şi într-adevăr, e o corespondenţă 
între severitatea diatonică a lui Bach, ce leagă întotdeauna 
elementele între ele printr-o pânză ce le topeşte unele în 
altele, şi acel destin al umbrelor sibiene, ce topesc totul în 
_păienjenişul lor" (art. cit., în vol. „Acvariu”, Editura Dacia, 
1971, pag. 153). Acestui spațiu îi corespunde un timp 
reversibil, iar o asemenea reversibilitate suspendă realitatea 
si întreține activă doar iluzia, un mod privilegiat de acces 
în universul baladesc. Nu insistám asupra altor sugestii 
ale textului stancian, ele fiind încorporate altui capitol al 
lucrării. 


* k k 


Am stabilit până acum câteva repere precum și unele 
elemente la care se raportează sau care fecundează arta 
poetică a „Cercului literar”. Ca observație de principiu: la 
începutul deceniului cinci, poezia modernă, îndeosebi în 
varianta ei avangardistă, nu îşi epuizase aventura, cea 
„formală” în primul rând. Pe de altă parte, însă, să reținem 
că poeţii munteni, indiferent de gruparea căreia au aparținut, 
nu au formulat expres o artă poetică. Ei au scris manifeste, 
fragmente fulgurant-eseistice despre.poezie; in genere 
improvizatii (cu exceptia, poate, a lui Gellu Naum) cu un 
precar suport teoretic. În schimb, membrii „Cercului 

literar” au vocaţia teoriei şi, într-un mode de-a dreptul 
uimitor, ea cristalizează la Radu Stanca. În fapt, el este cel 
care articulează o artă poetică coerentă, informat de o 
cultură solidă, dar susținut și de o precocitate extraordinară. 
În articolul Eseistul Radu Stanca, V. Fanache, comentator 
fin şi foarte exact, între altele, al fenomenului literar 
transilvănean, precizează: „Starea intimă a lui Radu Stanca 
este una de filosofare; multiple forme ale talentului său 
relevă tot atâtea prilejul de a lua contact cu un gânditor. 
Natură problematică, aşadar, omul e totodată interpret şi 
un exponent al vremii sale, iar în generaţia tinerilor ardeleni 
afirmati în anii 1935-1945 deţine un loc de autoritate" (în 
vol. Întâlniri, Editura Dacia, Cluj-Napoca, 1976, pag. 19). 
Starea de filosofare ar fi, deci, „fenomenul originar” al 
scriitorului, teoreticul reprezentând o ipostază organică a 
„impulsului de tip creator”, aşa cum observa şi Mircea 
Tomuş în prefata antologiei de eseuri Acvariu. În sfârşit, 
aceeaşi polivalență e remarcată şi de Ion Vartic în volumul ` 
amintit: „Teatrul, poezia şi eseul, toate sunt la el o singură 
creaţie (...) se recunosc ca emblemă a unei conştiinţe (...) 
În acest caz, scriitorul reprezintă o personalitate de cultură, 
cu infiltratii în toate domeniile spiritului, iar opera sa este 
prin excelenţă un act de conştiinţă (op. cit., pag. 13). În 
intervalul în care se constituie gruparea cerchistă şi în care 
apare revista, în creația autorului inițiativa aparţine poeziei 
şi problemelor sale. Aici ne vom concentra asupra acestora. 
Comentatorii poeticii lui Radu Stanca se referă cu 
precădere la Resurecfia baladei, însă, cum anticipam, 
modul baladesc-trebuie corelat cu nişte categorii ale 
liricului şi artisticului enunțate în Ceva despre tristețe şi 

în Versul ultim. Primul eseu este o scurtă analiză, în spirit 
fenomenologic, asupra tristetii, considerată o categorie 
esenţială a poeziei lirice. Dacă ideea nu e nouă, efortul 
conceptualizării unei „imponderabile” se dovedește 
remarcabil, mai ales că autorul depăşeşte abordarea 
psihologizantă a subiectului. În accepțiunea imediată, 
tristețea tine de sfera sentimentelor umane şi ar putea fi 
definită, după Radu Stanca, drept ,, o stare sufletească 
oarecare în declin”, cu precizarea că e vorba despre o „stare 
intermediară”, „de echilibru în dezechilibru”, care 
estompează, pune surdină marilor pasiuni; şi, fapt 
important, „tristețea nu este un element de dezordine 
sufletească. Dimpotrivă, e un element unificator” (art. cil. 
în vol. „„Acvariu”, pag. 22). În altă ordine tristeţea apare ca 
un mod al acelui insuficient creator" gothean transpus în 
planul esteticului sub forma „numai insuficientul este 
artistic”, un insuficient care, generic, fecundează opera de 
artă, în special pe cea poetică. El cunoaşte si alte moduri: 
adevăr, pentru lirică, rămâne tristeţea. Eseul nu se 
fundamentează peo erudiție oarecare, ci pe intuiţie, astfel 
că lipseşte din text orice referință critică, dar, cu siguranţă, 
autorul cunoştea câte ceva, la acea dată, din imensa 
bibliografie consacrată melancoliei care, de altminteri, 
apare în comentariu ca un sinonim al tristeții. Ideea pare 
să îi fi venit de la E.A. Poe, a cărui operă o cunoştea, de 
vreme ce scrisese despre el cu trei ani înaintea publicării 
eseului. Poe invoca tristetea/melancolia atât în Principiul 
poetic, cât şi în Filosofia compoziţiei, considerând-o tonul 
cel mai adecvat în manifestarea „Frumuseţii Absolute”. În 

poietica poemului Corbul din Filosofia compoziției 
notează: „Considerând deci Frumuseţea ca fiind domeniul 
meu, următoarea mea grijă se referea la tonul manifestării ` 
sale supreme, iar toată experiența mea arată că acest tom 
este cel al tristeții. Frumuseţea de orice fel, în forma ei 
supremă, tulbură întotdeauna sufletul sensibil până la 
lacrimi. Melancolia este deci cel mai legitim dintre toate 
tonurile poetice” (în vol. E.A. Poe, Principiul poetic, 
Editura Univers, Bucureşti, 1971, pag. 39). Dar nu neapărat 
o sursă trebuie să vedem aici, cât autoritatea unui reper, 
respectiv dovada că recursul poetului român la tristețe nu 
înseamnă o încercare de resentimentalizare a liricii. 
Tristetea este, după Radu Stanca, o „categorie estetică” si 
apare sub trei aspecte: ca atmosferă, ca principiu care 
poetizează şi ca obiect poetic propriu-zis. Să le caracterizăm 
pe scurt. În primul caz, calitatea estetică a tristeții constă 
în însuşi specificul poeziei lirice, produs nemijlocit al eului, 
al unei „stări sufleteşti” subiective. În realitate. tristețea 
nu este identică atmosferei („stimmung”-ul), ci doar o 
prezență obligatorie în aceasta, ea având „cele mai largi 
repercusiuni melodice în lumea eului” (op. cit., pag. 23). 
Nu există o trimitere expresă, însă, fără îndoială, acceptarea 
atmosferei ca „prezență permanentă” în poezia lirică se 
datorează cărţii lui Liviu Rusu, apărută încă în 1937, 
Estetica poeziei lirice, în care acestui concept i se conferea 
o forță integratoare. Atmosfera este imanentă poeziei, e 
chiar sensul ei şi se realizează prin diferite categorii 
artistice: ritmul, melodia, imaginea intuitivă şi tectonică. 
Aşadar, tristețea nu-i decât un apanaj al ei, dar unul 
substanţial. În baladele lui Radu Stanca ea devine, printr-o 

esentializare muzicală, plângere lirică sau lamentaţie. 
(Despre atmosferă ca temă a literaturii a scris la noi Mariana 
Net în exceptionala carte O poetică a atmosferei, Editura 
Univers, Bucureşti, 1989). 

Ca principiu care poetizează, tristețea tine de 
procedeele tehnice ale liricii şi se manifestă obiectivat. Este 
vorba, în fond, despre un proces de personificare a lumii 
fenomenale, cu un transfer de natură magică, simpatetic, 
al unei stări sufleteşti subiective asupra universului obiectiv; 
o ,insufletire" a acestuia din urmă, sigur că într-un registru 
melancolic. De remarcat că eseistul consideră un asemenea 
procedeu caracteristic poeziei ultimelor decenii, ceea ce 
semnifică, de fapt, sublinierea unei priorităţi a poetizării, 
a „artificiului”, în fond. 

În sfârşit, în al treilea rând, avem de-a face cu un fel 
de tristețe metafizică, „apsihică”, „obiectivă”, 
„independentă de subiectivitatea noastră, suficientă 
sieşi...” (op. cit., pag. 25). Concret, ea e convocată într-un 
poem obiectual, precum în versul bacovian „În parc 
regretele plâng iar". 

lată, prin urmare, că, la începutul deceniului cinci, 
Radu Stanca pune în valoare o „categorie estetică”, dacă 
nu de-a dreptul excomunicată, oricum ignorată ori 
compromisă de poeticile modernismului. Nu credem, însă, 
că e concepută neapărat polemic, ca o rezistenţă la ceva. 
Deşi sentimentul întoarcerii la un anume „tradiționalism” 
nu poate fi eludat, evidentă rămâne, mai curând, voința 
teoreticianului de a defini poezia şi de a-i conserva 
elementele „primare”, originare. Dintr-o altă perspectivă, 
modul acesta al tristetii poartă sugestia unei aure 


PETRU POANTĂ * 152 


aristocratice, după cum ar putea fi interpretat şi ca o 
premonitie a destinului însuşi al poetului. Dar, repetăm, 
autorul nu încearcă, în nici un caz, o reabilitare a 
sentimentalismului şi nici o discreditare a „tehnicismului”, 
„a elaborării lucide. Următorul eseu, Versul ultim, publicat 
în acelaşi an (1942), o confirmă. Influenţa lui Liviu Rusu 
este aici mai transparentă, cu toată că referinţe desul de 
insistente se fac la studiul, celebru în epocă, Introduction 
à la poésie française, al lui Th: Maulnier. Se pune, initial, 
problema de principiu a formei în poezia lirică, problemă 
pe care autorul Esteticii... o rezolvase într-un spirit absolut 
modern, denuntánd atât dihotomia tradiţională formá-fond 
(unde forma apare ca un înveliş ,,material" al unui conţinut 
pre-existent) cât si disjunctia artificială prin care fusese 
privilegiat fie fondul, fie forma. În concepția lui Liviu Rusu, 
forma înseamnă puterea ordonatoare a eului (fondului) 
originar. Ea constrânge şi eliberează totodată, având în 
esență un sens existențial, căci eul originar „este însetat 
după formă, tendința formativă îi este inerentă” (op. cit., 
E.P.L., 1969, ed. a III-a, pag. 107); tot astfel: „însăși 
existența poetică ascunde în straturile ei primare această 
názuintá spre o formă. Când încearcă s-o realizeze; ea nu 
face altceva decât duce la îndeplinire o însușire originară. 
Forma poetică deci este o formă internă, care se impune 
din adâncimi şi nu din afară” (op. cit., pag. 109). 
„Cristalizare a interioritátii", forma este „un echilibru între 
diferite tensiuni contrare”, iar funcţia ei constă în: 1) a da 
„unitate substanţială” sensului haotic al fondului originar; 
2) corporalizarea acestui fond originar şi 3) izolarea 
sensului astfel corporalizat în realitățile lumii externe. 

Poezia lirică reducându-se, aproape exclusiv, la 
interioritatea eului şi eului lipsindu-i „un conţinut obiectiv 
precis”, se înțelege că aceasta are nevoie presantă de un 
,Contur" ferm. „În poezia lirică domină tendința formei 
pentru formă, mijlocul exclusiv de manifestare nemijlocită 
a interiorităţii...” (op. cit., pag. 113), ceea ce înseamnă, de 
fapt, tendinţa spre „armonia formală”. 

Radu Stanca asimilează corect lecţia profesorului 
său, dar modifică puţin terminologia şi chiar unele 
raportului dintre elementele constitutive poeziei. Astfel, 
forma devine „formă fixă”, cu scopul, pe de o parte, de a-i 
releva caracterul iremediabil şi „coercitiv”, iar pe de alta, 
de a o delimita clar drept o „categorie estetică”. Definiţia 
ei globală corespunde, însă, mai degrabă atmosferei în 
accepțiunea lui Liviu Rusu şi, într-un sens restrâns, noțiunii 
de „tectonică”: „Forma fixă, precum aşezarea versurilor 
în strofe, combinarea versurilor între ele prin mijlocirea 
rimei, cadentarea regulată a ritmurilor interioare, este 
contraponderea continuă a efluviilor nestăpânite care 
pornesc din lăuntru si care isi cautá o posibilitate de 
exprimare în limbajul literar. Si invers” (op. cit., pag. 27). 
Există şi alte similitudini (în definirea limbajului poetic, 
bunăoară), numai că Radu Stanca urmăreşte efectiv modul 
în care convenţia formei fixe disponibilizează 
ingeniozitatea, situándu-o într-o stare de „fentă” continuă, 
obligându-o la trucuri lirice. Altfel spus, poetul simulează 
asumarea convenției, pentru ca, brusc, să opereze un salt 
imprevizibil, prin care se produce surpriza. Operatorul şi, 
în acelaşi timp, „modul de a fi" al acestui mecanism 
structural poeziei este „poanta lirică”, o „pendulare dintre 

aşteptat şi neaşteptat”. Cea mai elocventă modalitate de 
manifestare a ei să găseşte în „versul ultim”, moment 
culminant la poeziei, de suspendare sau de potentare a 
" echivocului, dar asiguránd, in ambele cazuri, o deschidere, 
o prelungire a stării de spirit, dupá ce discursul liric s-a 
încheiat. „În versul ultim, poetul truchează, în ceea ce 
priveşte forma, mai mult ca în toate celelalte, fie că e vorba 
de versul ultim al unei poezii. În «versul ultim» el provoacă, 
prin procedeele care îi stau la dispoziţie, mai mult 
autonomia dintre aşteptat şi neaşteptat. În versul ultim, 
poetul apelează mai intens la posibilitățile de feintă pe care 
i le oferă forma stereotipă, limitate şi constrângătoare a 
aşezării poetice. Dar tot în el poetul revarsă mai amplu 
avutul său interior, încercând să scape de vigilența acidă a 
spiritului şi căutând o modalitate ca să-l lovească pe acesta 
pe la spate, cucerindu-l complet şi supunându-şi-l şi după 
ce acțiunea sa propriu-zisă a încetat” (op. cit., pp. 30-31). 
Eseistul analizează succint câteva feluri de vers ultim, 
precum versul autonom, epigramatic, integrator, cu 
variantele sale, leit-motivul şi versul continuativ. E de 
înțeles că nici unul dintre aceste tipuri de versuri nu încheie, 
obligatoriu, poezia în ansamblul ei. Ele pot apărea şi la 
sfârşitul unei strofe ori în alte „noduri” ale arhitecturii 
poemului, fie cu funcţii „diversioniste”, stupefiante, fie ca 
relansatori ai stării lirice dominante. Subtilă ni se pare 
observația asupra versului epigramatic, nu atât pentru faptul ` 
că efectul lui este asociat mecanismului epigramei, cât mai 
ales pentru că, subtextual, trimite la poetica manierismului, 
probabil sub influența witz-ului din poezia germană, destul 
de familiară autorului. Si mai e ceva: subliniindu-i 

teatralitatea, dedusă din rolul de „raisonneur”, Radu Stanca 
accentuează ideea de artificiu şi pe aceea de „joc. 

Prin urmare, şi eseul de faţă stăruie asupra esenței 
poeziei lirice, cu precădere asupra condiţiei ei „formale”. 
Mai mult decât în Ceva despre tristețe, se accentuează acum 
caracterul rațional al liricii, fără dezavuarea inconştientului 
însă. Un poem se constituie printr-o logică internă, 
anticoneptualizantă, corespunzătoare celei a eului originar, 
respectiv năzuinţei sale formative. Poezia se naşte, adică, 
printr-un efort constructiv, prin elaborare. Găsim aici, 
concentrată, marea tradiţie a liricii moderne care începe 
cu Poe şi Baudelaire, ajungând, prin Rimbaud şi Mallarmé, 
până la Valery. Circumscrierea fenomenologică a celor 
două categorii (esențe), tristeţea şi forma fixă, nu-i deloc o 
insurgență antimodernă, ci, mai curând, un gest recuperator 
şi: anticipativ, în spiritul de mai târziu al post- 
modernismului. Dar să nu ne înşelăm: Radu Stanca nu face 
nişte conspecte posace şi didactice. Definind poezia lirică 
în descendența modernismului curopean, el va ataca în 
curând acest modernism tocmai în ipostaza sa radicală şi 
cea mai glorioasă: poezia pură. | 

Eseul cel mai comentat este Resurecfia baladei, fiind 
considerat, de altminteri, drept reper central, exclusiv, al 
artei poetice cerchiste. Publicat în Revista Cercului Literar, 
el pare, înainte de orice, să justifice creaţia baladescă deja 
bine reprezentată aici de către Radu Stanca, Ştefan Aug, 
Doinaş şi Ioanichie Olteanu. Demersul autorului nu se 
limitează, însă, la simpla descriere a unei specii. Problema 
„tehnică”, de poetică propriu-zisă, se pune în nişte contexte 
teoretice mai largi, explicite ori implicite. Prima chestiune, 

camuflată, e a genurilor literare, mai exact a raporturilor 
dintre ele, prin 'grila căreia va fi argumentată 
„contaminarea” productivă a liricului de către epic şi 
dramatic. (Ulterior, ea va fi extinsă si la poetica teatrului, 
la care ne referim în altă parte). Sugestiile vin în principal 
tot de la Liviu Rusu. Dar, spre deosebire de profesorul său, 
Radu Stanca abordează teoria genurilor (de fapt câteva 
forme artistice ale acestora) într-o perspectivă axiologică, 
având ca punct de fugă, cum vom vedea, capodopera. În 
principiu, valoarea unei opere sporeşte pe măsură ce îşi 
încorporează valori de natură extraestetică, iar, în speță, 
valoarea poeziei lirice poate fi augmentată prin anexarea 
unor valori artistice nespecifice intimitàtii" ei. În corelație 
imediată cu „estetica axiologică” se află esteticul însuși, 
cu varianta sa radicală, estetismul. „Infiltraţiile” axiologice, 
ca soluție de vitalizare a lirismului, constituie proba 
definitivă a refuzului exclusivismului estetic, cu precizarea 
că într-o operă valoarea estetică este instanța polarizatoare, 
după cum, în poezia lirică, „comunicarea unei stări 
afective” transfigurează valorile artistice livrate de celelalte 
genuri. Textul ca atare al Resurecfiei baladei oferă in acest 
sens toate detaliile, într-o argumentatie impecabilă. Iniţial 
el propune o contextualizare polemică a iniţiativei sale în 
spaţiul liricii moderne, mai exact în intervalul ei considerat 
crepuscular, acela al poeziei pure eşuate în purism. 
Subtextual, autorul pare să se raporteze la autoritatea 
conceptului impus de Henri Bremond, deşi el nu contestă 
realitatea poeziei pure ori veridicitatea teoriei acesteia. Este 
divulgată, în fapt, devierea esentelor în mijloace, a 
principiului în reţetă. Pe scurt, „meşteșugul a surclasat 

invenţia”, iar „poetul pur a devenit, de îndată ce-a luat la 
cunoştinţă că e pur, purist — a transformat prin urmare o 
realitate în atitudine, într-o atitudine formativă (...) 
Sensurile ideatice, conținuturile abstracte sau concrete etc. 
au fost aruncate la coş. Poezia a fost secătuită în mod 
extrem întrucât, ca orice operă de artă, şi ea se hrăneşte, 
când a ajuns pe planul major, dintr-un furaj axiologic 
copios” (op. cit., pag. 40). La limită, „purul” a devenit 
„neant”, printr-o epurare a semnificaţiilor mitice, 
religioase, magice, morale, eroice etc. Necesitatea reacției 
e provocată la Radu Stanca de aventura ,compromilátoare" 
a suprarealismului. Chiar dacă nu explicit, purismul e 
asimilat, astfel, cam abuziv, poeticii suprarealismului, 
receptată, bănuim, prin manifestele celui de-al doilea val 
contemporan poetului. De fapt, el are în vedere hazardul, 
precum şi informul, dezordinea, haosul, cárora le opune 
„sensul constructiv”, „substanţa”, „ordinea”, „disciplina”. 
La cealaltă extremă a formalismului vid, tot ca o carenţă, 
semn al devitalizării, se află „experienţa”, evaluată ca 
expresie nativă, „neprelucrată” a emoției primare dar, 
probabil că, în subsidiar, eseistul face aluzii şi la 
„trăirismul” în vogă în anii *40 (vezi Mircea Scarlat, Istoria 
poeziei româneşti, Editura Minerva, Bucureşti, 1990, vol. 
IV, pag. 86). E necesar, prin urmare, un salt în construcție 
pentrii depăşirea momentului de criză şi salvarea poeziei. 
Faptul devine posibil admițând ideea capodoperei, deci a 
realizării plenare a operei literare, din perspectiva „esteticii 
axiologice”. Conform acesteia, diferitele valori (estetice, 
artistice, extraestetice) comunică între ele, „formează unele 
cadrul celorlalte”, se potenteazá reciproc. „Dacă, aşadar, 

imixtiunea valorilor in domeniul stăpânit de valoarea 
frumosului nu e interzisă, cu atât mai puţin va putea fi 
interzisă comunicarea dintre valorile artistice propriu-zise. 
Intervenţia valorii etice sporeşte un conţinut estetic. Cu 
atât mai mult va propulsa o valoare artistică atunci când 
intervine în domeniul alteia. Ceea ce nu înseamnă uzurpare. 
Dimpotrivă, fecunda soliditate axiologică în sensul viziunii 
ample a unei lumi întregi” (op. cit., pag. 41). 

'O soluţie, printre altele posibile, în revigorarea 
lirismului, ar fi reactualizarea unei specii „lirice”, căreia 
Goethe îi conferise un prestigiu absolut şi care, de 
altminteri, are o certă ;,vocatie" axiologică. Este vorba, 
desigur, despre baladă, Se impune o constatare de fond: 
Radu Stanca nu restaurează specia în sine; balada nu-i decât 
un „mijloc” poetic capabil să producă „o nouă emancipare 
a esentialului împotriva neantului, a substanţei împotriva 
haosului”. „Considerată în sensul absolut contemporan al 
poeziei, ea va însemna elementul de ordine, de disciplină, 
obligatul artistice ce sustine complexul de sonorități lirice 
pe aceeaşi tonalitate de bază, în acelaşi consemn iniţial” 
(op. cit., pag. 42). Concret, ea împrumută liricului 
categoriile sale artistice, specifice, epicul şi îndeosebi 
dramaticul.. E o comunicare fecundă între acestea si 
interiorul poeziei lirice, prin care se constituie baladescul. 
Într-un asemenea proces osmotic are loc o transfigurare a 
ambelor elemente, liricul.si dramaticul, însă in sensul 
liricului, fără coruperea acestuia; dimpotrivă, el va dobândi 
o mai profundă semnificaţie „uman-poetică” şi un spor de 
entuziasm. Pentru.a releva substanţialitatea noii forme 
(,stári") numită liricá-dramaticá, Radu Stanca face 

comparaţie cu elegia, forma pură a liricului. Ea este 
expresia directă a unui sentiment, „comunică” nemijlocit 
o stare afectivă. În baladesc, comunicarea se produce „prin 
mijlocirea unui eveniment” care, obligatoriu, trebuie să se 
caracterizeze „printr-o stare perpetuă de conflict dramatic”. 
Intermedierea dramaticului, apoi, oferă liricului şansa 
exprimării şi a altor „afecte estetice”, ca tragicul sau 
comicul, în timp ce dramaticul este puternic infuzat de 
lirism. Nicolae Balotă vede în această mediere mecanismul 
dedublării, ambiguitatea structurală liricii moderne (Cercul 
Literar — Poezia şi arta poetică, în vol. „Labirint”, Editura 
Eminescu, Bucureşti, 1970); o confirmare, aşadar, a 
spiritului ofensiv, deloc desuet, căci, raportat la o tendinţă 
dominantă, deja „clasicizată”, gestul lui Radu Stanca poate 
fi foarte bine considerat avangardist. E adevărat că această 
resurectie literară se întemeiază pe asumarea aproape 
ostentativă a unor convenţii, dar tot atât de adevărat este 
că, instrumentalizate; ele devin: fecunde liric şi creează, 
chiar în baladele poetului, un stil inconfundabil, al 
teatralitátii, cum îl numește Ion Vartic. 

Analiza nu se rezumă la fenomenologia 
baladescului. Autorul propune şi o tipologie a baladei. În 
funcţie de prezența mai mult ori mai puțin activă a 
baladescului, ar exista trei moduri ale acestei specii „lirică- 
dramatică”: lamentația baladescă, legenda sau eposul si 
balada propriu-zisá. Ín primul caz, evenimentul anecdotic 
care provoacă starea lirică e doar un pretext, modalitatea 
aceasta fiind cea mai apropiată de liricul pur, cu deosebirea, 
totuşi, că, „pe când extazul liric elegiac e provocat de el 
însuşi (...), extazul liric baladesc e provocat de o întâmplare 

dramatică, de un conflict”. Vocea auctorială aparține 
poetului. Cele mai profunde, si, de fapt, singulare, 
lamentatii baladesti din poezia română le-a seris Radu: 
Stanca însuși. În spaţiul celei universale, modelul rămâne 
Villon. În legendă ori epos, evenimentul, preponderent de 
factură epică, e predominant, însă nu exclude prezența 
poetului al cărui rol constă in nararea anecdotei. În fine, 
balada propriu-zisă presupune retragerea cvasi-completă 
a poetului, locul fiind ocupat de evenimentul dramatic şi 
de personajele care îl „interpretează”. Balada devine un 
fel de spațiu scenic. Starea lirică se realizează prin 
„mijlociri concrete” ale dramaticului: dialogul, adhortatia, 
replica. | 


x k k 

În bibliografia critică referitoare la Radu Stanca şi, 
in genere, la poeţii cerchisti, sunt frecvente încercările de 
„clasificare” a artei poetice si a poeziei acestora. Neo- 
clasicismul, barocul, romantismul, manierismul, 
modernismul ar constitui principalele tendinţe ori tipologii. 
Uneori se caută o identitate stilistică precisă, aşa ca în cazul 
lui Ştefan Aug. Doinaş, în a cărui lirică Ovid S. 
Crohmălniceanu vede „adaptarea” autohtonă a 
Jugendstilului cristalizat în poezia lui Stefan George sau 
Hofmannsthal. Dincolo de asemenea posibile 
corespondente şi situări tipologice, evidentă este, la poetii 
Cercului, în ordine estetică, depăşirea mimesis-ului ca 
principiu al creaţiei. Realitatea o reprezintă pentru ei spaţiul 
culturii, creaţia fiind un mimesis de gradul doi, o „imitaţie” 

secundă. Ei trăiesc organic în şi prin tradiţia culturală. 
Cultura nu e o anexă, ci un mod de existenţă. În asemenea 
condiţii, artă poetică se fundamentează pe tipul de creaţiei 
cratilic, specificat prin conștiința succesoratului, prin 
„melancolia descendenţei”. Observatia de principiu 
aparține Monicăi Spiridon care defineşte cratilismul 
pornind de la concepția lui I. Lotman despre tipul cultural 
semantic: „Am numit aşadar — cratilism — acea nostalgie a 
originilor care îmbibă toate palierele literaturii de memoria 
tiparelor primordiale şi a principiilor intemeietoare de sens. 
Ea mobilizează toate mijloacele de care dispune textul ca 
să reamintească de referentul său suprem — Literatura — şi 
“să ilustreze (eventual să comenteze) principiul esenţial 
prescris creativităţii de codul semantic: repetiţia, 
similitudinea, afilierea regresivă, înserierea deformatoare 
etc. (Melancolia descendenfei, Editura Cartea Românească, 
Bucureşti, 1989, pag. 45). Autoarea abordează, din această 
perspectivă, dramaturgia lui Radu Stanca, cu referire 
expresă la Dona Juana, însă poezia stanciană, ca şi cea 
- doinasianá, e marcată în ansamblu de originarul literaturii, 
de esentele şi categoriile ei fondatoare. Se înţelege că, la 
un asemenea nivel al ,afilierii generice”, prioritatea o deţine 
atitudinea creatoare, dar una care nu mizează pe 
originalitatea „naturală”, ci pe “scenariul devierilor 
paradigmatice, pe reprezentările „teatrale” cu 
metamorfozele şi dedublările (măştile) lor aferente. 
Baladescul lui Radu Stanca poate fi integrat acestei 
tipologii. Esenţial, poezia sa este una a mistificárii faţă de 
aceea à de-mistificării proprie lui Geo Dumitrescu. 

Să remarcăm, pe de altă parte, că nu există în 
comentariul eseistului nici măcar o aluzie la balada 
populară, cu toate că ea constituise nucleul formativ pentru 
baladele, celebre în anii *40, ale lui Radu Gyr. Acestea 
veneau însă şi din doctrina traditionalismului gándirist si 
exaltau un vitalism de apăsată coloratură etnică, 
regionalistă chiar. Modelul folcloric şi temele acuzat 
autohtoniste le repugná cerchisgtilor. Eu nu se raportează 
decât la literatura scrisă. Ignorarea lui Radu Gyr (care 
sus(inuse teoretice o resurecţia: a baladei eroice) este 
consecința imediată a ideologiei literare cerchiste. 
Angajarea într-o polemică directă ar fi dat apă la moară 
naționaliștilor antrenați deja într-o campanie de denigrare 
a grupării sibiene. 


Stefan Aug. Doinaş nu a elaborat o artă poetică, deşi 
în deceniile şapte şi opt scrie constant despre problemele 
teoretice ale poeziei, diferite, acum, de cele din anii ‘40; 
în ceea ce îl priveşte, vârsta baladescului era depăşită. 
Vocaţia sa teoretică iniţială fusese orientată spre categoria - 
tragicului şi a: demoniacului şi, totuşi, se impune în 

“conştiinţa literară a momentului cerchist ca autor de balade. 
Sintezele ulterioare asupra liricii îl rețin aproape numai în 
această ipostază, simptomatică fiind cartea lui Nicolae 

Manolescu, Despre poezie. Fără îndoială, paradigma 
cerchistă din creaţia sa nu poate fi ocultată şi asta cu atât 
mai mult cu cât memoria culturală şi obsesia” arhetipurilor 
sunt pentru el extrem de active. Absența unei arte poetice 

exprese (ne referim aici doar la lirica din perioada Cercului) 
e suplinită printr-un fel de „metaforism hermeneutic”, 
prezent la nivelul alegoric al unor balade (constatare 
valabilă şi în cazul lui Radu Stanca). Exemplară ar fi în 
acest sens celebra Mistrețul cu colfi de argint, interpretată 
de mai toţi comentatorii drept artă poetică. Manolescu 
rezumă oarecum comentariile predecesorilor: „Este o 
parabolă a artistului visător şi care aude răsunând în sufletul 
sáu chemarea absolutului; de fapt, vânătorul este poetul, 
în deghizare princiară. Mistreţul este himera unei ordini 
nelumesti, pe care numai prinful-poet o vede, in visul sáu 
nebunesc. Ea scapă curiozitátii vulgare a slujitorilor” (op. 
cit., pag. 230). Dacă citim cu atenţie textul criticului 
constatăm o uşoară simplificare. Contrastul dintre idealitate 
şi realitate, pasiunea pentru lumile himerice trimit la un 
plan al semnificatiilor existenţiale şi nu dau neapărat seama 
"despre o anume modalitate a poeticii. Pe de altă parte, 
prințul nu-i deloc corespondentul (masca) poetului, ciun 
personaj prin excelenţă tragic. El ştie că fabulosul mistreţ 
reprezintă o ficţiune (limita) pe care şi-o asumă pentru a o 
înfrunta. Simbolic, vânătoarea urmează un traseu 
ascensional, începând din háfigurile pădurii si sfârşind pe 
crestele munţilor (imagine a limitei tragice): „Sub brazi, 
el striga îndemnându-i spre creste:/ — Priviţi unde-si află 
odihnă şi loc/ mistrețul cu colti de argint, din poveste:/ 
veniţi să-l lovim cu săgeată de foc! lată, prin urmare, că 
baladescul, structurat pe un conflict dramatic, își potențează 
valoarea prin încorporarea tragicului. Poetul are o prezență 
distinctă, ca narator al „anecdotelor”, dar şi ca subtil 
regizor-comentator al spațiului tragic, care este unul 

artificial, reflectat, „interior”. În cele trei momente (aluzie 
la un arhetip cultural) ale dialogului dintre print şi servitor, . 
el intervine corectánd, transfiguránd percepţia realistă a 
'servitorulüi: » — Stüpáne, e apa jucând sub copaci,/ zicea 
servitorul privindu-l istet,/ Dar el răspundea întorcându-se: 
— Taci.../ $i apa sclipea ca un colț de mistreţ (s.n.); apoi: 
„şi iarba sclipea ca un colț de mistreț”, ,, Și lunea sclipea 
ca un colf de mistreț”. Aceste versuri-poantă mistifică 
complet imaginea realului si sugerează imposibilitatea ieşirii 
din iluzie a personajului, de fapt din proiectul existențial 
asumat. Aşadar, convențiile sunt puse în joc cu o anume 
ostentatie, până, aproape, la a-și reprezenta propriul 
ceremonial al cărui referent este poezia însăși, chiar dacă 
textul a fost fracturat de un eveniment tragic. Lirismul constă 
tocmai în solemnitatea acestui ceremonial prin care se rescrie, 
parcă, un „tipar” cultural generic. Poezia este anamnesis. 
Ulterior, Doinaș şi-a precizat arta poetică, tot în versuri, 
fascinat îndeosebi de cuvántul-semn, de relația dintre 
imaginea scripturală actuală și arhetipul lui, relație ecranată 
de realitatea obiectuală. De altfel, spune poetul, realitatea 
corupe orice arhetip cultural, ea nu poate deveni producătoare 
de sens decât semiotizată, imitând arta. Este însă 
binecunoscut că lirica sa a depăşit baladescul şi că, teoretic, 
el şi-a asumat întreaga aventură a poeziei moderne; o 
evoluție firească, in fond, căci Doinaș nu are nici o îndoială 
asupra caracterului novator pe care La adus efectiv „spiritul 
baladesc". În anii *70 îl va promova chiar ca pe un fel de 
reper în spaţiul unei creaţii care părea să mizeze 
preponderent pe indisciplină şi pe inspiraţia „naturală”. 
Lansează şi un concept de descendență cerchistă, „situația 

poetică”, definit drept „un germen epic sau simbolic”, un 
„moment impalpabil, de graniță, între liric şi epic”, şi, lucrul 
cel mai important, calificând un tip de creator: „acela care, 
refuzând să se abandoneze actului automat și spontan al 
poematizării, trăieşte lirismul, încă de la început, sub forma 
unui nucleu elaborat, dar nu obţinut cu ajutorul luciditátii 
absolute, ca la Poe, ci ca rod al unei discipline interioare 
care îmbină de fiecare dată, în actul poetic, virtuțile — de 
atâtea ori divergente — ale raţiunii, fanteziei şi sensibilităţii” 
(Lampa lui Diogene, Editura Eminescu, Bucureşti, 1980, 
pag. 131). În altă parte, evocându-l pe Radu Stanca, afirmă 
că „poezia adevărată înseamnă substanţă lirică, înțeleasă 
ca un amestec inextricabil de talent, cultură poetică, ideaţie 
filosofică şi modalitate de ton absolut personală” (Poezie 
şi modă poetică, Editura Eminescu, Bucureşti, 1972, pag. 
111). În aparenţă, aproape nişte generalități, numai că 
asemenea precepte au aici intransigenta unor dogme. 
Doinaş nu operează cu „inefabile”. Până şi talentul sau 
originalitatea reprezintă pentru el un fel de norme căci 
poezia este, esenţial, o disciplină a spiritului, funcția ei 
principală fiind aceea mito-poetică. După cum spuneam, 
el nu şi-a configurat o artă poetică explicită şi, cu atât mai 
puţin, o estetică a poeziei, dar, evident, nici nu face figură 
de epigon prin aceste adeziuni teoretice târzii la modalitatea 
baladescului. În fond, el reactualizează problema atât 
pentru că, în deceniul şapte, balada cunoştea un reviriment 
semnificativ, cât şi pentru că însuşi modelul de creaţie 
cerchist se putea constitui ca o exigent în fața unei 
literaturi explozive, însă sedusă mai curând de spontancitáfi 
primare decât de rigorile spiritului. 


În conştiinţa literară postbelică, baladescul a avut 
un impact destul de anemic în perspectivă teoretică. În afara 
“criticilor amintiţi deja şi care se referă exclusiv la 
fenomenul cerchist, nu putem refine decât intervenţia lui 
Virgil Nemoianu din articolul Patru trepte ale baladei, 
publicat in Calmul valorilor (Editura Dacia, Cluj-Napoca, 
1971). Autorul nu face nici o trimitere la eseul lui Radu 
Stanca Resurecfia baladei, propunând o tipologie diferite 
dar ilustrată aproape integral prin cei trei baladisti ai 
„Cercului literar”. Astfel, lui Ştefan Aug. Doinas îi este 
specifică balada fantastic-simbolică, lui Radu Stanca, 
balada decorului, iar lui Ioanichie Olteanu balada ironică. 
Cumva inedit este cel de-al patrulea tip propus de critic: 
balada ambiguă, care s-ar putea identifica în lirica lui 
Leonid Dimon, Mircea Ivănescu, Ion Gheorghe sau Adrian 
Păunescu. În fond, Nemoianu se referă la o supravieţuire a 
baladescului prin prezența unui epic difuz în noile 
universuri poetice sau a unui anumit mod al imaginarului 
care trimite la o tradiţie a baladescului. jeni: 

Reprezentanţii de anvergură ai Cercului Literar au 
toti, desi í în grade diferite, vocaţie teoretică. Ei sunt adepții 
unei creaţii de tip reflexiv, constituind o grupare literară 
omogenă în acest sens. Teoreticul e însă mai degrabă o 
substanță conținută, neactualizat adică într-o teorie 
integrală asupra creaţiei, ci, cel mult fragmentar, diseminat, 
în funcție de imperativele unui program estetic sumar, 
fiindcă esenţializat, lucid şi ferm. Aici ne interesează 
exclusiv problema criticii literare în concepția cerchiştilor, 
problemă, care întâmpină câteva dificultăți serioase de 
abordare. Să remarcăm mai întâi că mişcarea cerchistă, deși 
surprinzător de matură, aşa cum s-a manifestat îndeosebi 
în Revista Cercului Literar, a fost brutal întreruptă. Dacă a 
reușit să-şi formuleze o poetică, ea nu a apucat să articuleze 
coerent un concept al criticii literare ale cărui element 
constitutive (de fapt câteva dintre ele) fuseseră, totuşi, 
enunțate disparat. Pe de altă parte, deşi momentul originar 
al afirmării aparține unui consens, evoluţiile ulterioare ale 
principalilor critici sunt nuanfate, poate câteodată chiar 
contradictorii. Dacă, bunăoară, în 1945, când susțin cronica 
literară la Revista Cercului Literar, Yon Negoitescu şi 
Cornel Regman abia dacă se diferenţiază stilistic, în 
deceniul şapte ei sunt două „naturi” diferite, deşi nici unul 
nu trădează principiul iniţial, comun, al preeminentei 

criteriului estetic. Tot astfel, pornind din acelaşi punct 
originar, Ion Negoiţescu rămâne un lovinescian convins, 
pe linia unui „impresionist” — simbolist, pe când Ovidiu 
Cotruş este un maiorescian, obsedat de fundamentarea 
filosofică a unui discurs critic stric obiectiv sau, într-o 
perspectivă eseistică, Nicolae Balotă apelează la o 
hermeneutică „trans-estetică”, destul de ambiguă, reciclată 
la doctrina încăpătoare a „umanismului” antropologic. Cu 
toate că, aşa cum vom vedea, cerchiştii denunţă, î 
ansamblu, reducfionismul estetismului, situánd AS 
într-o amplă deschidere axiologică, ei rămân, prin ceea ce 
au ireductibil, în intervalul de apariţie a Revistei Cercului 
Literar, nişte buni estetizanti, calificativul acesta nefiind 
deloc minimalizator. Poetica baladescului, ca o reacţie anti- 
puristă şi anti- avangardistă, pusă în contextul unei teorii a 
valorilor conjugate, nu face decât să potențeze importanța 
esteticului într-o strategie subtilă a prioritátii valorilor. 
Cumva bizar este faptul că singurul doctrinar constant pare 
a fi lon Negoifescu, cel mai fervent estet, cel care, ca istoric 
literar, urmeazá viziunea modernist-occidentală a 
sincronismului lui Eugen Lovinescu. Desi intr-o camuflată 
perspectivă sociologică, a liberalismului, nimeni în critica 
literară românească nu a propus o mai corectă evaluare à 
literaturii autohtone, pe acest palier al unei ontologii a 
valorilor estetice. Nicolae Balotă, în schimb, riscă, 
paradoxal, să devină „dogmatic” dintr-o prea largă 
deschidere axiologică, transcenderea esteticului putând 
sfârşi într-un eticism de natură religioasă. Interesant e că 
ofensiva sa teoretică din deceniul şapte a anexat cu 
superficialitate graţioasă şi ideea „umanismului marxist”, 

într-un fel de polemică cvasi-conjuncturală cu Althusser, 
concomitent cu remarcabile incursiuni „amoroase” în 
universul manierist ori spiritualitatea medievală. Sigur, nu-i 
vorba neapărat despre compromisuri, decât în comparație 
un intransigența iacobină a lui Negoiţescu. La urma 
urmelor, copleşitorul Nicolae Balotă este acaparat nu atât 
de teoriile parţiale ale culturii moderne, cât de geneza şi 
apocalipsa acesteia, iar în acest ciclu cosmic al extincției 
şi resemnării, criticii literare i se atribuie o funcţie 
importantă, oricum mai spectaculoasă decât aceea pe care 
i-o prezerva raționalismul lui Cornel Regman, chiar dacă 
nu mai eficientă în planul valorizării estetice. 

Nu l-am amintit încă, în acest succint excurs, pe 
Radu Stanca, în fond personalitatea catalitică a C ercului, 
care a scris, deşi accidental, şi critică propriu-zisă. Vocaţia 
sa teoretică însă nu se circumscrie conceputului strict al 
criticii literare, fiind preponderent orientată fie spre poetică, 
fie spre filosofia stilului sau spre o fenomenologie a lecturii 
(cititului). Mai exact, el este interesat de câteva categorii 
concrete ale esteticului. În schimb, un ferment activ în 
elaborarea, dacă nu a unei metodologii ca atare, în orice 
caz a unor principii înnoitoare, este Henri Jacquier, cel care 
întreține, de fapt, relaţia fecundă cu spiritualitatea franceză 
şi care deschide analiza fenomenului literar într-o 
perspectivă lingvistică. În fond, el rămâne alături de |. 
Negoitescu şi la Cluj, incepánd din toamna anului 1945, 
unde acesta incearcá relansarea revistei sub alt titlu, ceea 
ce ar fi insemnat si aprofundarea ideologiei cerchiste, 
respectiv o mai decisá definire a ei în sensul europenizării. 
Dar, la Cercul literar profesiunile sunt riguros distribuite. 

Eruditul Henri Jacquier se reclamă de la stirpea eseisticii 
avându-l drept cap de serie pe Montaigne. Elogiul eseului 
de mai târziu al lui Nicolae Balotă își are originea în acest 
surprinzător avangardist în problemele esteticii aplicate, 
Jacquier, cel care, între altele, introduce termeni noi, unii 
cu o solidă carieră ulterioară, precum dieceza ori mai puțin 
cunoscutul stihomitic; sau care a provocat şi acel inedit 
proces al reabilitării „artelor minore", ca să nu mai vorbim 
de contribuţia sa la resuscitarea interesului pentru clasicitate 
ori pentru decorativ. Cu toate acestea, criticii „oficiali”, 
practicienii deci, sunt doar doi: I. Negoitescu si Cornel 
Regman, iar teoreticienii de mai tárziu ai conceptului de 
critică literară, Ovidiu Cotruş şi Nicolae Balotă, deşi 
amândoi aparțin modalității eseistice a discursului critic. 
Adevărul e că nici unul dintre reprezentanţii originari ai 
Cercului literar, în spaţiul criticii literare, nu trădează linia 
estetică Maiorescu — Lovinescu; o nuanfeazá, ori chiar o 
ralicalizează, în cazul lui I. Negoiţescu. O bizară confuzie 
a valorilor din deceniile cinci şi șase a făcut posibilă această 
nouă bătălie pentru apărarea esteticului. Era nevoie de 
reactivarea spiritului critic în cultura română. 


x k k 


Fenomenul originar al Cercului literar constă în 
reabilitarea spiritului critic şi aceasta, sub presiunea 
benefică a unor teorii ale valorilor, pe de o parte, iar pe de 
alta, a conștiinței unei stări de urgență provocată de căderea 
în provincialism etnic a specificului național. Se impunea, 
aşadar, apelul la:o instanță estetică, prin care literatura 

română deja se racordase la spiritul european: Eugen 
Lovinescu. În anii *40, Ardealul trăia, literar cel puţin, 
într-un mesianism ideologic, bine motiva, însă valoric 
marginal. leşirea din impas pretindea ralierea la valorile 
europene, respectiv la cele „fixe”, stabile, adică la clasicitate. 
O asemenea evadare pe care ostentativă din tradiţionalismul 
etnicizat are aparențele unui cosmopolitism pe care însă îl 
disculpă, în durata lungă a istoriei cel puţin, recursul lui 
I. Negoitescu la Şcoala Ardeleană, moment decisiv al 
începutului europenizării noastre. De altminteri, înainte de 
a' propune o „estetică”, ori o poetică, cerchiştii avansează 
câteva principii generale dar cu o aplicaţie practică imediată. 
În capitolul de faţă le menţionăm în primul rând pe cele 
care operează asupra demersului critic propriu-zis. 

Primul document, oarecum comun, cu valoare 
teoretică este Manifestul Cercului Literar, publicat în ziarul 
Viaţa, din 13 mai 1943. De fapt, el fusese elaborat de 1. 
Negoitescu, la sugestia lui Radu Stanca, şi semnat în 
această ordine de: Victor Iancu, E. Todoran, Corneliu 
Regman, Damian Silvestru (I. Negoifescu), Ovidiu Drimba, 
Ion Oană, Radu Stanca, Romeo Dăscălescu, Ștefan 
Augustin Doinaş. Avem de-a face, cum am văzut, cu o 
scrisoare deschisă adresată lui Eugen Lovinescu, 
considerat, la acea dată, autoritatea incontestabilă, 
profesională şi morală, a criticii româneşti. Mai mult decât 
un omagiu reverenţios şi conjunctural, Manifestul €, în 
esență o declaraţie, întrucâtva patetică, de asumare 
integrală a criteriului estetic, respectiv a criticii estetice, 
în evaluarea literaturii. Aceasta, în condiţiile în care 
curentul maiorescian, prin care se instaurase principiul 

disocierii valorilor, era din nou compromis. Replică deci, 
la o erezie anti-estetică, Manifestul nu propune idei inedite, 
ci, consemnând lucid o gravă stare de criză, afirmă existența 
unei soluții de continuitate: „Domnule Lovinescu, vă 
întrebaţi cu îngrijorare, în ultima Domniei Voastre operă 
T. Maiorescu şi posteritatea lui critică, dacă şi în ce conții 
va apărea a 4-a generație maioresciană, care să continue 
ceea ce a fost atât de bine susținut până azi. Acest mesagiu 
vrem Să vă arate cá.exist în tineret (fiindcă majoritatea 
dintre noi de abia acum intrăm în arena publică) un curent 
de ținută marioresciană, pentru ca Domnia voastră sunteți 
un adevărat model de generaţie” (în I. Negoitescu — Radu 
Stanca, Un roman epistolar, Editura Albatros, Bucureşti, 
1978, pag. 373). Eugen Lovinescu acceptă oferta, 
recunoscându-i pe tinerii cerchişti ca a patra generaţie 
maioresciană şi asta cu atât mai mult cu cât programul 
minimal al Manifestului nu-i decât o reiterare a celui 
lovinescian: „După Maiorescu, care a aşezat temeliile 
spiritului critic în cultura română, Domnia Voastră ați 
reuşit, pe aceleaşi temelii, să dat stilul criticei literare, 
transmițând urmaşilor pe care îi numiţi a 3-a generaţie 
maioresciană (G. Călinescu, S. Cioculescu, P. 
Constantinescu, -Perpessicius, VI. Strreinu şi T. Vianu), 
instrumentul cel mai de pret în exercitarea unei profesiuni 
critice. Opera Domniei Voastre, răspândită în atâtea volume 
ce aruncă asupra fenomenului literar românesc o luminoasă 
pânză de analiză critică (...), reprezintă în istoria literaturii 
noastre o valoare clasică. Începând cu critica lovinesciană, 
care continuă marile principii directoare ale lui Maiorescu 
de diferenţiere estetică, literatura română şi-a rotunjit 

limitele, şi-a încheiat perioada fundamentală, pe care se 
va clădi creația viitorului. În personalitatea Domniei 
Voastre s-au armonizat în chip atât de fericit artistul şi 
criticul, astfel că pornim acum de la o operă deplină, piatră 
de hotar în răscrucea drumurilor: (op. cit., pag. 371). În 
altă parte citim: „Criticul e un summum de discernământ, 
luciditate, analiză şi spirit de sinteză”, după cum, risipite 
in text, întâlnim noțiuni ca bunul gust, valoare artistică şi 
conştiinţă estetică. Sá recapitulám, aşadar, pe scurt: 
împotriva unei ofensive neo- -sămănătoriste (păşuniste), 
specifică îndeosebi Ardealului şi prin care s-ar produce o 
periculoasă confuzie „între ideea estetică, cea etică şi cea 
etnică”, cerchiştii reafirmă necesitatea imperativă a 
spiritului critic fundamentat pe disocierea valorilor, ceea 
ce presupune preeminența esteticului în judecata critică 
de valoare. Pe de altă parte, actul critic este înțeles ca o 
profesiune riguroasă şi se întemeiază pe gust, analiză, spirit 
de sinteză şi stil. Aceste câteva elemente nu definesc nici 
o doctrină originală, nici o metodologie, dar constituie 
reperele exacte ale unei orientări verticale. Nuanfarea 
precum şi unele delimitări față de aceste ebose 
programatice, în sensul avansării unor mai precise principii 
metodologice, se produc o dată cu apariţia Revistei Cercului 
Literar. Pentru început, reproducem un fragment din 
articolul inaugural, intitulat cu modestie Perspectivă: 

„Manifestul pornise dintr-o necesitate lucidă a disociaţiei. 
Nu era un refuz principial faţă de poezia patriotică, aşa 
cum n-ar fi nici azi unul faţă de literatura zisă socială. Opera 
de artă poate cuprinde si alte valori decât cea estetică. Dacă 
însă pe aceasta n-o cuprinde, ea e nulă ca operă de artă. 

Artistul mare nu confundă şi de aceea opera lui e durabilă: 
obiectivul lui e estetic, chiar dacă printr-o forță excepţională 
atrage si alte valori. Importanța disociatiei se învederează 
mai cu seamă în critică, unde lipsa discriminării valorilor 
duce la falsificarea. gustului. cititorului, la stimularea 
confuziei în mintea mulţimii de lectori, care sunt astfel 
inselasi şi lipsiţi de desfătarea estetică, spre paguba lor mai 
ales. Constiinfa față de public, aşadar, trebuie să determine 
o critică fundată pe principii solid estetice” (în Revista 
Cercului Literar, an, nr. 1, ianuarie 1945, pag. 4). Probabil 
că autorul textului e tot I. Negoitescu, judecând măcar după 
ideea unei posibile educatii estetice a cititorului prin critica 
literară, o idee schilleriană, subtilă şi rafinată, deşi în 
aparenţă prea pragmatică. Dar sporul semnificativ de 
noutate constă în acceptarea operei literare ca un univers 
axiologic complex, unde, însă, elementul polarizator, 
esențial, este valoarea estetică. O operă e cu atât mai bogată 
cu cât cuprinde mai multe valori, pe care, mai târziu, Ovidiu 
Cotruş le va numi auxiliare. Numai că, fără a le ignora pe 
acestea, criticul de talent îşi va axa judecata de valoare 
pornind de la existența obligatorie a valorii estetice. 
Asemenea aserțiuni abia dacă, pot. părea nişte solemne 
banalitáti în marile literaturi ale secolului nostru, în care 
critica literară nu a fost obligată să reia periodic „bătălia” 
esteticului. La noi însă triumful lui, după ocultări aproape 
ritmice, are o bizară aură erpocă şi aparține mai curând 
unui spirit avangardist. Concret, relativ la fenomenul literar, 
ardelenesc cel puţin, din anii *40, ofensiva esteticului de 
la Cercul Literar este receptată ca o mişcare contestatară, 
un atentat la tradiţie”. Cerchiştii sunt apostrofaţi cu teribila 

sintagmă „esteții din Ardeal”, acuzaţia cea mai gravă 
nefiind însă cea de estetism, ci de cosmopolitism, adică de 
abdicare: de la ideea naţională, patriotism etc. Dar, cu 
siguranţă, delimitarea programatică de estetism şi, într-un 
cadrul restrâns, de „purism”, nu implică decât tangential o 
confruntare ideologică. Ea e decisă, în sens larg, de 
înțelegerea operei ca un complex axiolopic, iar concret, de 
poezia baladescului, în care, cum am constatat, 
formalismului estetizant i se opune un „conţinutism 
poematic”. Un articol de directe", în această perspectivă, 
Actualitatea atitudinii estetice, este semnat de Victor lancu 
în numărul unu al Revistei Cercului Literar. Apare aici, 
explicită, disocierea dintre „omul estetic”, si „estet”, cel 
din urmă reprezentând ipostaza radicală, excesivă, deci pur 
formală a celui dintâi; un ideal depăşit în spaţiul axiologiei 
moderne. Estetismul, respectiv purismul, pe de altă parte, 
cu foarte puţin excepții nu rămân, de altminteri, decât nişte 
deziderate, căci marile opere nu se constituie pe 
exclusivismul estetic. În consecinţă, autorul remarcă: 
„Acesta însă nu implică şi răsturnarea primatului estetic! 
Căci tot axiologia modernă ne-a demonstrat că 
fundamentarea valorii estetice pe alte valori, ca de pildă 
pe valoarea morală, religioasă, socială etc., departe de a o 
anula, este adesea de natură s-o potenfeze (...) 
Complexitatea artei depăşind domeniul estetic, valoarea 
ei centrală continuă să se adreseze judecății estetice, care 
singură este în măsură s-o accepte: o operă de artă este cu 
atât mai bogată cu cât însumează mai multe valori, dar cu 
condiţia ca valoarea estetică să fie elementul polarizator. 
În procesul receptării, opera respectivă nu poate fi validată 

decât prin judecata estetică, adică prin ceea ce critica 
literară numeşte judecată de valoare”. 

Să reținem, deocamdată, chiar şi numai din aceste 
referințe, că cerchiştii încearcă să fundamenteze critica 
literară mai curând pe o teorie a valorilor decât pe o teorie 
literară. Consecutivă unei asemenea deplasări de accent 
este depăşirea psihologismului prin obiectivitate şi metodă 
fenomenologică. Ciudat însă este faptul că acest demers 
nu se pune în evidență contribuţia lui Tudor Vianu, decisivă 
în epocă, cu Estetica sa, ori mai ales cu Introducere în 
teoria valorilor şi Filosofia culturii (ultima com entată, de 
fapt, de către I.D. Sârbu în nr. 4 al revistei). Sigur că, de 
regulă, cerchiştii apelează direct la sursă, în:cazul de față 
îndeosebi la autori germani, cum ar fi bunăoară Eduard 
Spranger, a cărui tipologiaa valorilor o preia, de altminteri, 
şi Tudor Vianu, Dar, indiferent de sursă, întrebarea generică 
este; una singură: dată fiind complexitatea constitutivă a 
operei de artă, prin ce metodă poate fi cuprins obiectul 
acesteia? Ea e formulată explicit de către Eugen Todoran 
în articolul Tendinţe în evoluția literaturii, în nr. 4 al 
publicaţiei şi recunoscută ca o sincronizare cu noile tendinţe 
. din cultura europeană. Soluţia propusă, deşi sumară, 
figurează, într-o perspectivă filosofică, conceptul de critică 
literar, pe care, în deceniul şapte, l-a dezvoltat Ovidiu 
Cotriş: „„Acul husserlian, care exprimă raportul cu obiectul, 
este temeiul principiului axiologic, înțeles ca intenţie a 
actului de dorinţa de a-şi cuprinde obiectul corelat = 
valoarea, încât în faţa complexităţii elementelor. care 
intrând ina rtă converg în a da i intuiţia unei valori „tendinţele 
actuale ale spiritului european au corectat critica 

tradițională, în sensul că ea nu rămâne numai o valorificare 
a operei de artă, ci o valorificare strict estetică. Răspunzând 
rostului metafizic al omului, dorinţei: lui de a cuprinde 
existența, axiologia nu face decât să deosebească fețele 
obiectului absolut în vederea cuprinderii lui de actele 
conştiinţei (...) Actuld dorinței estetice este deci acela care 
găseşte în frumosul însuşi valoarea, o dorință netulburată 
de nici o intenţie decât aceea de a cuprinde valoarea pentru 
ea însăşi, încât metoda cuprinderii frumosului, care este 
obiectul în sine al artei, va trebuie să plece de la ceea ce 
oferă intuiţia unei valori înaintea oricărui punct de vedere, 
de la punctul de vedere al valorii estetice însăşi. Axiologică 
prin obiect, critica ar devenit astfel fenomenologică prin 
metodă. Ar fi o critică după care nu există decât două feluri 
de opere literare: realizate şi nerealizate din punct de vedere 
estetic” (art. cit., pag. 21). 

“În aparenţă, Eugen Todoran optează pentru 
exclusivitatea esteticului, dar, în realitate, el se referă numai 
la obiectul judecății de valoare, care este frumosul. Actul 
critic constă, esenţial, în „cuprinderea” intuitivă a acestei 
valori pusă In paranteze, izolată, adică, de ,intenfia" 
reflexivă a autorului, precum şi de „trăirea” (erlebnis) 
psihologizantă a receptorului. De fapt, autorul pledează 
substanțial pentru ceea ce Lucian Blaga numeşte „critica 
imanentă (cf. Trilogia valorilor, Editura Minerva, 
Bucureşti, 1987). Aceasta se găseşte în opoziţie cu critica 
„dogmatică” fundamentată, în principiu, pe o autoritate 
exterioară, pe un punct de vedere aprioric. 

Cum anticipam însă critici de la Cercul Literar nu 
aprofundează teoretic o metodologie anume în deceniul 

cinci. Ei sunt nişte practicieni consacraţi operelor concrete, 
critica părând să însemne pentru ei, dacă nu exclusiv, în 
orice caz cu prioritate, cronica literară. E adevărat că nu 
fac, expres, disocieri şi ierarhizări între critica, teoria 
literară şi istoria literară, deşi o asemenea problematică 
era oarecum la modă, atât în literatura europeană, cât Şi în 
ce americană (vezi René Welleck, Conceptele criticii, 
Editura Univers, Bucureşti, -1970). Dar, oricum, 
privilegierea cronicii literare la un moment dat nu 
presupune nici invalidarea altor „specii” ale critici şi, cu 
atât mai mult, nici refuzul teoretic'ori al perspectivei 
istorice. Altceva precumpăneşte aici: dincolo de o anumită 
orientare metodologică, putem constata în cadrul Cercului 
o mai puțin obişnuită fervoare a spiritului critic, întreținută 
de conştiinţa autonomiei criticii însăşi. Critica există ca o 
modalitate independentă a spiritualității, ea un act de 
recunoaștere şi selectare a valorilor estetică. În spaţiul 
literar autohton, spune I. Negoiţescu, ea reprezintă nu doar 
o permanenţă, ci chiar forța coagulant-ordonatoare; nu 
anexa, ci preeminenfa vieții literare: „Dacă e vorba să 
descifrăm un specific literar românesc pe verticala spiritului 
şi nu pe înșelătoare statistici întru pitoresc, vom consta 
permanenfa copleșitoare a criticii. Secolul al XIX-lea, 
dominat de personalitatea sever ordonatoare a lui Titu 
Maiorescu si de Gherea, apoi disputa dintre Lovinescu Şi 
Ibrăileanu ca să simplific perspectiva, nu s-au mărginit a 
fi doar competiţii de idei, ci au acţionat puternic în chiar 
practica literară. Fără a se împărți în tabere rigide, scriitorii 
au crezut în criticii lor, cultivându-i şi respectándu-i, fireşte, 
în limitele vieţii şi ale capriciilor temperamentale, dar, 

oricum, ținând seama de preeminența spiritului critic în 
lumea literară” (Probleme ale criticii actuale, în 
„Engrame”, Editura Albastros, București, 1975, pag. 230). 
Evident, nu se pune problema unei ierarhizări valorice între 
critica şi creația propriu-zisă. Este vorba aici de a-i conferi 
criticii demnitatea şi autoritatea constitutive exigenfei 
funcţiilor sale, dintre care probabil cea mai importantă 
rămâne relaţia cu scriitorul şi cu cititorul. Centrul vital al 
actului critic devine, astfel, pentru cerchisti, unul de natură 
morală, calitatea lui supremă fiind onestitatea. Această 
aparentă simplificare nu înseamnă deloc ocultarea 
profesionalismului. Onestitatea trebuie înțeleasă ca o 
premisă absolut necesară pentru asigurarea distanţei, a 
„neutralității” actului. Ea are aproape puterea unei obsesii 
la criticii Cercului, dacă nu chiar investitura unui concept 
cu ascendență în conceptul maiorescian de adevăr. Această 
exigent, cu orice risc, a moralității actului critic le aparține 
prin excelență celor doi redutabili cronicari literari ai 
grupării: I. Negoifescu si Cornel Regman. 

Este intrucátva surprinzátor cá pasiunea lui I. 
Negoitescu pentru filosofie, in genere pentru universul 
ideilor abstracte, nu a cristalizat decát cu totul accidental 
şi aproape nesemnificativ în construcţii teoretice. În 
corespondenţa cu Radu Stanca, el aminteşte despre o 
„teorie a poeziei”, la care lucra prin anii *45-'46, dar care 
s-a pierdut dacá intr-adevár a existat. Abia tárziu, cum am 
văzut mai sus, îşi dezvăluie public o concepţie sumară 
despre critica literară, aceeaşi, cu siguranţă, în datele 
fundamentale, şi în perioada Revistei Cercului literar. 
Simptomatic rămâne faptul că în timp ce îşi elabora /storia 

literaturii române, Negoitescu simte nevoia să facă elogiul 
foiletonului critic (cronica şi recenzia), definit drept 
expresia cea mai vie, imediată, „a modalităţii critice în 
general şi sarea însăşi a fenomenului literar la un moment 
dat". El nu e o simplă relatare, „ci presupune din capul 
locului un accent axiologic”, după cum, pe de altă parte, 
îşi apropriază obligatoriu mijloacele analizei şi ale sintezei. 
Între foiletonul critic şi critica de analiză diferențele nu 
sunt de grad, ci oarecum de gen: „Foiletonul critic şi critica 
de analiză au fiecare avantajul său şi presupun fiecare.o 
vocaţie specială. În vedere ce critica de analiză profită de 
împrejurarea că se dedică operelor consacrate, în general 
trecute prin sita criticii foiletonistice, aceasta din urmă 
presupune un gust viu şi rapid, o inteligență disociativă 
acționând ca un declic, spre a se adapta dintr-o dată noului. 
lată de ce critica analitică pretinde o trăire în amplitudine 
spre a-şi realiza sondajele revelatoare, pe când. cea 
foiletonistică e legată ombilical de probitatea celui care o 
profesează. Constiinfa critică (in sens moral) se repartizează 
egal pe toată suprafaţa genului; în critica foiletonistică ea 
trebuie să funcționeze de la sine, spontan, fără a mai da 
timp de gândire celui ce o practică” (art. cit., pag. 233). 
Foiletonistul, recte cronicarul literar, acționând în 
perspectivă axiologică, operează întotdeauna selectiv şi pe 
două nivele: după criterii valorice şi după criteriile 
subiective ale sensibilităţii sale, sensibilitatea înţeleasă însă 
extensiv, în sensul că o arie de cuprindere mai mare a ei 
sporeşte valoarea actului critic. Deşi asemenea disocieri 
teoretice nu au nimic „fascinant”, ele alcătuiesc, totuşi, o 
pedagogie superioară, :esenţiazată, care îl situează pe I. 

Negoiţescu într-o descendență maiorescian-lovinesciană. 
Avem de-a face , aşadar, cu un pragmatism lucid, dar şi 
derutant la un critic al cărui discurs se caracterizează 
prioritar prin rafinat-senzuale voluptăți stilistice. Vocatia 
sa structural-lirică nu se consumă însă la modul 
impresionist. Forţa sa neobişnuită constă în intuirea si 
corporalizarea „concretului estetic”, operaţie de reducție 
fenomenologică si nicidecum poetizare a impresiei. Aici 
se află linia de demarcaţie, extrem de fină, între critica sa 
şi călinescianism ori lovinescianism. El nu e adeptul unei 
critici creatoare, ci al unei axiologice, în care esteticul este 
o valoare de relație. Mutatia o sesizează el însuşi: „În critica 
mai veche, virtuozitatea supremă constă în stilul în 
formulările ei sugestice şi revelatoare. În critica nouă, 
virtuozitatea ține de fineţea disociaţiilor estetice în structura 
operei, structură complicată şi misterioasă, care conjugă 
esteticul cu o serie întreagă de alte valori, de alte date 
material-spirituale" (art. cit., pag. 232). Interesul criticului 
pentru mutaţiile din spațiul metodologiei e dublat de 
adaptare, de asumare, mai exact, a fenomenului literar în 
mişcare. Actul critic se exercită, astfel, în două sensuri: pe 
de o parte, prin descoperirea unor valori noi, iar pe de alta, 
prin identificarea, în operele vechi, a unor sensuri rezonante 
în sensibilitatea contemporană. Cu toate că, în fund, I. 
Negoitescu nu a aderat la nici una din formulele noii critici, 
în sensul imitării lor, el se dovedeşte extrem de sensibil la 
spiritul novator al acestora, căci, la urma urmelor, multe 
pornesc de la acceptarea complexităţii axiologice a operei 
literare. Cum însă într-un alt capitol urmează să-i 
consacrăm criticului un portret integral, deocamdată nu 

mai insistám. Cert este că, încă de la început, el reprezintă 
conștiința critică vie, activă, a Cercului literar şi prima 
sinteză de anvergură a celor două modalităţi critice de prim- 
plan dintre războaie: lovinescianismul şi călinescianismul. 


kk k 


Ideile estetice şi de teorie literară ale cerchiştilor sunt, 
fără îndoială, mai cuprinzătoare şi mai fecunde decât cele 
propriu-zis critice. Prudent şi sumar conceptualizată, 
reflectia asupra actului critic se reduce, îndeosebi la 
profesioniștii lui, la o concentrată şi eficientă pragmatică: 
Critica nu se teoretizează, ci se scrie, par a sugera cronicarii 
Revistei Cercului Literar, Y. Neoigtescu şi Cornel Regman. 
Ideile teoretice, metodologia, neincorcporate firesc: în 
discursul critic ca-atare, devin fastidioase. Criticul nu e 
atât ideologic, cât pedagog, în sensul genuin al cuvântului. 
Această orientare, în forma ei aproape radicalizată, îi este 
caracteristică mai ales lui Cornel Regman.. El este un 
rationalist din speța imediată a lui Pompiliu 
Constantinescu, dar, în plus, pitoresc-umoral uneori, 
polemic şi moralist. El se află, totuşi, într-o situaţie 
paradoxală: ceea ce îi aduce faima in deceniul.şapte, acea 
spirituală şi. feroce „cronică a cronicii literare”, îi 
obnubilează, în bună parte, fondul real: un amestec omogen 
$i expresiv dintre. gustul educat, cultură, spirit moral şi 
talent literar, calităţi pe care el însuși le consideră 
indispensabile criticului veritabil (vezi vol. Colocvial, 
Editura Eminescu, Bucureşti, 1976, pp.238-239). Deşi 
considerat un fel de copil teribil în cadrul grupării, se afirmă 

în anii *45 ca un critic deplin. Cronicile şi articolele din 
publicaţia sibiană contrariază, prin profunzimea intuiției 
şi rafinamentul expresiei, în comparaţie cu articolele uşor 
posace din primul său volum de după al doilea război, 
Confluențe literare. Există aici un Regman destul de 
concesiv, ezitant, cu abdicări de la principiul priorități 
criteriului estetic în judecata de valoare. Ulterior se 
redresează, regásindu-si, însă mai mult intransigenţa, decât 
ingenuitatea iniţială. Redutabil foiletonist (cronicar literar), 
el este şi un teoretician al speciei, în limitele aceleiaşi 
pragmatici pe care am întâlnit-o la I. Negoitescu, dar cu o 
agresivitate abia voalată împotriva „noii critici", respectiv 
împotriva derapării actului critic spre „infidelitate”, 
,creatie", filosofare” etc. Un conservator, de fapt, în 
contextul anilor *70, Regman reactualizează, cu o 
pedanterie uşor táfnoasá, intelectualismul estetic din 
perioada interbelică. Scurta rătăcire in proletcultism îi incită 
excesiv simţul critic exersat îndeosebi asupra moravurilor 
din critica foiletonistică, unele nu diferite de cele ale anilor 
‘40, denuntate atunci de Radu Stanca în Revista Cercului 
Literar. | | 

| Este vorba despre respingerea acelei critici care cade 
în publicitatea-de tip comercial, care selectează cărţile de 
comentat după interese partizane, confecționează talente, 
cultivă apologetismul ori defáimarea in funcție de anumite 
conjuncturi. Pentru Cornel Regman, responsabilitatea, 
francheţea şi fermitatea în formularea judecății estetice de 
valoare reprezintă nu doar nişte calităţi primordial necesare 
ale cronicarului literar, ci substanţa însăşi a foiletonului 
critic. În absenţa lor, criticul, oricât de cult şi cu un gust 

fin, poate trişa. În această ordine, criticii Cercului sunt 
persoane de onoare. Dincolo de doctrine, ei impun un spirit 
de nobleţe, un cod aristocratic al manierelor critice. - 
Aproape nimic nu scandalizează în judecátile lor şi nici in 
polemicile pe care le-au purtat. Ironicul Regman, cu toate 
ferocităţile lui, este în fond extrem de civilizat, Este vorba, 
de fapt, despre un exemplar simţ moral pe care tinerii critici 
de la Cercul Literar şi l-au adjudecat ca pe o a doua natură. 
Ulterior, nici o adversitate nu a reuşit să-l altereze în esența. 
lui. 


x o 


Ín anii 1967-1968, se declanşează în critica 
românească o polemică destul de pătimaşă, dar şi 
principială, între „călinescieni” şi ,,necálinescieni", cei din 
urmă fiind reprezentaţi aproape în exclusivitate de către 
cerchişti. Redutabili sunt Nicolae Balotă, Ovidiu Cotruş 
şi, parţial, Cornel Regman. | 

Nu ne interesează aici polemica propriu-zisă, ci 
semnificaţia acestei reacții anti-călinesciene, care constă 
nu în dezavuarea crticului G. Călinescu, ci în refuzul 
sacralizării unei formule esenţial „impresionaiste” şi 
psihologizante, care nu s-a putut fundamenta ca o metodă. 
Călinescu rămâne unic şi imposibil de imitat. El nu a creat, 
adică, o şcoală, ci un stil a cărui continuare se consumă 
doar la nivelul pastişei. De remarcat însă că desprinderea 
cerchiştilor de marele critic se produce chiar de la începutul 
carierei lor, schisma din deceniul şapte constituindu-se, 
de fapt, ca un al doilea manifest", de data: aceasta cu 

afirmarea fermă a unei critici complete, dar şi a continuității 
direcției maioresciene. Singurul călinescian autentic, 
substanţial, până la un punct numai, este I. Negoiţescu, 
format însă în cultul auster pentru Eugen Lovinescu, Cel: 
care, deşi târziu, formulează cu pregnanţă orientarea 
teoretică a criticii de la Cercul literar este Ovidiu Cotruş, 
deşi, în aceeaşi perioadă (deceniul şapte) o succintă teorie 
a criticii, o schiță hermeneutică, scrie şi Nicolae Balotă 
sub titlul Pentru o direcția nouă în critica literară (în vol. 
Euphorion, E.P.L., Bucureşti, 1969), sau mai tânărul Radu 
Enescu (Critică şi valoare, Editura Dacia, Cluj, 1973). 

Ovidiu Cotruş se afirmă, deci, abia în deceniul şapte, dar 
se integrează perfect spiritului cerchist originar. Structural, 
el este un rationalist în descendență maioresciană, 

intransigent susținător al autonomiei criticii, al obiectivităţii 

actului critic şi al judecății estetice de valoare. În 1966, 

publică în revista Familia o serie de cinci articole, editate 
de Stefan Aug. Doinaș sub titlul Obiectul estetic şi critica 
literară, în volumul postum Meditaţii critice (Editura 
Minerva, Bucureşti, 1983). La noi, nimic nu se scrisese, la 
acea dată, mai sistematic, mai profund şi mai adecvat despre 
conceptul de critică literară. În excelentul studiu 
introductiv, Doinas precizează: „Aparent îngrădită, critica 
literară este de fapt investită cu o nouă demnitate, de tip 
filosofico-estetic; aparent simplificat, demersul ei este de 
fapt esentializat şi supus unei rigori sporite, deoarece i se 
prescrie o metodă; aparent purgată de imixtiuni exterioare, 
redusă la un proces aproape de laborator, acțiunea ei este 
de fapt desfăşurată dialectic: concentrată o clipă asupra 
sâmburelui axiologic estetic, ea este, apoi lăsată să apeleze 

la toate disciplinele care o pot ajuta în operaţia de elucidare 
hermeneutică” (op. cit., pag. XI). Să urmărim succint 
traseele constituirii conceptului de critică literară, a unei 
„ metode şi a funcţiilor criticii, cu menţiunea că ele se 
intersectează mereu în demonstrația lui Cotrus. 

Într-o primă acceptiune, critica este o modalitate 
specializată de lectură, după cum criticul literar este un 
cititor avertizat. Dar, problema de fond rămâne aceea a 
determinării momentului „de producere a saltului calitativ 
care transformă pe criticul avertizat într-o conştiinţă 
critică”, respectiv a momentului „în care conştiinţa sa ia o 
atitudine critică față de opera de artă” (op. cit., pp. 4-5). 
Ca sánu intrám in toate detaliile argumentatiei lui Cotrus, 
vom spune, pe scurt, că, în concepția sa, conştiinţa critică 
se produce prin saltul de la „conştiinţa trăită” (pur 
subiectivă), la „conştiinţa reflectată” (obiectivă), este.o 
trecere de la „momentul concentrării interne” la orientarea 
atenţiei critice înspre obiectul estetic însuşi. Aflăm aici, 
într-un plan istorico-metodologic, linia de demarcaţie 
dintre critica psihologică şi cea fenomenologic-axiologică. 
Prima evaluează opera literară ca „document existenţial”, 
când obiectul celei de a doua îl reprezintă opera însăşi. 
„Realizarea atitudinii contemplative presupune însă 
capacitatea de transcendere, în momentul receptării operei 
de artă, a determinărilor limitative ale conştiinţei noastre 
subiective. Punerea în paranteză a fluxului trăitului, a: 
conditionárilor de tot felul ale fiinţei noastre psihice, 
recomandată de fenomenologie, este indispensabilă unei 
perfecte adecvări (supuneri) a minţii. noastre la natura 
obiectului estetic” (op. cit., pag. 9). Existá, deci, un moment 

genuin, primordial, însă provizoriu, al actului critic, în care 
opera literară trebuie izolată „atât de antecedentele cât Şi 
de consecințele ei”, pentru a fi surprinsă în unicitatea ei 
ireductibilă. Autonomia operei nu înseamnă însă refuzul 
integrării obiectului estetic în istorie, al conditionárii lui 
de multitudinea altor factori., 

Constiinfa critică, astfel circumscrisă, isi exercită 
vocaţia specifică (orientarea axiologică) prin „actul 
valorificării”, care constă tocmai în transpunerea emol[iei 
estetice din planul „conştiinţei trăite” în cel al „conştiinţei 
reflectate”. Izolarea fenomenologică a obiectului estetic 
fiind pur metodologică nu e suficientă însă actului critic 
complet, având în vedere complexitatea axiologică a operei 
literare. Pătrunsă in esentialitatea sa prin judecata estetică 
de valoare, opera nu îşi epuizează toate funcţiile sale, 
întregul său univers axiologic. Judecata de valoare vizează 
esteticul, dar ea trebuie completată cu judecăţile de 
existenţă care se referă la valorile auxiliare, de conținut 
(morale, religioase, politice, psihologice etc.). În actul 
valorizării, esteticul are prioritate, dar ele este o valoare 
relationalá, lipsit de o „existență substanţială”, de 
autonomie aşadar. El polarizează valorile auxiliare 
introduse în structura operei de către conţinut şi formă, 
care, astfel, dobândesc o semnificaţie artistică. În 
consecinţă, „valoarea artistică a unei opere de artă are o 
sferă mult mai largă decât valoarea ei estetică”. Această 
aserțiune constituie unul dintre fundamentele artei poetice 
a Cercului Literar şi principalul argument în configurarea 
unei teorii a capodoperei. (Subiectul aparţine însă unui alt 
capitol al lucrării, cel despre ideile estetice ale cerchistilor). 

De reținut aici este faptul că un critic îşi dovedeşte cu atât 
mai mult competența şi valoarea cu cât reuşeşte să cuprindă 
în extensiune valorile încorporate într-un univers artistic 
şi, mai ales, cu câte mai capabil de „emoţii impersonale”, 
de a situa emoția estetică în specificul ei: „să deschidă 
conştiinţa înspre o lumea a valorilor, străine de interesele 
noastre practice mediate" (op. cit. pag. 15). Criticul cu 
ge reale ştie privi opera şi din absolut, în unicitatea 
i, şi „din vecinătatea ei imediată”, aceea a valorilor 
ineton ori auxiliare: „Lipsit de această dublă 
perspectivă el substituie inevitabil funcţiile operei de artă, 
esenței ei, și sporeşte, cu luminile minţii lui , gradul de 
confuzie si neintelegere a fenomenului Gate" (op: cit., 
pag. 16). | 
Mai sunt necesare câteva nuanțări: unicitatea operei 
literare, pe de o parte, şi polivalenţa ei axiologică, pe de 
alta, pun problema atât a „fidelităţii” actului critic, cát si a 
posibilității unei multiplicitáti a punctelor de vedere critice 
asupra operei literare. De fapt, ajungem pe o asemenea 
filieră la dilema impresionism/obiectivitate, critică 
creatoare/criticá ştiințitică. Ovidiu Cotrus respinge orice 
echivoc: acceptarea operei în sine, ca „ficțiune 
semnificativă”, îl obligă pe criticul literar la o adecvare la 
obiect. El descoperă structurile artistice ale acestui univers 
fictiv şi nu le „acoperă” creator în sensul preconizat de 
Roland Barthes. Critica nu poate fi, aşadar, decât fidelă şi 
obiectivă. Se înțelege, apoi, cá reductía fenomenologică nu 
exclude un anume subiectivism care ține, initial, de reacția 
de gust și, în urmă, de însăși judecata de valoare, însă asta 
nu înseamnă deraparea spre impresionism, căci judecata 

se bazează obligatoriu pe nişte criterii generale. În același 
timp, critica nu este nici știință propriu-zisă, „adevărul” 
cercetării sale neputând fi verificat practic. Critica poate fi 
- definită mai curând ca un mod de cunoaştere, in care, spre 
deosebire de creaţia artistică, definitorie este atitudinea 
critică şi nu expresia. Actul critic, respectiv sporul lui de 
inventivitate, noutatea nu constau în crearea unor puncte 
de vedere noi, căci „funcţia criticii literare este de a 
descoperi noi modalități de adecvare a inteligenţei critice 
la natura obiectului estetic. Inventándu-si din neant propriul 
ei obiect, critica literară se transformă într-o aventură 
individuală, lipsită de orice valoare gnoseologică” (op. cit., 
pag. 22); sau: „Criticul care nu năzuieşte să fie impersonal 
şi obiectiv, care nu crede în realitatea operei de artă şi 
nu-şi supune cu sfială mintea logicii ei interioare, poate 
fi el însuşi artist, creator de rangul al doilea în marginea 
operei altuia, dar critica sa nu va avea o adevărată valoare 
de cunoaştere (op. cit., pag. 26). Temperamentul artistic 
nu-i exclus din actul critic, numai că adevărata critică 
este fundamentată teoretic, se întemeiază pe principii 
riguroase. Lucru cert: modestia pe care Cotruș o pretinde 
criticii (criticului) nu-i decât o aparenţă. În realitate, el 
investeşte actul critic cu demnitatea unui demers intelectual 
complex, care reprezintă un capitol organic al filosofiei 
culturii. 

Nicolae Balotă nu figurează printre semnatarii 
Manifestului, iar în revista cerchistă publică o singură dată 
la rubrica Cronica ideilor. El este, totuşi, un membru al 
grupării, eseistul redutabil de o prolificitate impresionantă, 
specializat îndeosebi în literatura secolului XX, dar având 

cunoştinţe întinse în întreaga literatură universală. Poate 
singurul cu vocaţie religioasă dintre membrii Cercului, el 
nu este propriu-zis un critic, ci un „interpret? de texte, un 
hermeneut, în sensul oarecum tradiţional al termenului. 
La drept vorbind însă ideile lui, adeseori divergente, se 
nutresc din surse multiple, de la teologia medievală, 
renaștere şi romantism, până la noua critică, fără a reuşi să 
se articuleze într-un sistem coerent, desi. o tendință 
constantă ar putea fi sesizată într-o încercare de împăcare 
a contrariilor, pe fondul promovării. unei concepții 
organiciste si mitice asupra creației. Faţă de rigoarea clasică 
a lui Ovidiu Cotruş ori de expansivitatea intuitivă a lui 1. 
Negoitescu, Nicolae Balotă manifestă o fervoare exhibantă. 
a conceptelor, într-un discurs pulsatil, intesat de referinţe 
livreşti, substanţial, dar nu strălucitor în maniera 
călinesciană. Dezinhibat intelectual, lipsit de complexul 
provincionalismului,.ca un autentic cerchist, el propune, 
cu sentimentul urgenţei, în deceniul şase, „o nouă direcţie 
în critica literară”. Sub acest titlu maiorescian, articolul 
publicat în revista Familia (nr. 1, 1967) deschide, în fond, 
polemica dintre „călinescieni” şi „anticălinescieni”, 
polemică epuizată rapid şi fără consecinţă de profunzime: 
în critica românească. Autorul îşi aprofundează poziţia 
teoretică într-un studiu compact Pentru o direcţie nouă în 
critica literară inclus în, pe atunci copleşitorul volum 
Euphorion (E.P.L., Bucureşti, 1969)., | 
Delimitarea de Călinescu înseamnă delimitarea de 
o critică „impresionistă”, lipsită de nişte „temelii filosofice 
estetice”. Călinescu nu ar avea, aşadar, o estetică proprie, 
concepția sa s-ar baza pe o estetică depăşită, în descendența 

lui Croce, carea sfârșit tocmai în criza esteticului, respectiv 
în estetism. -Soluția e de acum cunoscută: integrarea 
esteticului într-un sistem axiologic maia amplu; în speţă, 
depăşirea lui prin antropologie. I. Negoifescu a numit 
„trans-estetică” acest tip de critică, precizându-i astfel 
esența: „.... eseistica lui Nicolae Balotă e atât de puternic: 
marcată şi axată antropologic, încât critica sa nu se opreşte 
niciodată asupra formelor, structurilor artistice ca atare, ci 
se resoarbe permanent în problematica umană pe care 
operele literare o relevă şi care le justifică” (în vol. 
Engrame, Bucureşti, Editura Albatros, 1975, pag. 163). 
Al doilea handicap al criticii cálinesciene ar consta în, 
refuzul, conştient ori nu, de a D normativă, adică in absenţa 
unor criterii ferme „pentru a constitui indreptarul poetic al 
unei epoci”. Criticul, spune Nicolae Balotă, trebuie să fie 
şi un mentor literar, „promovând şi îndreptând talente”; el 
nu doar: interpretează, ci îndrumă şi îndreaptă gustul, 
fixează norme .noi de valorizare, principii directoare etc. 
Încercarea de reabilitare a criticii normative și/sau a celei 
fermentative” nu e doar o adeziune la tradiţia maioresciană 
—lovinesciană, ci şi afirmarea orgolioasă a însuşi spiritului: 
critic al grupării cerchiste. lată, în acest sens, fraza 
emblematică: „O conştiinţă critică autentică este normativă 
prin faptul însuşi că e orientată axiologic" (op. cit., pag. 
266). Normativul nu presupune aici reguli pre-determinate. 
El are o'actiune fermentativă. Critica normativă animă şi 
numeşte „ceea ce nu are încă nume", fiind pe scurt 
„conştiinţa unei literaturi care devine” (op. cit., pag. 262). 
În ideologia literară a momentului istoric, ideile puse în 
circulaţie de către Nicolae. Balotă au fost într-adevăr 


fermentative. Atâta doar cá ele nu resuscitau, nici pe 
departe, doctrina grupării. De altfel se pare că excelentul 
eseist nici nu s-a integrat în intimitatea originară a 
cerchiştilor. Atașamentul sáu definitiv e ulterior şi are 
întrucâtva semnificația unei complicitáti (pozitive) cu o 
mișcare literară devenită indezirabilă în comunism. Balotă 
este mult prea aproape de Blaga, bunăoară, pentru a fi un 
cerchist ortodox. Pe de altă parte, toleranța atitudinii critice 
La îndepărtat de la început de inflexibilitatea riguros 
estetică a lui I. Negoifescu. S-ar putea spune că, mai degrabă 
decât un cerchist „obedient”, Nicolae Balotă este unul | 
dintre cei mai subtili hermeneuti ai doctrinei Cercului 
Lilerar. Ceea ce nu e cazul cu Eugen Todoran, semnatar al 
Manifestului, prezent număr de număr în Revista Cercului 
Literar şi, totuşi, marginal; o autoritate solitară în 
eminescologie, a cărei lipsă de idei a fost suplinită, în cele 
din urmă, de un destin social norocos. În orice caz, desi 
ne-am referit cu precădere la un interval stric (anii 40-50), 
trebuie spus cá Nicolae Balotá produce, comparativ cu 
ceilalți cerchişti, o operă cu adevărat impresionantă cel 
putin cantitativ. Aproape nimic nu-i scapá din marile teme 
şi cărți ale literaturii universale; pare să fi citit totul şi scrie 
cu dezinvoltură despre orice. Probabil că eseurile şi studiile 
sale nu strălucesc prin subtilitatea interpretărilor, dar, cu 
siguranţă, ele reprezintă un capitol de pedagogie majoră 
şi, în fond, singulară prin amploare, în cultura românească. 
El rămâne învățătorul absolut, cel care a reuşit performanța 
de a face fertilă redundanta discursului şi de a conferi. 
„compilaţiei” un sens creator. . 

Teatrul, ca fenomen complex de creaţie, constituie 
unul dintre elementele originare ale doctrinei Cercului 
Literar. Cel puţin în concepția lui Radu Stanca şi a lui I. 
Negoitescu, prin el se putea actualiza, plenar și semnificativ, 
proiectul euphorismului, tocmai pentru că, fiind o „artă 
totală”, face posibilă prezenţa simultană a mai multor valori, 
în primul rând a celor estetice şi morale. El reprezintă 
modalitatea cea mai adecvată de manifestare a tragicului, 
adică a categoriei estetic-existențiale prin care creația unui 
popor devine într-adevăr majoră. Teatrul are, apoi, anvergura 
unei „instituții artistic-sociale”; este un „loc” privilegiat in 
care arta îşi satisface, cu eficienţă, vocația pedagogică, 
„educativ-moralizatoare” şi asta îndeosebi prin „opera” 
actorului care „influenţează direct asupra vieții”, depășind 
„planul strict estetic”. Am putea spune că, în bună măsură, 
actorii creează viața emotivă a unei societăți sau chiar a unei 
epoci (...) Actorii nu imită sentimentele oamenilor; oamenii 
imită felul in care actorii le simt sentimentele lor” (Radu 
Stanca, Interiorizare şi exteriorizare în arta actorului, în 
„Acvariu”, pag. 193). Un asemenea limbaj pare astăzi 
complet desemantizat şi compromis, însă în ideologia 
cerchistilor el se pliază perfect pe acel ideal schillerian, atât 
de frecvent invocat, conform căruia funcția esteticului este 
una esențial educativă; mai mult, esteticul ar putea fi un 

„model social”. „Frumosul este, după Schiller, regula şi 
instrumentul totodată pentru construirea omului armonios, 
deplin liber, atât de arbitrarul spontaneitátii, cát si de 
constrángerea exterioară. Este limpede că o astfel de definire 
a frumosului şi a jocului reuşeşte, fără a abandona «specificul» 
sau «autonomia», să adauge o întreagă dimensiune etico- 
pedagogică a esteticului. În fond, este vorba, fără ca ea să fie 
proclamată ca atare, de o viziune socială a;artei. Arta nu mai 
ste pur $i simplu un model al lumii, ea-acționează ca model 
al lumii” (Virgil Nemoianu, op. cit., pag. 140). 

Corectă în principiu, constatarea lui. Nemoianu le 
refuză cerchiştilor faptul de a-și fi asumat conştient modelul 
schillerian. Dimpotrivă, „idealismul.utopic” al Sturm und 
Drang-ului şi al. esteticii lui Schiller rămâne „obsesia 
revelatoare” a lui I. Negoifescu şi Radu Stanca; evidentă 
în elogiul funcției modelatoare a teatrului. Vom vedea, de 
altfel, că ideea tragicului şi, mai ales, a pateticului 
(patosului) îşi are sursele, în viziunea lui Radu Stanca, în 
Schiller; dar, e adevărat, ajustată pe fundalul teoriei. 
valorilor din secolul XX. Nu atât influenţa, mai mult sau 
mai puţin expresă, a lui Schiller ori Geothe, este importantă, 
cât ambiția integrării fenomenului teatral românesc, în 
tradiția europeană. În acest sens, „poezia dramatică” (genul 
literar) şi spectacolul teatral („specie” estetică autonomă) 
ar oferi cele mai mari şanse pentru. viitorul unei culturi/ 
literaturi naţionale majore, precum şi pentru suplinirea unor 
goluri ale acesteia, al clasicismului de pildă. (I. Negoiţescu, 
e convins că tragediile lui Radu Stanca vin să compenseze 
un deficit al spiritualității româneşti, respectiv, absenţa unui 
clasicism). 

Am amintit deja că în mediul universitar sibian, 
înaintea constituirii Cercului Literar, funcționa, 
concomitent cu alte „cercuri”, şi unul teatral („Gruparea 
teatrală”, condusă de Victor Papilian), unde activau, ca 
actori, câţiva tineri cerchişti, între care sobrul academician 
de mai târziu Ștefan Aug. Doinaş, student la medicină 
atunci. Ştim însă acum, din surse sigur („Jurnalul” lui I. 
Negoifescu ori „memoriile” lui Horia Stanca) faptul cà 
vocaţia teatrală apare, şi nu oricum, ci sub forma unor 
remarcabile intuifii critice, a unei revolte (în intimitatea 
familială, desigur) față de decăderea spectacolului scenic 
în melodramatic ori divertisment. Spiritul critic evoluează 
rapid, saturat de lecturi bine orientate, si se va exprima nu 
doar în cronici de specialitate, ci şi într-o creaţie dramatică 
originală şi într-o poetică teatrală. Aici ne referim la 
aceasta din urmă. Comparativ cu poetica baladei, compactă, 
ea se articulează în timp, pe măsură ce autorul ei, Radu 
Stanca, se consacră tot mai decis teatrului, ca poet dramatic, 
regizor, actor si teoretician. Schema ei originară este însă 
configurată în momentul auroral al Cercului şi apare în 
primul număr al revistei, sub titlul Despre teatrul literar, 
fiind, totuşi, anticipată, prin unele elemente, cu doi ani 
înainte, în eseul Problema cititului. Ca în toate iniţiativele 
sale inovator-teoretice, Radu Stanca surprinde prin refuzul 
oricărui complex provincial. El se implică direct, din 
perspectivă europeană, într-o problemă controversată a 
teatrului contemporan: „Este vorba despre acea pretinsă 
distincțiune care ar exista între aşa-zisa poezie dramatică, 
pe de o parte, şi piesa de teatrul, pe de alta incompatibilitatea 
lor reciprocă, agresivitatea uneia față de cealaltă. Așadar, 

pentru adepții acestei teze, ar exista două feluri de texte 
dramatice, unul frumos şi celălalt, ca să utilizăm o 
formulare kantiană, agreabil (Radu Stanca, Despre teatrul 
literar, ifi „Acvariu”, pag. 157)..,,Spinoasa problemă”, 
precizează autorul, s-a pus radical dar gi oferind o soluţie 
de poetică fecundă, o dată cu. miraculoasa întâlnire/ 
colaborare Giraudoux-Jouvet, dintre sclipitorul dramaturg 
şi subtilul regizor. Înţelegem numaidecát că Radu Stanca 
vizează, subtextual, existența unei crize a teatrului, 
românesc îndeobşte, din anii ‘40, care provine din sfidarea 
ori necunoasterea principiilor elementare ale poeticii 
teatrale. latá-le formulate explicit: „Teatrul este prin 
excelenţă un fenomen artistic complex. El se realizează ca 
teatru, ca artă de sine stătătoare deci, prin colaborarea 
intimă şi transfigurată a'unei serii de 4 elemente esenţiale: 
l. elementul poetic, 2. elementul coregrafic (actorul), 3. 
elementul muzical (unitatea regizorală) şi 4. elementul 
public. Alături de aceste elemente care sunt nişte valori ce 
tin de însăşi fiinţa teatrului, acesta se mai foloseşte, pentru 
încadrarea celor dintâi, de o serie de elemente plastice, ce- 
țin însă de valorile auxiliare ale fenomenului teatral. 
Elementele de ordin esenţial: se găsesc în teatrul ideal 
într-un perfect echilibru” (art. cit., pag. 159). Vom comenta, 
pe rând, fiecare „element”, cu menţiunea preliminară că, 
în viziunea lui Radu Stanca, ,„însumarea” acestor 
„elemente” nu e de natură aritmetică. Ea este un proces de 
creaţie prin care aceste „elemente” coagulează, alchimic, 
într-o realitate estetică diferită şi autonomă, care nu-i 
altceva decât modalitatea estetică a teatrului, adică 
spectacolul dramatic. Pe de altă parte, trebuie subliniat că: 

fiecare ,, element", ca: valoare esenţială, îşi are propriul 
specific estetic şi că aceste valori se află într-o permanentă 
tensiune, căutând mereu să se surclaseze, să se domine 
reciproc: În: istoria teatrului, ele şi-au impus pe rând 
supremaţia: textul poetic, în teatrul antic, actorul, în cel 
baroc, publicul, în clasicismul francez, comedia “dell arte 
sau în cel romantic. Dar ruperea brutală a echilibrului s-a 
produs în perioada: naturalismului, prin emanciparea 
agresivă a regizorului, emancipare ce a însemnat nu numai 
o discreditare a textului dramatic, ci „un atentat la însăşi 
fiinţa teatrului, deoarece a tins să înlocuiască valorile 
esenţiale ale teatrului, poezia, muzica, elementul dansant, 
cu valorile auxiliare ale teatrului, decorul, arhitectura, culoarea 
(apanaje cinematografice)” (art. cf, pag. 160). Ín aceasta ar 
consta criza de profunzime à teatrului, în plină desfășurare, 
când are loc întâlnirea Giraudoux-Jouvet ale cărei consecințe 
concrete sunt ,,resurec(ia textului literar” şi „limitarea 
regizorului la uneltele sale, acelea de a face concretă iluzia ce 
rămâne abstractă în text” (art. cit., pag. 160). 

1. La început este, așadar, poezia sau textul dramatic. 
Nu se afirmă prin aceasta prioritatea unei valori in poetica 
teatrului, ci existența ca atare a unui gen literar, respectiv 
a genului dramatic. Am anticipat deja că Radu Stanca 
admite fără rezerve, pe urmele esteticii lui Liviu Rusu, 
realitatea genurilor literare, acestea fiind concepute nu ca 
nişte convenţii formale, ci ca atitudini spirituale 
fundamentale. Sunt manifestări ireductibile ale unor 
„tipuri” de creaţie. Modul de caracterizare a genului 
dramatic apare mai ingenios la Radu Stanca. Eseistul 
fixează specificul textului dramatic dintr-o dublă 

perspectivă: cea a teoriei lecturii şi ce a poeticii teatrale. 
Referitor la primul caz, am văzut în Problema cititului că 
fiecare gen presupune un mod adecvat de lectură prin care se 
actualizează conform intentionalitàtii sale originare. „Cititul 
adecvat” îi relevă esentialitatea; pentru „limbajul dramatic” 
esenţa o constituie dialogul, deci o „discuţie” între personaje, 
O „adresare” a unuia către celălalt. Cititorul, prin chiar actul 
lecturii, oficiază rolul fiecărui personaj, se proiectează 
imaginar în situația dialogală, actualizând, astfel, „caracterul 
dramatic al textului”. Asta nu e totul, căci, „în afară de 
proiectarea noastră ca cititor într-un dialog ce ne este de fapt 
indiferent, întregul este proiectat de noi, când îl citim, peo 
scenă imaginară. Un text dialogat ne sileşte prin natura lui 
să-l proiectám scenic. Căci textul dramatic nu existá prin sine 
decât ca mod al artei teatrale. El se referă intotdeauna la un 
spectacol, iar atunci cánd e numai citit, acest text e proiectat 
imaginar intr-un spectacol" (cf. Problema cititului în 
Acvariu”, pag. 72). Autoproiectia lectorului în dialog si 
proiectarea textului pe-o „scenă imaginară” argumentează 
conceptul de citit proiectant, care ulterior, va face carieră in 
estetică. Cu aceeaşi semnificaţie el se găseşte de exemplu, la 
Luigi Pareyson (în Estetica, Teoria formativitáfii), o 
coincidență sesizată de Ion Vartic (Ibsen şi „teatrul invizibil”, 
Bucureşti, Editura Didactică şi Pedagogică, 1995, col. 
„Akademos”, pag. 246) şi apoi de Mircea Muthu într-o notă 
din ediţia eseului lui Radu Stanca, Problema cititului (Cluj- 
Napoca, Editura Clusium, 1997, pag. 37). E necesară aici 
precizarea pe care am făcut-o Şi în comentariul asupra teoriei 
lecturii: Radu'Stanca nu reduce ontologia operei literare la 
actul lecturii. „Cititul proiectant” nu condiționează existența, 

„ființa” textului dramatic. Acesta din urmă există potenţial, 
atâta doar că, datorită chiar modului său existenţial aprioric, 
el nu poate fi disociat, antagonic, de „reprezentația de teatru”. 
În articolul Despre teatrul literar, problema se tranşează 
definitiv, mai întâi în ceea ce priveşte însăşi condiţia genului 
propriu-zis: „Nu există, estetic vorbind, două modalităţi de 
text dramatic şi anume poezie dramatică, pe de o parte, si 
text teatral (indiferent estetic), pe de altă parte, sau în limbaj 
obişnuit, nu există piese pentru citit si piese de jucat. Nu 
există decât un text bun sau rău. lar când e bune e cu 
necesitate un text poetic, după cum, când e râu nu mai 
poate fi în nici un caz dramatic — considerând dramaticul 
ca o valoare estetică si nu o stare psihică” (art. cit., pag. 
161): Dar textul dramatic, în autonomia sa, se livrează 
spectacolului teatral prin substanța sa estetică, 
„scenicitatea”. Altfel spus, un spectacol nu poate fi realizat 
decât pornind de la un text dramatic validat estetic. 
Eventualele dificultăţi ale acestuia, în sensul complexităţii 
de adâncime, nu pot fi rezolvate prin „simplificare”, 
„adaptare”, ci exclusiv prin lectura adecvată a regizorului. 
Textul trebuie respectat şi citit din interiorul sáu. El este o 
prezență inexorabilă, saturată de „virtualităţi dramatice” 
şi nu un pretext; e, cum spune Radu Stanca, „primul 
elemente ce intră în sublimul aluat”. Pe scurt, avem de-a 
face cu o restaurare a demnităţii literaturii dramatice. Teatrul 
literar ar însemna, aşadar, tocmai această privilegiere a 
„poeziei dramatice”, a unei valori esenţiale, adică, în 
detrimentul unora auxiliare. Este o valoare care „ţine de 
însăşi ființa teatrului” şi „se compune din elemente strict 
dramatice, precum dialogul, acțiunea, adhortaţia, 

scenicitatea etc." (art. cit, pag. 161).. Teatrul literar nu 
reprezintă însă „teatrul ideal". El nu-i decât o ipostază a 
acestuia, plauzibilă dar nu suficientă, căci în cadrul lui se 
realizează doar echilibrul partial dintre două elemente”: 
text — regizor. Ar mai fi de remarcat faptul că, dincolo de 
nivelul principial, teoretic, al poeticii, reabilitând. textul 
dramatic şi, implicit, teatrul de artă, Radu Stanca denunță, 
în același timp, modalitățile minore ori pervertite ale 
fenomenului teatral, precum melodrama sau teatrul 
bulevardier. Abdicarea de la criteriul estetic este urmarea 
unei complicitáti, mai mult sau mai puţin inocente, dintre 
scriitor şi regizor. Cu alte cuvinte, se produc intenţionat 
„piese pentru jucat”, texte hibride care, puse în scenă, corup 
mentalitatea publicului. Oricum, singura şansă 'reală a 
renaşterii teatrului rămâne întoarcerea scriitorului. Mai 
mult, doar prin aceasta devine posibilă resurectia tragediei, 
specia cea mai nobilă a genului dramatic. E interesant de 
observat că, în conferinţa Viitorul tragediei, ţinută la Atena 
în 1955, Albert Camus vede lucrurile într-un mod similar. 
El vorbeşte astfel „de un fenomen foarte particular pe care 
l-am putut observa de vreo treizeci de ani în Franţa, mai 
exact după reforma lui Jacques Copeau. Acest fenomen 
este venirea scriitorilor în teatrul, colonizat până atunci de 
fabricantii şi comercianții dramaturgiei. Intervenţia 
scriitorilor aduce astfel cu sine învierea formelor tragice, 
care tind să reaşeze arta dramatică la locul ce i se cuvine, 
adică pe culmea artei literare” (Albert Camus, Eseuri, 
Bucureşti, Editura Univers, 1976, pag. 26). O coincidenţă, 
desigur, deşi Radu Stanca se raportează, în susținerea ideii 
sale, tot la realitatea teatrului francez. Dar această 

coincidență este semnificativă pentru maniera europeană 
în care eseistul român evaluează situaţia dramaturgiei 
autohtone. 

| 2. Cu toate că îşi contine teatralitatea, prin însăşi 
natura genului, poezia dramatică nu e de conceput în 
disjunctie cu spectacolul său exterior, cu reprezentarea 
scenică. Între cele două modalităţi estetice se produce o 
„transfigurare reciprocă” (Ion Vartic), cel care o intermediază/ 
concretizează fiind regizorul sau „elementul muzica!” în 
taxinomia lui Radu Stanca. Până în anii ‘50, cel puţin, 
poetica artei regizorale a acestuia este singulară în 
teatrologia românească: afirmă, pentru prima dată, tranşant, 
specificul estetic al unei profesiuni. Regia este esenţial 
creaţie; intuiţie şi reflecţie deopotrivă. Ca să rămână in 
„natura” artei sale, regizorul trebuie, mai întâi, să aibă o 
relaţia adecvată cu poezia sa dramatică, adică să devină 
cititorul şi criticul ei profesionist, capabil să-i identifice 
„virtualitățile dramatice”, „dar nu pornind dinafară, de la 
el spre text, ci dinăuntru, de la text spre reprezentajia pe 
care o cládeste el (...) Misiunea regizorului nu poate fi, 
prin urmare, acecă de a face teatru în teatru (cum permitea 
estetica teatrală naturalistă), ci de a face pur şi simplu 
teatru, călăuzit de textul artistic şi animat de dorinţa de a 
face publicul să participe întâi la acest text si, abia în al 
doilea rând, la ceea ce ar putea el să improvizeze luându-l 
ca pretext (art. cit., pag. 163). Reabilitarea regiei ca artă 
e posibilă prin renunţarea la dictatura „spiritului 
regizoral” care a dus atât la ignorarea valorii estetice a 
textului, cât şi la exacerbarea unor valori auxiliare, precum 
scenografia. Radu Stanca reia şi aprofundează problema 

în anii *50 în trei articole: ,, Reteatralizarea" teatrului, 
„Metafora în arta regiei şi Autenticitate şi creaţie. Ele apar 
pe fondul unei controverse iscate în epocă asupra modului 
de constituire a artei spectacolului. În revista Teatru, Liviu 
Ciulei denunță tendinţa de autonomizare a artei decorului, 
pledând, în revers, pentru ,teatralizarea picturii de teatru”, 
aşadar pentru revenirea „scenografiei la condiţia sa de 
element auxiliar al- spectacolului teatral". Pictura 
scenografului nu are valoare decât teatralizată. Este, cum 
se vede, ideea mai veche a lui Radu Stanca: nici una dintre 
„artele individuale" care participă la realizarea spectacolului 
nu îşi poate aroga supremaţia fără a compromite însăşi 
substanța artei acestuia care este teatralul. „Expresiea vieţii, 
specificată de elemente proprii”, teatrul pretinde teatralizarea 
tuturor componentelor însumate; adică adaptarea acestora 
la esenţa sa. Cu alte cuvinte, arta spectacolului ideal constă 
în armonizarea, în echilibrarea desăvârşită a componentelor 
sale. Pentru a produce armonia, e nevoie de „elementul 
muzical” — regizorul. Arta lui prezintă avantajul că se naşte, 
drept o necesitâte absolută, din însuşi fenomenul teatral. 
Arta celorlalți „factori componenți” ai spectacolului (poetul 
si actorul) îşi are însă originea în afara teatrului, în poezie 
şi pantomimă, astfel că, pentru a se exprima, ei nu au 
numaidecât nevoie de reprezentafia de teatru, după cum 
pot exista independent unul de celălalt. Arta regizorului, 
în schimb, fiind ireductibilă la altă formă de expresie, e 
total dependentă de cea a poetului şi a actorului. Tocmai 
aceste dependențe în serie îi conferă artei regizorale 
caracterul iremediabil teatral, iar regizorului funcția de 
catalizator, aceea de a teatraliza „conglomeratul de arte” 

şi de a-l transforma pe acesta într-un „conglomerat 
artistic”. Astfel, „textul poetului nu mai e un simplu text 
poetic, ci o piesă de teatru, mimul nu mai e un simplu 
choreot, ci un interpret teatral, masa de spectatori nu mai e 
o asistenţă, ci un receptacol viu, un public de teatru” 
(Reteatralizarea teatrului, ,,Acvariu", pag. 167). În spaţiul 
scenic, regizorul obligă fiecare artă implicată să-şi 
manifeste substanţa artistică într-un sistem de transfigurare 
şi contaminări reciproce. Fiecare artă o presupune cu 
necesitate pe. cealaltă, suprimându-i şansa dominaţiei 
exclusive: În totul, se produce o sinteză, o armonizare 
„conform principiilor muzicii” a unor elemente disparate, 
rezultând de aici „organismul viu” care este spectacolul 
de artă: o realitate estetică autonomă a cărei paternitate 
rămâne, paradoxal, incertă. Căci cel care i-a dat viaţă nu 
pare să fie singurul sau, oricum, nu autorul absolut. De 
aici. provine. ceea ce Radu Stanca numeşte „drama 
regizorului”. Deşi cea mai apropiată de „natura intimă a 
teatrului”, arta regiei nu are o modalitate proprie de a se 
face „vizibilă”. Nimic din concretul, materialitatea 
spectacolului (cuvânt, imagine corporală, gesturi, sunet) 
nu dă seama de existenţa sa. Ea e complet inefabilă iar 
regizorul „invizibil”. Anonomizarea activităţii regizorale 
(de fapt, discretia ei) induce un complex al frustrárii care, 
prin defulári epatante, provoacá fenomenul invers, de 
, desteatralizare a teatrului”. În fond, este vorba despre 
ofensiva agresivă a regizorului. El refuză să mai fie umbra 
poetului sau a actorului, încercând să devină autorul la 
„vedere”, confiscând integral spectacolul. Textul rămâne 
doar pretext, actorului îi ia locul marioneta. Dar cel mai 

grav este faptul că, în ambiția de a-și impune supremaţia; 
regizorul a surpaevaluat artă scenografică, identificând în 
aceasta mijlocul cel mai coimod de a ep face vizibil”, Radu 
Stanca divulga aici un ,stil" cu un puternic impact în'teatrul 
. modern, pe care nu a reușit, de fapt, să-l submineze. Din 
perspectiva poeticii teatrului ideal, el comite un dublu 
atentat: împotriva regiei de autor şi a scenografiei ca „artă 
specifică”: „Ridicat la un înalt prestigiu în teatru tocmai 
în timpul st din pricina acestor căutări (ale expresiei artei 
regizorale — n.n.), decorul a dat regizorului iluzia că poate 
să-l exprime în spectacol prin ceea ce numim, irideobste; 
montare. Lăsând impresia că și el, deşi aparţine unei alte 
familii de arte, şi anume artelor plastice, poate fi un factor 
specific teatrului, decorul s-a infiltrat tot^mai mult în 
concepția modernă a spectacolului. Treptat; alături de 
regizor şi favorizat de dezbaterile acestuia pentru găsirea 
unui material propriu, care së pu fie comun şi celorlalte 
arte din sânul spectacolului teatral, pictorul scenograf, până 
nu de mult socotit un simplu auxiliar, nu tocmai 
„indispensabil, a dobândit pe nesimţite, o demnitate aproape 
egală celei a regizorului. Cu toate că nu este nici 
congenitală, nici structurală artei teatrului, arta decorului 
a uzurpat ideea de regie internă, atât de proprie unui Goethe 
sau Stanislavski, şi a căutat să o întocmească cu ideea regiei 
externe (montarea)" (art. cit., pag. 70). Regia externă, de 
montare", muta accentul de pe „problemele de semnificaţie 
a spectacolului” pe cele de „document” (istoric, arhivistic, 
muzeal). ^ | (ag 

Nu arta decorului în sine e contestată; ci „gradul” 
valorii atribuit în spectacolul teatral. Trebuie operată o 

disociere între artele poetice (poezia, dansul, muzica, 
teatrul) care se exprimă într-un „material viu” (cuvântul, 
mişcarea, armonia) şi artele plastice, exprimate într-un 
„material anorganic” (imaginea, culoarea, spaţiul limitat). 
Între cele două domenii există comunicare, însă în 
momentul în care o valoare de expresie trece dintr-unul în 
celălalt ea se transformă (sugestia vine din estetica lui 
Lucian Blaga). Astfel, „valoarea specifică”, deplasată dintr-o 
serie în alta, devine „valoare accesorie”. De pildă, în 
cinematograf (artă esenţial plastică), cuvântul este o valoare 
auxiliară, de gradul doi, valorile specifice fiind imaginea, 
culoarea etc. Se înțelege că în teatru specifice sunt cuvântul, 
mişcarea, armonia, în timp ce „pictura scenografică” 
(decorul) nu-i decât o valoare accesorie. Valori artistice 
ale genului epic sau dramatic transferate în spațiul 
baladescului se „degradează”, se transformă în valori 
accesorii ale unui „conglomerat artistic” esenţial liric. Deci, 
aşa cum epicul se liricizează în baladesc, arta decorului 
trebuie să se teatralizeze în spectacol. Sfidánd ori 
necunoscând aceste principii estetice, regizorul nu doar că 
a abdicat de la natura artei sale, dar a și lăsat întreaga 
autoritate scenografului. Emanciparea totală a acestuia 
corupe însăşi ființa teatrului, delapidându-i cele mai intime 
valori prin transformarea lor în moduri proprii de exprimare 
(o modalitate a Kitsch-ului al cărui mecanism îl surprinsese 
şi Lucian Blaga): „Şi astfel am început să asistăm la 
spectacole în care, în loc ca pateticul, eroicul, sublimul, 
grandiosul etc. să fie apanaje ale jocului actorilor, aceste 
valori specifice teatrale au apărut ca apanaje ale decorului, 
actorii, în schimb, au rămas nişte păpuşi colorate, simple 

imagini ale decoratorului, inexpresive teatral, dar foarte 
expresive din punct de vedere plastic. În aceste spectacole, 
ideea spectacolului o comunicau decorurile, care într-adevăr 
atingeau sublimul, eroicul, pateticul, dar care copleşeau 
pe actorii simplificati la culme de un regizor ce monta” 
(art. cit., pp. 172-173). 

Prin urmare, maladiile sunt consecinţe ale „regiei 
externe”, Soluţia crizei se află în „regia internă”: 
„Regizorul trebuie să se resemneze la ceea ce face 
frumuseţea artei sale: anonimatul. Lipsa de materialitate 
palpabilă a mijloacelor sale de creaţie dă artei sale un plus 
de demnitate şi o aşează la răscrucea dintre concretetea 
creaţiei artistice şi procesul abstract al concepției artistice” 
(art. cit., pag. 174). ; | 

Drama anonimatului este în cele din urmă o falsă 
dramă, căci teatrul nu există decât datorită, regizorului. 
Dramatică, într-adevăr, este, situația de efemeridă a 
spectacolului, situaţie care însă îi conferă regizorului un 
neaşteptat rol întrucâtva sacerdotal:. „EI oficiază, ca un 
Suprem ceremonial, reteatralizarea teatrului, fără încetare. 
Căci dacă un spectacol. moare după ultima cădere de 
cortină, datorită lui renaşte în seara următoare, mereu altfel, 
mereu reteatralizat" (Ion Vartic, op.cit., pag. 165). Tocmai 
printr-un asemenea act de oficiere, sub semnul permanentei 
renaşteri, teatrul este mereu actual, contemporan, modern. 
Nici una dintre formele sale nu rămân iremediabil desuete 
dacă regizorul stie să le dea viaţă teatralizându-le.. 

„ Rămâne nelămurită încă o problemă: dacă regia este 

oam, având nişte funcţii precise, cum. se concretizează 
ea, totuşi, ca valoare artistică? Oricât de ascuns, de invizibil 

ar fi în teatrul teatralizat, regizorul nu-i o absenţă. Ca orice 
“artă şi arta lui presupune un mod de expresie specific. 
Articolul Metafora în arta regiei lămureşte în bună parte 
lucrurile. lată, dintr-o dată, o alăturare şocantă de termeni. 
Metafora aparţine prin excelenţă limbajului poetic, dar nu 
în exclusivitate. „Mai mult decât un simpli apanaj 
lingvistic; metafora este o:modalitate a spiritului poetic. 
Îngrădirea ei ca formă a stilului literar este o simplificare 
uzuală. De fapt, metafora este un act spiritual prin care 
poetul exprimă o emoție sau o impresie emoţională” (art. 
cit., în „Acvariu”, pp. 179-180). Regizorul împrumută de 
la: poet „procedeul spiritual”, acel mecanism subtil şi 
misterios prin care se descoperă corespondențe poetice 
insolite între diferite elemente ale unui spectacol şi care 
animă în spectator emoţii corespunzătoare. Între metafora 
poetică propriu-zisă şi metafora regizorală diferă numai 
felul de comunicare: „În cazul poetului, această comunicare 
se face cu ajutorul: limbajului literar. În cazul regizorului, 
cu ajutorul mijloacelor scenei, în primul rând al plantației 
şi al mişcării de scenă. Metafora literară este, prin urmare, 
o mişcare exprimată, un transport emoțional comunicat 
prin cuvinte. Metafora teatrală este un transport emoțional 
între două date, comunicat prin mişcare; așadar, o expresie 
mişcară "-(Idem, pag. 180). Eseistul identifică două tipuri 
de metafore regizorale: sugestive şi semnificative. Primele 
nuanteazá, „îmbogăţesc” anumite situaţii scenice, momente 
episodice, iar celelalte exprimă sintetic semnificaţia 
generală, ideologia însăşi a spectacolului. Metaforele pot 
potenfa, de asemenea, şi caracterele unei piese. Trebuie 
observat acum că un asemenea transfer de mijloace dinspre 

poezie spre teatru este posibil st pertinent datoritä 
similitudinii dintre regizor si poet. În activitatea ambilor 
se îmbină „sensibilitatea cea mai profund-senzorială cu 
meditaţia cea mai lucid-conştientă”, deci. intuiţia cu 
reflectia. Mai mult, dintre toate componentele 
spectacolului, poezia are capacitatea cea mai firească de a 
se teatraliza, ceea ce face „ca regizorul să fie cel de al doilea 
post al operei în chestiune (...) al cărui poem este 
spectacolul” (Jdem, pag. 178). Cel mai bun comentator al 
lui Radu Stanca, Ion Vartic, defineşte cu precizie aceste 
relaţii: „Teatrul aşteptat este deci un teatru poetic. Fie ca 
poezie dramatică, fie ca spectacol, transfigurat prin 
plantatia. metaforelor scenice, profesioniste, de poetul 
secund, regizorul. Iată de ce între dramaturg și regizor nu 
poate exista un conflict flagrant, ci o complicitate creatoare, 
cu neașteptate repercusiuni pentru opera dramatică. lar 
descoperirea metaforei teatrale semnifică întoarcerea 
regizorului la adevăratele sale Voten scenice” (Idem, pp. 
167-168). 

În realitate, e aproape WCS realizarea unui 
echilibru perfect între toate componentele unui spectacol; 
şi aceasta cu atât mai mult cu cât, considerat drept creaţie 
propriu-zisă, spectacolul trebuie să aibă un autor. Cineva 
conferă un „stil”, transformă. într-un discurs specific 
amalgamul tuturor elementelor implicate: Acest autor, 
deloc empiric sau anonim (în sensul identității civile), dar 
discret şi „muzical”, este regizorul, căruia Radu Stanca 
nu-i contestă decât eventuala infatuare datorată unei lecturi 
inadvertente. Valentin Taşcu a observat excelent 
modalitatea subtilă prin care Radu Stanca îl privilegiază 

pe regizor: suprimând, în mare parte, în piesele sale, 
strategiile/indicaţiile regizorale. Textul dramatic isi confine 

. 4n sine însuşi scenicitatea. Regizorul, ca „lector model", 
cum ar spune Umberto Eco, € transpus în chiar tehnica 
textuală, care constă în „dublarea” unor personaje, dublare 
care asigură o complicitate fecundă între un cod estetic 

 clasicizant şi unul modernist. În plan existenţial, ar fi vorba 

"despre personajul „predestinat” unui destin funest si 
dublura sa antinomică, personajul „revoltat”, care isi refuză 
destinul prin conştiinţa de sine. De fapt, personajul dublu 
este imaginea „regizorală” a ființei despicate (Valentin 

“Taşcu, Sensul dedublării personajului, in „Incidenţe” Cluj- 
Napoca, Editura Dacia, 1975). 

. 3. Numit „element coregrafic” sau dansant", actorul 
are, comparativ cu regizorul, o condiție întrucâtva 
privilegiată şi asta întrucât el există, spune Radu Stanca, 
şi în afara teatrului, prin pantomimă şi dans. Dincolo însă 
de acest orizont strict s-ar putea discuta despre condiţia 
sa într-o perspectivă antropologic-filosofică. Existenţa 
actoricească reprezintă, de pildă, un „stil de viață”, după 
Albert Camus, alături de aventurier şi amant (vezi Mitul 
lui Sisif). Cu titlu informativ amintim, în acelaşi sens, un 
excelent Eseu despre arta actorului, al lui Radu Enescu 
(Ab urbe condita, Timişoara, Editura Facla, 1985), în 
care, de altminteri, întâlnim cel puţin o coincidenţă cu 
concepția lui Radu Stanca privind valoarea şi procesul de 
transfigurare a emotiei actoricești. Stanca se limitează, ca 
si în cazul celorlalte „elemente” ale spectacolului teatral, 
la configurarea unei poetici a artei actorului. Articolul 
Interiorizare şi exteriorizare în arta actorului debutează 

axiomatic. „Esența artei actorului este patosul”. 
Conceptul de patos se află în corelaţie: strânsă cu tragedia 
şi din acest punct de vedere poetica lui Radu Stanca este 
exclusivistă. Vom observa, de altfel, că opţiunea sa 
categorică are un substrat polemic; urmărind, pe de o 
part,e delimitarea de drama psihologicá, respectiv de jocul 
,Llnteriorizat" al actului, iar pe de alta, de „naturalismul” 
interpretării. Deşi, aparent, avem de-a face cu nişte 
sclipitoare intuitii eseistice, modul în care autorul 
defineşte patosul trimite la o înţelegere fenomenologică 
a procesului de creaţie şi, în speţă, la concepţia lui Liviu 
„Rusu asupra acestuia. Printr-un proces complex, opera 
de artă se naște dintr-un „impuls artistic” originar. care 
derivă dintr-o „situaţia conflictuală” de natură existenţială. 
Este vorba, după Liviu Rusu, despre conflictul dintre nişte 
forte nucleare (disperarea, anxietatea, suferința, dezechilibrul, 
dezagregarea etc.) care constituie lumea proprie a 
creatorului şi totodată amenințarea sa. Asemenea categorii 
explică însuşi procesul estetic. Însă nu oricum, precizează 
Nicolae. Balotă în cel mai profund studiu scris despre 
Liviu Rusu: „Nu orice dezechilibru determină apariţia unei 
atitudini creatoare. Artistul devine creator printr-o evoluţie 
interioară, el este creator prin esenţa naturii sale. Existenţa 
sa ca artist se pune prin tensiunile specific. artistice ale 
condiţiei sale. După cum acel esse al artistului preceda 
manifestările sale, existenţa sa e precedată de esenţialitatea 
artistică (teza opusă binecunoscutei tendinţe 
existenţialiste după care existența precedă esenţa)” (Liviu 
Rusu, în „Arte poetice ale secolului XX”, Bucureşti, 
Editura Minerva, 1976, pag. 301). Sursa primară specifică 

artei actorului si care coincide cu esența sa o constituie 
patosul, „capacitatea psihică a unei fiinţe umane de a trăi 
cu toată intensitatea un sentiment, de a se concentra cu 
toată diversitatea sa interioară într-un afect” (Radu 
Stanca, art. cit., în „Acvariu”, pag. 189). Starea patetică 
mobilizează „întreaga viață lăuntrică”. E o concentrare 
existenţială tensionată „în tăria exhaustivă a unui singur 
sentiment”, oricare ar fi el: bucurie, durere, beatitudine, 
disperare, revoltă. Dar nu „natura sentimentelor” contează, 
Ci „baza existențială” a cărei esență constă într-o „profundă 
suferință”. „Gradul de patetism se măsoară după forța 
cu care te angajezi în trăirea acestor stări, după unicitatea 
consumării interioare a acestor sentimente (/dem, pag. 
189). Combustia interioară totală (deci situația patetică 
paroxistică) presupune „un chin profund al structurilor” 
şi „amenință cu un dezechilibru sufletesc, în genere, de a 
fi patetici. Un sentiment trăit cu intensitate patetică poate 
duce la desființarea momentană sau definitivă a vieţii 
interioare. În plus, nu toti posedă capacitatea de a trăi 
patetic, nu toţi au vocația patosului. Această vocaţie nu e 
universală, e şi ea-0 dotaţie specifică. un talent (s.n.). 
Numai anumite individualități au talentul de a-şi supune 
toată capacitatea lor de viață interioară trăirii unui 
sentiment. Numai unii sunt capabili să-şi angajeze roate 
fibrele láuntrice cu vibrația unică a unui afect. Si aceştia 
sunt actorii” (/dem, pag. 190. Există, prin urmare, o 
intentionalitate primordială a eului profund al actorului 
(talentul, „vocația? trăirii intense) care tinde către 
„ordine” si „echilibru”, e un dat originar („dotaţie 
specifică”) devenit creaţiei conform naturii esenței sale; 


PETRU POANTĂ ° 216 


„arta actorului este tocmai această ştiinţă de a exterioriza 
trăirea sentimentelor (Idem, pag. 190).. A exterioriza 
înseamnă a comunica, adică transformarea unui sentiment 
„trăit” în valoare estetică. Actorul nu e obligat'să aibă un 
anumit sentiment. E suficient să-l /răiască in mod patetic 
şi astfel elaborat, „executat”, să-l transmită spectatorului: 
„Trăirea actorului nu este imitatia servilă a unei realități 
afective. Ea este o trăire creatoare. Actorul nu imită 
sentimente, ci creează un mod de a trăi aceste sentimente 
(...) Natura originară a actorului, ce ascunde în ea 
capacitatea de a crea trăiri de sentimente, este hotărâtoare, 
iar personalitatea actorului rezidă tocmai în această 
capacitate” (Jdem, pag. 192). În fond, prin puterea de a 
crea sentimente, actorul se ;dezumanizeazá", aşa cum 
regizorul ideal se „depersonalizează”. De aici, o consecință 
la care ne-am referit deja: creând sentimente patetic, „viaţa 
mărită”, arta actorului depăşeşte nivelul strict estetic, având 
influență asupra vietii, a celei private şi a celei colective: 
„Actorii nu imită sentimentele oamenilor; oamenii imită 
felul în care actorii le simt sentimentele lor. Şi acest fel de 
a simţi este un act creator la baza căruia stă o capacitate 
specială, pe care noi am numit-o patos” (Idem, pag. 193). 
Cel puţin în literatura de specialitate de la noi, nimeni nu a 
acreditat actorul cu un asemenea prestigiu și putere de a 
crea „viaţa emotivă a unei societăți sau chiar a unei epoci”. 
Este aici exhibată nu doar funcția etic-socială a actorului, 
ci a teatrului însuşi. Nu altfel credea, cum iarăşi am spus, 
Schiller care sustinuse cu un anume fanatism rolul 
civilizator al teatrului şi acela de „şcoală a înțelepciunii 
practice”, ca să nu mai vorbim de noblețea caracterului în 

care se iniţiază, tot prin 'intermediul teatrului, Wilhelm 
Meister, celebrul personaj al lui Goethe. 

Actorul este, aşadar, un creator a cărui artă constă în 
exteriorizarea, în „exprimarea patetică a vieţii” dinăuntru 
în afară, iar autenticitatea acestei arte se verifică in forţa 
de emotionare a publicului. În eseul pomenit anterior, mai 
tânărul cerchist Radu Enescu ajunge la aceeași concluzie 
şi tot din perspectiva unei estetici anti-naturalistă. Dintr-o 
curioasă amnezie, Radu stanca nu e amintit: „Observăm, 
în treacăt, că criteriul care apreciază puterea de 
transfigurare a unui actor rezidă în capacitatea sa de a 
emotiona spectatorul, nu în intensitatea sau sinceritatea 
emotiei trăite pe scenă. Valoarea expresivă şi intenţională 
a emotiei e decisivă, nu-calitatea ei psihologică. 
Autenticitatea psihologică nu conferă implicit atributul 
artei, Un actor poate să verse un potop de lacrimi autentice 
şi să provoace un efect total rizibil (...) Procesul de 
metamorfoză, încorporat de actor, e cu atât mai convingător 
cu cât nu trăirea subiectivă primează, ci expresia ei 
obiectivă. Tocmai pentru că arta actorului nu e simplă 
mimesis, ci metamorfoză (op. cit., pag. 199). Radu Stanca 
desfide şi el plânsul „naturalist”, efectiv, ca semnal emoției 
psihologice, divulgând o tendinţă de teatralizare a artei 
actoriceşti manifestată printr-o asemenea sentimentalizare 
melodramatică, în fond vulgară: „Înţelesul noţiunii de 
sensibilitate actoricească a fost inversat şi, în loc ca prin 
sensibilitate să se înțeleagă puterea de a crea sentimente, 
s-a înţeles puterea de a avea sentimente. Sensibil nu mai 
era actorul creator de trăiri emotive, ci acela care poseda 
emoţii. Dar, puterea de a poseda sentimente o au toţi 

oamenii, fiecare din noi are emoţii, afecte. Numai actorul 
are puterea de a le crea, de a le naşte din nimic şi de a le 
îmbrăca apoi, pentru a le trimite în lume, în haina cutărui 

sau cutărui ro!” (Jdem, pag. 196). Nefiind „naturală”, arta 
actorului presupune o tehnică, un mod specific de 
exprimare pretins de natura sa originară. Astfel, dacă esența 
artei actorului o reprezintă patosul, modalitatea artistică 
esenţială de manifestare a acestuia este expresia violentă. 
Viaţa interioară a artistului trebuie dezvăluită cu o 
„impudoare” absolută. Scena e un spațiu public care nu 
admite secrete si intimităţi. La polul opus se află: „metoda 
interiorizării”, caracteristică îndeobşte dramei psihologice. 
„Jocul interiorizat”, mizând pe pudoarea exprimării 
teatrale, pe discreţie, pe un rafinament manierist, are ca 
efect imediat desteatralizarea, respectiv coruperea 
patosului; limitează manifestarea vocatiilor reale si 
încurajează mediocritatea. Eroarea unei asemenea orientări 
ar veni din încercarea regizorului de a-l „umaniza” pe actor, 
de a-l constrânge, cu alte cuvinte, să imite sentimente 
omeneşti, cu iluzia că acestea îi aparţin. Or, spune Radu 
Stanca, „publicului îi este indiferent dacă actorul ce joacă 
in fața lui pe scenă are sau nu în chip real sentimentele pe 
care se face că le trăieşte. Pe el nu-l interesează sentimentele 
actorului, nici măcar sentimentele eroului. Pe el îl 
interesează sentimentele sale proprii, pe ele doreşte să le 
vadă, trăite de actor" (Idem, pag. 196). 

“Principiile artei actoriceşti si ale poeticii teatrale in 
genere ar putea fi încă mult nuanfate. Si aceasta cu atât 
mai mult cu cât ultimii ani de existență ai lui Radu Stanca 
se consumă într-o pasiune totală pentru fenomenul teatral. 

A avut, fără îndoială, ambiția revoluţionării teatrului 
românesc, căutându-i un stil propriu, prin ceea ce el 
numește procesul de reteatralizare, în care, dincolo de ideea 
de echilibru, de armonizare a elementelor structurale ale 
spectacolului, privilegiază întrucâtva, firesc de altminteri, 
funcţia regizorului şi a actorului. Dacă în poetica sa, cu un 
subtext preponderent polemic, regizorul apare, totuşi, ca 
„elementul” cel mai indisciplinat, mereu disponibil unor 
orgolii auctoriale „destabilizatoare”, marea șansă rămâne 
în emanciparea actorului, în libertatea acestuia de a se, 
exprima în sensul naturii sale. Pentru actor a scris celebrele 
aforisme. Ele codifică o meditaţie teoretică, dar şi 
experiența directă a autorului. Sunt nişte „învăţături” 
concentrate şi extrem de eficient, provocatoare, „alarmante” 
prin sugestia infinită. Didacticismului posac i se substituie 
aici expresia' paradoxală, de descendență structural 
manieristă. Ele alcătuiesc un soi de catehism laic şi plin de 
spirit al actorului. 


| XX > 


Am subliniat de câteva ori că poetica teatrală a lui 
Radu Stanca argumentează, în fond, idealul său artistic, 
pe care îl reprezintă tragedia. Am menţionat, de asemenea, 
că problema tragicului a fost o preocuparea teoretică 
obsedantă a tinerilor cerchişti; dar nu numai teoretică. Deşi 
cunoscut mai degrabă ca poet liric (baladist), Radu Stanca 
rămâne unul dintre puţinii autori remarcabili de tragedii 
din literatura română. Este vorba, în cazul, său, şi despre o 
vocaţie specifică, însă și despre o acţiune programatică. 

Voința cerchistilor de a crea în planul culturii majore 
reclamă speciile nobile ale literaturii şi predispuse unei 
generoase încărcături axiologice. Ei au, apoi, ambiția: 
manifestă de a suplini nişte goluri din literatura autohtonă, 
dar în cadrul unui proiect vast de întemeiere a „artei noi”. 
În scrisoarea din 15 iulie 1947, I. Negoifescu afirmă cu o 
solemnitate de superbă grandomanie: „Dacă visez, 
împreună cu tine (Radu Stanca — s.n.), la arta nouă (esti 
singurul meu tovarăş real în această proiecție fabuloasă şi 
cred că şi eu îţi sunt tie singurul punct de sprijin real), e şi 
puțin calcul tehnic: prin teatru biruie.o mare perioadă de 
fundamentare. Epoca Geothe-Schiller, pe care se bazează 
toată cultura germană, s-a impus şi ea prin teatru, prin 
spectacol, şi istoria teatrului german e istoria cea mai exactă. 
a culturii germane. | 

Eu nu pot decât milita critic, şi de la tine aştept opera 
pe care critica mea să o proclame şi să se nutreascá din ea, 
în fundamentarea clasicismului românesc” (Un roman 
epistolar, Pag. 93). În 13 august 1947 îi scrie aceluiași: 
„Am de gând ca, în cazul când rămân peste iarnă în Cluj, 
să orientez Cercul spre un fel de laborator de studii asupra 
problemelor legate de moral, tragic etc." (Jdem, pag. 105). 
Ideea ,,,fundamentárii clasicismului românesc” si, în 
genere, aceea da euphorionismului, este centrată pe 
problematica tragicului, dar a tragicului conceput nu doar 
ca o dimensiune a artei, ci în contextul teoriei valorilor, 
precum şi ca o posibilă categorie existential-artisticá a 
spiritualităţii româneşti. Uimitoare este conştiinţa inocentă ` 
a începutului, respectiv ignorarea gratioasá a unei probleme 
care se găsea, frapantă, în centrul filosofiei celor doi 

profesori ai cerchiştilor: Lucian Blaga şi D.D. Roşca. Nu-i 
mai puțin adevărat, pe de altă parte, că după plecarea din 
“Sibiu I. Negoitescu descoperă (citeşte) câteva dintre cărţile 
esenţiale ale culturii germane îndeosebi. Alimentaţi de la 
aceleaşi surse, profesorii devin suspecti. Modelele 
autohtone sunt debordate. Revelația decisivă este acum 
Max Scheler, nume de altfel foarte cunoscut în mediile 
universitare, însă, cu toate acestea, lectura acestuia are 
pentru Negoiţescu valoarea unei experiențe inifiatice. E, 
cum spunea Mircea Eliade despre actul fenomenologic, 
referindu-se la Husserl, o abolire a profanului, a „omului 
natural", şi accesul la „real”, echivalentul absolutului; o 
moarte a ignoranței, urmată de renaşterea întru cunoaştere. 
Şi aceasta însemna pentru Negoifescu că „maximum de 
realizare estetică se obţine prin conjunctia estetic-moral” 
(Jdem, pag. 111); tragicul nu poate fi discutat în afara unei 
asemenea „conjuncţii”. Eseul lui Radu Stanca Tragedia si 
modalitatea ei scenică în perspectiva actualitáfii, publicat 
postum (in Tribuna, nr. 1, 1967, apoi în Acvariu) s-a 
conturat fără îndoială în acest interval. Dar primul care 
articulează o concentrată „teorie” a tragicului este Stefan 
Aug. Doinaş. Eseul, intitulat Tragic şi demonic, apare de 
abia în. 1980, în volumul Lectura poeziei (Bucureşti, 
Editura Cartea Românească), însă, după cum avertizează 
autorul, el fusese scris în 1948 ca teză de licenţă în filosofia 
culturii la Lucian Blaga. În sine, eseul lui Doinaş rămâne 
original prin proiectul nefinalizat, din păcate, decât parțial: 
analiza interferentelor dintre tragic şi demonic în structura 
personajelor tragediei, precum şi a raporturilor dintre cele 
două categorii în istoria tragediei, cu ideea personală „că 

evoluția genului are loc prin treptata reducere a tragicului: 
şi prin neîncetata potenţare a demonicului; că dacă lumea 
antică e un univers al tragicului în care se manifestă forte 

demonice, lumea noastră, în schimb, e un univers străbătut 
de demonii cu caracter tragic” (op. cit., pp. 419- -420); 
Autorul a reuşit să- | interpreteze, de altfel foarte ingenios, 
doar pe Eschil, secțiunea masivă a eseului fiind consacrată 
unei percutante „descrieri” fenomenologice a fenomenului 

tragic şi demonic. Doinaş își prezintă contribuţia teoretică 
cu o modestie uşor răsfăţată, însă adevărul-e că aici 
cristalizează pentru prima dată tipul de discurs maiorescian, 
clasic, al autorului: acea rigoare austeră, aproape ascetică, 
neconvențional didactică, a stilului abstract, mai apropiat 
de P. P. Negulescu sau Tudor Vianu decât de Eugen 
Lovinescu ori de Lucian Blaga. Precizia conceptelor,- 
fineţea disocierilor, dezinvoltura de mişcare şi modul 

dezinhibat de apropriere a unei bibliografii copleşitoare a 
temei sunt semnele unei surprinzătoare maturitáti. Dacă. 
în cazul demonicului, exceptând câteva delimitări şi 
nuanțări, (de exemplu, subtilele conexiuni ale demonicului 
cu magicul ori cu numinosul lui Rudolf Otto), autorul se 
bazează în principal” pe un celebru studiu al Lui Lucian 
Blaga, în tratarea tragicului, mai complexă, informaţia e 
prolifică, de la sursa directă, începând cu Kierkegaard si J. 
Volkelt, până la M. Scheler, K. Jaspers ori M. de Unamuno. 
Dar conceptele fundamentale şi viziunea de ansamblu 
asupra fenomenului tragic provin în special din" Max 
Scheler. Ceea ce né interesează în lucrarea de faţă nu este 
neapărat un eventual punct de vedere original al lui Doinaș 
despre tragic, cât disponibilitatea intelectuală ŞI 

punctualitatea comentării lui ca o „dimensiune 
fundamentală a vieţii şi a artei”, ca o „realitate specifică, 
independentă de orice epocă sau exemplificare istorică”. 
După Doinas, tragicul are o lume a sa proprie, care „este 
deopotrivă solul artei si al vieţii”, realizându-se într-un act 
concret. Conţinutul său nu e reductibil la „conţinutul valorii 
estetice”, tragedia, ca operă literară, fiind doar una dintre 
modalitățile sale de manifestare. Pentru o analiză adecvată 
a lui sunt necesare trei condiţii: să nu considerăm tragice 
sentimentele noastre de spectator şi nici „faptele noastre 
sufletești” şi să asigurăm o distantare temporală între noi 
şi obiect; aceasta, întrucât există o disjuncţie între 
,Sesizarea", contemplarea tragicului şi realizarea lui, adică 
faptul de a fi tragic exclude trăirea lui estetică. Tragicul e 
o valoare care angajează resursele fiinţei în actul concret 
şi „alimentat pe dedesubt de două forte: mișcarea în afară 
a caracterului tragic, urcând din faptă spre o ţintă care se 
constituie ca sens al întregii ascensiuni, şi responsabilitatea 
deciziilor luate la fiecare pas, ca o ierarhie interioară” 
(Idem, pag. 428). Originea tragicului se află, pe planul 
conştiinţei, în conflictul dintre voință şi „celelalte facultăți”, 
cu mențiunea cá pentru a deveni într-adevăr tragic „eroul” 
trebuie să depăşească conflictul interior, transformând 
„actul de voinţă în act concret exterior, asumându-și 
răspunderea”, răspundere care este cu atât mai tragică cu 
cât rezultatele actelor intenţionate sunt mai neprevăzute şi 
a căror apariţie e favorizată de teribile forțe oculte. Există, 
pe de altă parte, o demnitate a tragicului, căci el nu-i posibil 
decât în universul valorilor. Lumea înconjurătoare este, 
pentru omul tragic, purtătoare de valori, pozitive şi 

negative, pe care el le valorifică într-o anume intenţie. 
Tragicul se realizează tocmai prin conflictul dintre 
purtătorii acestor valori, o luptă care duce la distrugerea 
obligatorie a unuia dintre ei; duce, în terminologia lui 
Scheler, la catastrofă, „Punctul ultim al unei direcţii”, 
direcție ce înseamnă „desfăşurarea temporală unică a 
fenomenului”: omul tragic există o singură dată, acțiunile 
sale, ireversibile, sfârşesc în moarte. Angajarea în planul 
axiologic į presupune prezența conştiinţei tragice, „intuiţia 
pe care eroul o are despre conflictul în care se află angajat 
şi examenul pe care-l face continuu pentru a vedea dacă 
termenii antitetici rămân la aceeaşi înălțime, — fără ca eroul 
să considere, nici măcar o clipă, că situaţia sa e tragică sau 
nu (...) Constiinfa tragică înseamnă vigilenfa ca fiecare 
situaţie, fie care sentiment să-şi dea fructele sale proprii al 
timp” (dem, pag. 435). Explicarea fenomenului tragic se 
nuanfeazá prin valorizarea destinului, disociat de 
„fatalitatea oarbă” specifică unui cosmos mecanic în care 
acționează legea necesităţii cauzale. Tragicul se afirmă 
acolo unde există libertate şi unde individul îşi asumă actele 
prin propria sa voinţă. Dar nici acestea nu sunt suficiente, 
căci „în desfăşurarea evenimentelor tragice, hotărârea 
voinței se află întrecută, debordată de rezultate noi, iar 
răspunderea e obligată să acopere mai mult decât eroul a 
intenționat inițial” (Idem, pag. 438). Posibilitatea tragicului 
apare, în ultimă instanță, dincolo de determinismul 
fatalitátii naturale dar si de orgoliul absolut al liberei 
autodeterminări. Prin destin („direcţia de viaţă”) omul 
evadează de sub tirania cauzalitátii mecanice, iar prin actele 
de voință pare să-şi manifeste concret libertatea individuală, 

numai că aceasta din urmă devine un compromis între 
„libera determinare a omului şi împrejurările reale”. Omul 
tragic are şansa suprimării compromisului: „Libertatea 
proprie li se dă din nou acestor oameni ca organ al 
personalităţii, însă mereu împiedicată de o forță înaltă care 
exprimă o voință supraindividuală, suprasensibilă. Direcţia 
imanentă a destinului propriu le este potenfatà si ridicată 
în mod neobişnuit, până la punctul de a deveni impuls 
irezistibil, instinct luminos dar tiranic, dată totodată viaţa 
spiritului nu s-ar lărgi infinit pentru a trăi această creştere, 
această ascensiune care poate deveni fatală, ca o fericire 
supremă, ca un sens unic Ia existente" (/dem, pp. 438- 
439). Destinul individual al eroului încorporează deci o 
„necesitate tragică”, de altă natură decât necesitatea logică. 
Sfârşitul său nu apare niciodată ca un „accident”, ci ca o 
„încoronare”. Necesitatea tragică reprezintă în fond o 
„expresie metafizică” a lumii şi de aici decurge întrebarea 
fundamentală dacă eroul este vinovat şi îşi merită moartea. 
Răspunsul implică o evaluare a raporturilor tragic-moral. 
Poziţia lui Doinaș este trangantá şi ea conservă puritatea 
tragicului: când căderea eroului apare ca o consecinţă 
morală a faptelor sale, tragicul se diminuează. Catastrofa 
nu poate fi justificată prin „noţiuni din sfera moralului”. 
Caracterul. conţine o virtualitate tragică, iar o dată 
actualizată aceasta „se demonizează”. Tot astfel, vina 
tragică nu aparţine moralului, ci direcției de destin; de fapt, 
nimănui. Cu aceasta, simplificând mult demonstraţia 
autorului, ajungem la esenţa ultimă a fenomenului tragic, 
la nodul tragic care „este împlinirea extremă a condiţiei 
esenţiale a tragicului, şi anume: ca purtătorii de valori să 

fie nimicifi în conflict, — si constă in coincidenta în aceeaşi 
persoană, lucru' sau întâmplare, a celor două elemente 
conflictuale. Altfel spus, aceeaşi forță a unui caracter uman 
care, pe o latură pozitivă, duce la realizarea unei valori 
pozitive (proprii sau străine) posedă în acelaşi timp o latură 
negativă, întrucât devine, în cursul aceleiaşi acțiuni, cauza 
care nimiceste însăşi valoarea pe cale dea se realiza” (Idem, 
pag. 446). Este vorba, în fond, despre o realitate antinomică 
a existenţei. Pentru omul tragic, condiţia logică devine o 
antinomie, ceea ce înseamnă situarea sa în inevitabil; 
într-o situaţie limită pe care el o trăieşte „în sentimente 
supreme care-l desființează”. Elanul său intim este de a 
realiza „o sinteză vie a antinomiilor” şi o „încoronare” în 
moarte. Demnitatea tragicului rezidă în nimicirea eroului. 
O eventuală salvare a lui, chiar: si după prăbuşirea 
exterioară, îl coboară din planul metafizic şi îi alterează 
puritatea tragică. Eroul tragic pierde totul, întrucât ființa 
sa se realizează în asumarea unui risc total. Salvarea, în 
schimb, este specifică eroului creştin. Disocierile operate 
de Doinaș între cele două tipuri sunt subtil nuantate şi pun, 
indirect, problema tragediei moderne, de fapt a posibilității 
renaşterii ei ca o alternativă la creştinism, respectiv la drama 
creştină. Răspunsul e categoric afirmativ: aflat în afara 
credinţei, tragicul constituie o permanenţă a existenței 
umâne. Dar cel care pledează programatic pentru 
reabilitarea tragediei, Radu Stanca, pornește de la o 
concepție istoricistă, propunând, mult mai sumar, şi o altă 
definiţie a tragicului, în care, pe de o parte, se insinuează 
sentimentul creştin al salvării, iar pe de alta, este refuzată 
dimensiunea iraţională a tragicului. 

Radu Stanca abordează tragedia sub incidența ideilor 
din poetica sa teatrală, precum şi din convingerea că marile 
evenimente ale istoriei contemporane o reclamă drept o 
formă de artă exponențială. Gloria dramei, cu subtilitățile 
ei psihologice, cu tonalități minore si fineţuri intime, a apus. 
Decăderea dramei ar fi deci consecința concentrării ei 
asupra „eroului singuratic”, vidat de „semnificaţii sociale”, 
în înțelesul expansiv al acestora de universal”, „de 
omenire”. Sentimentul totalitàtii îl poate oferi tragedia, atât 
actorilor cât şi publicului, căci „în tragedie eroul este 
angajat total, actele sale sunt definitive, ele angreneazá un 

univers întreg. Eroul tragic ne face complici, pe când eroul 
dramei numai martori” (art. cit: în Acvariu, pag. 237). 
Complicitatea constă aici în forța terapeutică a tragediei, 
în capacitatea ei de a se „adapta” sensibilităţii omului 
modern st de a-l implica pe acesta în problematica ei 
existenţială. Tragicul este o problemă de timp, nu de formă, 
crede Radu Stanca. El are adică un conţinut variabil în 
timp şi îşi caută forme corespunzătoare unor momente 
istorice date. De aceea, tragediile clasice nu pot fi jucate 
în „litera” şi in forma lor originare. Pentru a fi compatibile 
cu timpul nostru, conținutul lor trebuie transformat, adecvat 
viziunii omului contemporan asupra lumii. Sigur că autorul 
înțelege conţinutul din punctul de vedere al artei 
spectacolului. Sunt vizate în principal concepția regizorală 
şi jocul actorilor prin care se modifică substanța tragicului, 
nu se rescrie pur şi simplu textul literar. În fond, problema 
ac&asta a fost mult dezbătută în teatrologia contemporană, 
un punct de referință celebru fiind Jan Kott cu Shakesteare, 


contemporanul nostru. 

Să vedem însă cum anume se produc mutatiile 
interne în fenomenul trâgic a cărui substanță e constituită, 
totuşi, din nişte invarianti. Demonstrația e centrată, destul 
de precar, pe comparatia dintre tragic şi comic. Íntelegem 
din disocierile autorului cá variabilitatea in timp a 
substanţei tragicului devine posibilă prin actul 
contemplării, ca şi cum însăşi natura originară a tragicului 
contine disponibilitáti pentru receptări variabile: „Spre 
deosebire de comic care angajează numai anumite sectoare 
ale personalității, tragicul ocupă fiinţa umană în întregul 
ei. Comicul este o reacțiune; o reacțiune faţă de un obiect 
sau o ființă exterioară, care provoacă starea comică, 
Tragicul este însă o atitudine; adică un fapt ce provoacă 
reacţiunea. Tragicul este o cauză, comicul o urmare (...) 
Tragicul poate provoca «reacţiuni» diferite, de la 
compasiunea tragică în care spectatorul se simte părtaş cu 
eroul, până la reacţiunea comică, în care spectatorul 
respinge — prin râs — tragedia eroului: (...) Tragicul are, 
„prin urmare, o sferă mai largă decât comicul (...) este. o 
valoare etică, pentru că determină o concepție despre viaţă, 
despre rostul şi sensul ei moral” (Jdem, pp. 239-240). Faţă 
de Doinaş si, implicit, de teoreticienii invocati de acesta, 
Radu Stanca identifică valoarea tragicului cu valoarea 
morală, dar aceasta la nivelul tragicului modern care „nu 
mai poate fi considerat de natură iraţională”. Întrucât 
angajează ființa în totalitatea ei, el se produce numai, în 
prezența „puterilor rațiunii”. Altfel spus, el implică doar 
personalitatea şi conștiința de sine a acesteia, conştiinţă 
care se substituie destinului. - Eroul tragic modern stă 
integral sub semnul /uciditáfii şi al maturității spirituale, 

„el nu mai este, în nici un caz, o jucărie a «destinului»”, „o 
victimă a unor forte mistice”. Luciditatea lui e pretinsă de 
„chiar luciditatea omului modern. Radu Stanca simplifică 
surprinzător de mult lucrurile şi confundă destinul cu 
fatalitatea naturală, iar acea supradeterminare „irațională”, 
metafizică, cu „forţele mistice”. Altfel, mecanismul 
producerii tragicului este descris corect: eroul „vrea să 
acţioneze nu fiindcă ar fi silit de destin, ci pentru că el 
liber, fiind conştient de sine, să acţioneze (...) nu este un 
erou care doar acceptă lupta cu forțele contrare, ci unul 
care o doreşte, o caută, o provoacă cu înverșunare (...) 
Acţionează nu fiindcă nu are altceva de făcut, ci fiindcă 
nu are de făcut decât aceasta: să acţioneze” (/dem, pag. 
244). Luciditatea de a acţiona nu exclude imixtiunea 
forțelor „iraţionale”. Altminteri n-ar mai exista tragic si 
nu ar fi posibil deznodământul specific tragediei: catastrofa, 
nimicirea eroului; fapt pe care eseistul îl acceptă. Spre 
deosebire de dramă, spune el, „în tragedie nu există ieșiri 
şi eventualitáti de rangul al treilea. Eroul tragic a exprimat 
clar: totul sau nimic, încât el nu poate accepta o soluție 
după căderea cortinei” (Idem, pag. 244). Dar inevitabilului, 
el îi dă o interpretare neașteptată: moartea nu reprezintă 
nenorocirea finală a eroului, ci o victorie, o eliberare de 
propria-i tragedie. Mai mult, „moartea lui este, de fapt, un 
act de vitalitate, căci ideea de om iese întotdeauna 
victorioasă în lupta tragică. Şi lucrul acesta eroul tragic îl 
ştie (...) Eroul tragic moare sub semnul vieții, nu trăieşte 
sub semnul morții” (Idem, pp. 244-245). Prin sensul său, 
eliberator, tragicul modern devine „profund optimist”, căci 
spectatorul „dobândeşte sensul libertăţii sale sociale, 


contemplând luciditatea cu care eroul tragic îşi sacrifică 
libertatea sa individuală” (Idem, pag. 245). Credem că Radu 
Stanca depăşeşte cadrul riguros al fenomenului tragic. În 
primul rând, eliberarea prin moarte are aici semnificația 
creştină a mântuirii, conștiința eliberării, a salvării, fiind 
mai degrabă un act de credință. În al doilea rând, sacrificiul 
conştient al eroului în numele și pentru purificarea morală 
a umanității trimite, indiscutabil, al sensurile mitului cristic, 
desi eseistul îl deduce din „caracterul umanist al tragediei”. 

„Deşi poate părea întrucâtva marginală, o idee estetică 
subtilă, lansată în revistă, este aceea a „artelor minore”. 
Există în fiecare număr o Cronică a artelor minore, 
premieră în publicistica românească. Circumscrierea. 
obiectului ca atare si, probabil, iniţiativa însăși îi aparțin 
lui Radu Stanca. În primul număr el publică o Mică 
introducere la cronica artelor minore în care, pe de o parte, 
afirmă. necesitatea studierii sistematice şi aplicate a 
acestora, iar pe de alta, propune câteva delimitări ingenioase 
între ele şi artele majore. Să precizăm că demersul unei 
asemenea reabilitări se înscrie în ideologia umanistă de 
ansamblu a cerchiştilor, concepută într-o perspectivă 
axiologică. Asta înseamnă că artele minore sunt asumate 

ca valori, şi încă unele estetice, căci în ele se manifestă 
tendinţa gratuită de a înfrumuseţa. „Fără a fi o căutare 
obiectivă a frumosului de care este distinctă, tendinţa de a 
înfrumuseţa este însă mult mai general-umană decât aceea 
(...). Tendinţa de a înfrumuseța, care se manifestă în aceste 
arte minore, apare astfel ca un secundant al oricărei 
activități umane, ceea ce face ca artele minore să poată fi 
considerate îndeobşte arte industriale. Bastarde ale zeilor. 
artele minore au tendința de a realiza frumosul, artele 
minore au tendința de a înfrumuseţa o realizare... (cf. 
Revista Cercului Literar, nr. 1, an |, 1945, pag. 72). 

Înainte de a așeza într-un context mai larg aceste 
observatii, amintim incá douá scurte articole teoretice. 
Limitele artelor minore, (Revista Cercului Literar, nr. 2, 
an 1, 1945, pag. 76-77), semnat de Cornel Regman, porneşte 
de la disocierile lui Radu Stanca, nuantándu-le si, în cele 
din urmă, orientándu-le într-o altă direcție. Artele minore 
sunt, astfel, arte industriale a căror facultate dominantă 
constă în „îndemânare” , în „„virtuozitate”, în „dezinvoltura 
meşteșugului”. Produse ale unui meșteșug anume, însă 
esențial manufacturiere, ele pot avea ca punct de plecare 
un talent „cenzurat”, adică un imbold de natură creatoare. 
Altfel spus, un produs utilitar este înfrumusețat, dar 
„frumosul” acesta nu este autonom, ci reprezintă un adaos, 
stă sub specia decorativului. Într-o asemenea tendință de a 
infrumuseta, specificà activităţii umane, Cornel Regman 
surprinde ; şi fenomenul invers: intruziunea artelor minore 
în artele majore, ceea ce echivalează cu acceptarea, de către 
cele din urmă, a unor momente de relaxare în agreabil, în 
„joacă”, în fermecătoare dezinvoltură. Cu alte cuvinte, se 
produce o fisură în autonomia obiectului estetic, nu în 
sensul potenţării sale axiologice, ci în al „decorării” 
frumosului însuşi; o slăbiciune, aşadar, admisă ca o 
fatalitate, Dar aici, cum vom vedea, peste o problemă de 
fond a modernismului: preeminenta esențialului, a purității 
substanfialului etc., concomitent cu discreditarea 
decorativului, a gratiosului etc. Reabilitarea artelor minore 
pune Cercul Literar într-o perspectivă postmodernistă. 

Celălalt articol, Natura artelor minor. al lui Deliu 
Petroiu, propune o schiță metodologică de abordare a 
subiectului. Neconstituite ca obiecte estetice propriu-zise, 

artele minore pot fi analizate numai din punct de vedere 
psihologic şi, aceasta, sub trei aspecte: a varietátii de plăcere 
pe care ele o produc, a impulsului din care se nasc $i à 
funcţiei lor spirituale. Deşi derivă din Radu Stanca, 
definiţia lui Petroiu e mai precisă şi mai complexă: ,,...arta 
minoră ne apare ca un produs al tendinței gratuite de-a 
infrumuseta, capabil de a declanşa o plăcere estetică, ale 
cărei confinii s-ar desemna la intersecția agreabilului cu 
frumosul”. (art. cit., În Revista Cercului Literar..., nr. 5, 
an I, 1945, pag. 72). 

În aparenţă, sunt numite principalele elemente 
constitutive ale obiectului estetic, intrusul care poartă marca 
diferenţei fiind agreabilul. Termenul, aparținând unei serii 
semantice extrem de bogate, a fost recuperat într-un tratat 
de estetică mai târziu, respectiv in Estetica lui Nicolai 
Hartmann, unde, pentru prima dată, apare o determinare 
pozitivă a lui, ca „specie” a graţiei, în cadrul unei distincţii 
a straturilor care alcătuiesc obiectul estetic. Fără a intra în 
amănunte, menţionăm doar că Hartmann aduce ca 
argument al validării estetice a gratiosului şi ornamentica, 
artă considerată prin excelență minoră. Nu vrem, desigur, 
să sugerăm eventualitatea unei filiaţii, ci numai să 
subliniem seriozitatea acestei probleme estetice lansată de 
cerchişti. Atâta doar că ei nu reuşesc, până la urmă, să o 
ducă Ia capăt, totul reducându-se la câteva speculaţii 
fulgurante, fără nici un impact, se pare. Dar să revenim: in 
concepția cerchiştilor, în speţă a lui Deliu Petroiu, artele 
minore se caracterizează printr-un fel de amatorism, cu 
toate că, asemenea artele majore, şi ele se nasc dintr-un 
„impuls natural” sau din ceea ce Regman numește talent 

j,cenzurat", În viziunea lui Hartmann ierarhizarea se 
stabileste in functie de adáncimea straturilor si de formele 
lor de apariţie, gratiosul (agreabilul), de pildă, aparținând 
stratului de suprafață. Prezumția de amatorism presupune, 
însă, nu'situarea într-o ierarhie, ci o disjunctie. De 
altminteri, tot Petroiu propune încă un criteriual delimitării, 
acela al simţurilor, pentru artele majore fiind specifice cele 
două superioare (văzul si auzul), iar pentru artele minore, 
şi celelalte. Gustul, bunăoară, face posibilă o veritabilă artă 
a gastronomiei, cea mai rafinată afirmându-se, deocamdată, 
arta degustării vinului, cum demonstrează într-un excelent 
eseu, Pseudo-gastronomicos, Henri Jacquier (cf. Revista 
Cercului Literar, nr. 6-8, an], 1945). Dar dacă orice senzaţie 
este produsă ori generatoare a unui obiect din ordinea 
faptelor estetice”, înseamnă că sfera artelor minore nu se 
reduce la „artele industriale”, Si, într-adevăr, revista conţine 
cronici consacrate celor mai diverse moduri: de la varieteu, 
enigmisticá şi epigramă, la i marionete, „arta” tipografică, 
machiajul ş.a. Pentru unele dintre acestea, definițiile 
menționate sunt fie restrictive, fie ambigue. Ne vom limita 
la epigramă. E limpede că, în cazul ei, nu se poate vorbi despre 
o înfrumusețare a unei „realizări”, deci a unui obiect util, 
rămânând întrucâtva relevantă doar relația agreabil (amuzant) 
= frumos. În Tehnica epigramei Deliu Petroiu scrie: „Mai 
just decât o specie miniaturală a genului liric, epigrama e 
susceptibilá de a fi considerată ca o particulară formă de viaţă, 
un pretext de artă sau, dacă vreţi, o artă minoră” (în Revista 
Cercului Literar, nr. 3, an I, 1945, pag.:71). 

Analiza, istorică şi structurală, aproape că demon- 
strează însă contrariul afirmației, în sensul cá avem dea 

face, într-adevăr, cu o specie minoră, dar cu o specie 
circumscrisă liricului. Esenţa ei constă în „poantă” (un 
concept pe care Radu Stanca îl promovează în analizele 
sale despre genul liric), într-un joc gratuit al spiritului, dar 
care se exprimă, cu prioritate, prin figuri artistice. Ea 
mizează, în principiu, pe stupefactie şi surpriză, ca surse 
ale umorului, însă şi ale unui anumit tip de lirică manieristă. 
Dar, ca specie de sine stătătoare, nu-i decât una dintre 
formele de manifestare ale spiritului epigramatic care are 
mult mai multe posibilităţi de realizare estetică. 

De de altă parte, nu ignorăm faptul că, in lunga sa 
istorie, epigrama a cunoscut diverse modalităţi, de la aceea 
de inscripție funerară, din clasicismul grecesc, trecând, 
metamorfozată, prin epoca de mare înflorire alexandrină, 
până la witz-ul romantic si la forma, oarecum stabilă, 
acreditată în perioada modernă. A fost elogiată, pe rând, 
fie care expresie concentrată a lirismului originar, fie ca 
strică ingeniozitate formală sau, între cele două extreme, 
exclusă, cu intolerantá absolută, din spațiul liricii, aşa cum 
a procedat Carlos Buosono în 7eoria expresiei poetice. 
Așadar, evaluări şi interpretări contradictorii, provocate de 
însăşi ambiguitatea structurii sale. Cel puțin o concluzie 
se impune acum: de o neobişnuită vitalitate, „specia” 
aceasta este o probă elocventă că artele minore (ori câteva 
dintre ele) nu pot fi considerate nişte parvenite în imperiul 
auster al esteticului. Diferenţa dintre ele si artele majore 
este mai degrabă nu de gen, ci una de grad. Coruperea 
totală a esteticului se întâmplă într-un alt univers, acela al 
kitseh-ului, care, în lumea modernă, a invada îndeosebi 
„artele industriale”. Termenul nu pătrunde în mediul 

cerchiştilor, deşi el fusese adoptat de Lucian Blaga, în Artă 
şi valoare: De fapt, acceptarea lui drept un ,stil" al 
modernităţii va avea loc mai târziu gi, in mod expres, în 
cartea lui Matei Călinescu, Cinci fefe ale modernităţii 
(apărută în 1987; ediţia românească: Editura Univers, 
Bucureşti, 1995). În mare măsură, ideea kirsch-ului s-a 
substituit artelor minore, compromitándu-le masiv, însă 
inițiativa devalorizării lor aparține modernismului glorios 
si se manifestă, inflexibil, mai ales în arhitectură. Articolul 
lui Henri Jacquier, Devalorizarea.decorativului, are 
pretioase sugestii in acest sens. Autorul pleacá de la o 
premisă, considerată discutabilă: subordonarea majorităţii 
artelor minore „genului” văzut oarecum apoteotic, al artelor 
majore, care este arhitectura, avansând ideea unei „legi de 
relativitate”, gratie căreia în istoria culturilor asistăm la „o 
perpetuă denivelare a valorilor. estetice şi o oscilație 
neînceptată a tuturor artelor”, ceea ce implică şansa unei 
revanşe a artelor minore, respectiv a decorativului. Pentru 
înțelegerea adecvatá.a fenomenului, reproducem această 
schiță de sistematizare parțială a artelor minore legate de 
arhitectură: ,,...artele decorative arhitecturale, în care 
ornamentul este aderent clădirii care este suportul lui; artele 
aplicate, artele industriale sau meşteşugurile de artă care 
plásmuiesc- obiecte. menite să fie aşezate ori folosite în 
cadrul arhitectural; artele ornamentale de ordin al doilea, 
care, decorând creaţiile artelor aplicate, sunt legate indirect 
de acelaşi cadru, în sfârşit, micile genuri, cărora arhitectura 
nu le oferă decât un loc de prezentare sau desfăşurare a 
mişcărilor şi operelor lor: în această clasă pot intra şi acele 
arte care împodobesc corpul omenesc şi care, mobile ca şi 

viul lor suport, îl pot însoți departe de arhitecturile urbane, 
în peisajul rural, la mare, la munte etc. E evident că, de la 
clasa cea dintâi; până la clasa ultimă, gradul de libertate 
creşte şi că, invers, funcţia ornamentală față de arhitectură 
descreşte; totuşi, nu încetează niciodată cu totul şi se pot 
uşor închipui armonii discrete şi rafinate între podoabele 
ce strălucesc în ultima clasă şi obiectele de artă aplicată 
decoraţiile si arhitecturile din clasele precedente: astfel de 
armonii sunt chiar prețioase pentru definirea unui stil" (art. 
cit., în „Revista Cercului Literar”, nr. 4, an I, 1945, pp. 70- 
71). Este vorba, deci, despre o realitate şi încă una 
expansivă, dar, cu toate acestea, decorativul, ca şi concept 
îndeosebi, se află într-un proces de degradare. Conotaţiile 
sale sunt adkectival-peiorative, incriminând superficialul, 
neaderenta, inconsistența, compozitul; pe scurt, orice pare 
adaos care atentează la „puritatea” obiectului estetic. Cum 
anticipam, e o reacție tipic modernistă şi vizează, concret, 
excesul de decorativism din arhitectura anilor 1900. Se 
ştie că aceasta sub presiunea cubismului şi a unor noi 
materiale de construcţia va opta, de regulă, pentru formele 
esentializate, expulzând ornamentaţia si, în genere, orice 
excrescență a suprafeţelor. Triumfă nuditatea şi 
„frumuseţea pură a proporţiilor”, celebrate si în estetica 
secțiunii de aur a lui Matila Ghyka. Poezia vizează şi ea la 
puritatea absolută. Se înțelege că ostilitatea se îndreaptă, 
cu' precădere, împotriva gratuitului, a gratiosului si 
agreabilului, valori a cáror nostalgie o are Jacquier intr-un 
moment de intuiţie anticipativă, aceea a postmodernismului; 
cáci, in fond, acesta s-a ivit dintr-un fel de scandal al 
decorativului. Jacquier nu este propriu-zis un anti- 

modernist, însă încercarea de reabilitare a :decorativului 
semnifică apelul la o anume tradiţie contestată de 
modernism. Ca să nu pară că e vorba de simple speculaţii, 
să ne referim, mai amplu, la remarcabilul studiu al lui Matei 
Călinescu; pornind de la acest citat: „Din punct de vedere 
istoric, revoluția modernistă a început prin respingerea 
arhitecturii ornamentale din greu, care predomina în Europa 
la sfârşitul secolului 19 si începutul secolului 20. Însăși 
noțiunea de ornament a fost contestată în mod radical: așa 
cum era folosit în perioada numită «la belle époque», 
ornamentul îşi dezvăluia adevărata sa esenţă parazitară si 
antifunctionalá: El simboliza căutarea unui statut social, 
consumul ostentativ şi parada. Decoratiunea si, în linii mari, 
expresia erau privite de: modernişti: drept inacceptabile 
socialmente şi moraliceşte, imposibil de apărat, intelectual 
vorbind şi corupte din punct de vedere estetic. Într-un 
cuvânt, erau ceea ce astăzi am numi ki/sch-ul claselor de 
sus sau al celor de mijloc. Unor asemenea prost gust si 
rea-credintá, modernismul le-a opus estetica sa ascetică, 
utopică si rationalistá" (op. cit, pag. 235). Mai întâi, 
retinem din aceste observatii cá idealul modernist (in cadrul 
arhitecturii) are o. motivatie ideologică: dezvoltarea 
ierarhiei sociale (aristocratie/burghezie), adicá a unui 
model de societate care şi-a inventat un tip de „frumuseţe” 
narcisist, „artificial” şi, îndeosebi, nefunctional.-Iatá un 
paradox: afirmarea noii libertăți de creaţie începe prin 
contestarea „gratuitului”, a unui joc capricios şi fantezist. 
Revolta functionalismului vizează însă şi prostul gust care, 
radical şi abuziv, este asimilat decorativului. Kirsch-ul 
modern se naşte tocmai ca o replică la acest radicalism şi, 

curios, el va fi exploatat, chiar dacă cu o anume perversitate 
parodică, de direcția „proletară” a modernităţii, 
avangardismul, care însă este la fel de ireverentios faţă de 
tradiţie ca şi modernismul. Postmodernismul reacționează 
diferit. El reevaluează trecutul şi încă într-o viziune 
pluralistă, adică printr-o multitudine de stări de spirit 
dispuse la un dialog cu formele tradiţiei. Referinfa 
(„„citatul”) la acestea e văzută, spune Matei Călinescu, drept 
un mijloc de codificare multiplă şi nu ca o „impuritate”. 
Lucrurile sunt, desigur, mai complicate şi nu voi insista 
acum. Am vrut doar să contextualizez, sumar, inițiativa 
lui Jacquier de reabilitare a decorativului, prin care autorul 
depăşeşte, de fapt, cadrul strict al artelor minore, dar fără 
a pune problema în termenii esteticii postmoderniste. 
Probabil, era vorba mai curând despre o nostalgie după 
„arta 1900”, adică după stilul arhitectural care, în Ardeal 
cel puţin, a produs multe edificii absolut remarcabile. 

Istorie. teorie şi critică literară 


O definire a Cercului Literar de la 
Sibiu întâmpină cam aceleaşi dificultăţi 
ca la definirea oricăror „grupări literare”, 
„Şcoli”, „curente” etc. Chiar acolo unde 
există programe sau doctrine, în 
aparenţă riguros articulate, construcția 
unui model abstract este aproximativă, 
mereu subminată de realitatea vie, 
dinamică, diversă şi adesea contradic- 
torie a proiectelor teoretice actualizate 
în creația propriu-zisă. Oricât de omogenă, o grupare literară 
reprezintă altceva, mai mult ori mai puțin decât suma ideilor. 
respectiv a operelor membrilor săi. Dar acest altceva nu este 
o esenţă apriorică, ci un „fapt literar”, un fenomen de sinteză. 
variabil în timp întrucât include pe lângă textele constitutive şi 
reacţiile cititorului față de ele. [...] Ideologia comunistă îl 
acceptă după anii '60, însă de acum el isi va simți periclitată 
autoritatea chiar în interiorul fenomenului literar. Postmo- 
dernismul operează cu altă terminologie şi democratizeazá 
criteriile de valorizare. Într-un asemenea „context analitic”, 
autonomia esteticului are înțelesul unui termen istoricizat, în 
aceeaşi situație găsindu-se şi doctrina fundamentată de el. 
Trebuie, apoi, să ținem cont si de concepțiile şi evoluţiile indi- 
viduale ale cerchiştilor, îndeosebi ale criticilor/eseiştilor, 
evoluții în fond divergente. De pildă, un cititor, oricât de per- 
spicace, dar care nu ştie nimic despre Cercul Literar. nu va 
stabili nici o asemănare de doctrină între critica exclusiv 
estetică a lui |. Negoitescu şi hermeneutica antropologică a 
lui Nicolae Balotă. În realitate, unul a conservat cu gelozie 
revelația originară a grupării, celălalt lăsându-se sedus de o 
maximă deschidere axiologică. 

